
REDAKSIONEEL 


MISKENNING  VAN  DIE  AFRIKAANSE  SKRYWER 


Praat  sonder  daad 

Tydens  die  (ongemotiveerde?)  feeste  oor  die  Wonder  van 
Afrikaans  skakel  ’n  kultuurman  cum  Voortrekkeroffisier  my 
eendag  en  vra  raad  i.v.m.  ’n  tablo  wat  hulle  gemeenskap  wil 
opvoer.  Watter  gedigte  kan  hy  gebruik  om  dit  en  dat  te  illus- 
treer?  ’n  Mens  besef  natuurlik  dat  almal  nie  die  letterkunde  ken 
nie,  selfs  nie  die  kultuurman  wat  dikwels  programme  daaroor 
moet  opstel  nie,  en  ook  nie  die  gemeste  kalf  wat  die  onontbeerlike 
lippediens  aan  taal  en  volk  móét  lewer  omdat  hy,  met  of  sonder 
goeie  rede,  die  uitverkore  spreker  is  nie.  Mens  besef,  en  help 
dan  maar.  Maar  toe  ek  nou  al  die  titels  help  versamel  het,  vra 
die  voornemende  feesvierder  van  die  Wonder  of  hy  die  boeke 
by  my  kan  kom  leen.  Die  verdere  gesprek  het  naastenby  soos 
volg  verloop: 

,,Meneer,  hoe  het  u gesê  waarvoor  is  die  program  bedoel?” 

,,Vir  die  W^onder  van  Afrikaans.” 

,,En  wat  doen  u gemeenskap  behalwe  feesvier  en  praat 
daaroor?” 

,,Hoe  bedoel  Meneer  nou?” 

,,Kyk,  Vriend,  die  Afrikaanse  letterkunde  is  nie  ’n  goedkoop 
klok  wat  jy  net  lui  as  daar  vandisie  is  nie.  Jy  wil  nou  die 
letterkunde  gebruik  om  mense  te  lok,  of  op  te  sweep,  terwyl 
dit  vir  hulle  andersins  koud  laat.  As  jy  as  organiseerder  iets 
daadwerkliks  wil  doen,  iets  anders  as  net  praat,  sal  jy  die 
Wonder  van  Afrikaans  vier  deur  dié  boeke  te  koop.  Moet  die 
arme  Afrikaanse  skrywer  snags  werk  dat  Afrikaners,  wanneer 
dit  hulle  pas,  kosteloos  daaruit  kan  aanhaal?  Doen  nou  iets 
moois  en  stel  in  jou  gemeenskap  die  wonderlike  voorbeeld: 
gaan  koop  die  Afrikaanse  boeke  wat  jy  nodig  het  en  ondersteun 
die  letterkunde  waarmee  julle  so  wil  spog.” 

En  ten  besluite  woon  60,000  mense  toe  ’n  taalfees  by  die 
Monument  by  en  skree  hosanna  vir  Afrikaans.  Hef  aan,  en 
voor  in  die  wapad!  Maar  het  dié  60,000  toe  600  Afrikaanse 
boeke  gaan  koop! 

’n  Voorskryf-letterkunde? 

Dis  die  een  kant  van  die  saak.  Alles  is  egter  nie  so  negatief 
nie.  Die  Afrikaanse  skrywer  het  nog  altyd  die  kans  dat  sy 
werke  voorgeskryf  kan  word.  Dan  maak  hy  glo  geld.  Maar 
nou  weet  ons  dat  dit  die  gevaar  inhou  dat  die  skrywer  oneerlik 

gaan  knoei  om  voorgeskryf  te  word.  En  ons  stelsel  van  voor- 
skryf  is  reeds  so  bang  dat  ’n  ouer  dalk  beswaar  sal  maak  tcen 
’n  woord  soos  neuk  (vroeër  in  Ampie) , of  teen  ’n  woord  soos 
nersderm  (onlangs  in  fa[[ie  van  Eitemal) . En  Ja[[ie,  wat  soveel 
onvervalste  genot  vir  ons  kinders  kán  beteken,  word  teruggehou 
omdat  iemand  nersderm  dalk  nie  kan  sluk  nie.  Pleks  dat 
dieselfde  bevreesdes  die  geliefde  dagblad  vir  hulle  kinders 
wegsteek!  Maar  nietemin:  voorskryf  kan  finansieel  glo  ’n  seën 
wees.  Artistiek  kan  dit  ’n  bedreiging  wees. 


Skool  voer  Germanicus  op 

Laat  ons  die  positiewe  ook  noem.  Onlangs  het  die  Helpmekaar 
Hoër  Seunskool,  Johannesburg,  Germanicus  van  N.  P.  van 
Wyk  Louw  opgevoer.  Skeptici  sal  miskien  beweer:  hulle  het 
meer  moed  as  gesonde  verstand.  Ons  wil  nie  hier  ’n  toneel- 
resensie  skryf  nie.  Tog  moes  mens  dit  êrens  aan-  en  opteken 
vir  kennisname  deur  die  res  van  ons  land  se  skole:  met  so  ’n 
ambisieuse  aanbieding  het  dié  skool  ’n  opvoedkundige  belegging 
gedoen  wat  nog  baie  jare  dividende  sal  afwerp:  die  leerlinge 
wat  deelgeneem  het,  het  die  geleentheid  gehad  om  ’n  groot 
letterkundige  werk  van  naby  te  leer  ken;  hulle  het  praktiese 
en  dramatiese  kommunikasieprobleme  leer  ken;  en  emosioneel 
’n  ervaring  beleef  waarop  hulle  baie  jare  sal  teer.  In  dié  papier- 
en  eksamen-eeu  het  so  ’n  onderneming  des  te  meer  waarde  vir 
die  ontluikende  mens. 

Die  opvoering  het  nog  ’n  belangrike  resultaat  gelewer:  die 
erkenning  deur  die  hoof  van  ’n  skool  dat  Van  Wyk  Louw  se 
werke  ons  leerlinge  boei.  Hier  volg  ’n  gedeelte  van  die  waar- 
deringswoord  voor  in  die  program: 


'n  Waarderingswoord 

WAARDERINGSWOORDE  oor  ons  grootste  digter  in 
Afrikaans  is  al  dikwels  geskrywe,  maar  oor  N.  P.  van  Wyk 
Louw  as  bekende  en  gewaardeerde  in  ons  skole  is  nog  weinig 
gesê.  Daarom  wil  ons  nie  hier  ’n  geleerde  betoog  voer  oor  sy 
werk  nie,  maar  slegs  iets  sê  oor  wat  hy  vir  ons  leerlinge  op 
skool  beteken. 

Die  afgelope  jare  het  veral  ons  senior  leerlinge  die  geleent- 
heid  gehad  om  deur  middel  van  voorgeskrewe  werke  nader 
kennis  te  maak  met  Van  Wyk  Louw.  Benewens  gedigte  uit 
verskillende  van  sy  bundels  was  ook  Dias  en  Raka  heel  onlangs 
voorgeskryf.  Vir  leerlinge  en  onderwysers  was  die  intensiewe 
ontleding  van  hierdie  werke  ’n  onvergeetlike  ervaring.  Daar  is 
beslis  min  ander  Afrikaanse  voorgeskrewe  werke  waaroor  so 
entoesiasties  gepraat  en  geredeneer  is  en  wat  by  leerlinge 
soveel  byval  gevind  het  as  Raka.  Leerlinge  hou  van  die  vreemde 

(en  tog  bekende),  van  avontuur  en  die  heldedaad,  en  in  die 
jare  waarin  die  lewe  vir  hulle  oopgaan  met  al  sy  menslike 
onvervuldheid  en  pyn  is  die  besondere  lyding  van  Koki  en  Dias 
iets  wat  aangryp  en  ontroer.  Interpretering  van  hierdie  werke 
lewer,  interessant  genoeg,  min  probleme.  Ontluikende  mense 
is  soekers  en  hulle  hou  daarvan  om  te  ontleed.  Hoe  sal  ons 
digter  ooit  begryp  watter  rykdom  hy  gebring  het  vir  mense  wat 
hy  nooit  eers  geken  het  nie,  hoe  hy  die  ontplooiende  denke 
geprikkel  het,  hoe  hy  geformuleer  het  wat  ander  net  maar 
vermoed  het  en  hoe  hy  jaar  na  jaar  in  ons  skole  saam  help 
opvoed  en  vorm  het  .... 

Ons  glo  dat  Peter  Lynsky  met  sy  opvoering  van  Germanicus 
toon  dat  die  leerlinge  ook  hierdie  versdrama  kan  begryp  ■ — 
en  nie  net  kan  begryp  nie,  maar  ook  kan  meewerk  aan  die 
vertolking  daarvan.  Die  dag  moet  kom  dat  ons  leerlinge  self. 
op  hulle  vlak,  elke  rol  vul  en  die  stuk  verhoog  toe  bring. 
En  hulle  kan.  As  hulle  dit  met  Shakespeare  kan  doen  ( soos 
verlede  jaar)  kan  hulle  dan  nie  in  hulle  eie  taal  ’n  Van  Wyk 
Louw  bring  nie?  Ons  waardeer  dit  dat  die  regisseur  ook  bewys 
dat  die  geslaagdheid  van  die  opvoering  nie  geleë  is  in  asem- 
benemende  mooi  kostuums  en  toneeltoerusting  nie;  die  mens, 
die  handeling,  die  woord  is  die  belangrike.  So  beskou,  is  die 
opvoering  van  Germanicus  nie  meer  ’n  onbereikbare  ideaal  vir 
ons  hoërskole  nie.  Ons  sien  uit  na  die  dag  dat  ook  hierdie 
versdrama  ons  leerlinge  se  eiegoed  sal  word.  Groot  kuns  spreek 
nie  net  hooggeleerdes  aan  nie  .... 

Met  hierdie  aanbieding  bring  ons  hulde  aan  N.  P.  van  Wyk 
Louw  — én,  dank  vir  alles  waarmee  hy  ons  verryk  het. 


T wee  bloemlesings  vol  onkruid 

Dié  waarderingswoord  sal  mens  laat  dink  ons  is  op  pad  na 
’n  letterkundige  beloofde  land.  Maar  ongelukkig  het  ons  twee 
laerskoolbloemlesingversamelingetjies  onder  oë  gehad  ^ — albei 
afgerol.  Moontlik  kan  ’n  skool  nie  nog  geld  bestee  aan  letter- 
kunde  en  sulke  kulturele  sake  nie.  Swembaddens  kos  duur! 

Bloemlesing  nr.  1 is  amateuragtig  en  lyk  soos  iets  wat  deur 
’n  komitee  aanmekaargesit  is.  Nou  sit  die  arme  bloedjies  met 
die  afgerolde  gediggies  voor  hulle  en  sien  al  die  tikfoute,  ook 
die  spellingbokke.  En  by  hoeveel  gedigte  is  die  skrywer  se 
naam  eenvoudig  weggelaat.  Kan  ons  namens  dié  Afrikaanse 
skrywers  wat  wel  genoem  word,  dankie  sê  dat  ons  kindertjies 
leer  dat  sommige  gedigte  deur  digters  geskep  is?  Maar  absoluut 
nie  te  danke  vir  die  inligting  dat  Dis  Al  deur  Totius  geskryf  is! 

Bloemlesing  nr.  2 bevat  gelukkig  geen  valse  teorieë  of  ver- 
keerde  inligting  oor  die  verskuns  soos  nr.  1 nie.  Maar  nietemin 
’n  ,,bIoemIesing”  — geraap  en  geskraap  en  gewatnog  en  afgerol 
deur  die  samesteller  wat  blykbaar  nie  tevrede  is  met  die 
bestaandes  nie.  Of  dalk  weer  nie  wou  betaal  nie? 

Van  die  34  gedigte  is  daar  net  3 (DRIE)  van  wie  die  digter 
waardig  genoeg  geag  is  om  genoem  te  word.  En  al  drie  is 
A.  G.  Visser.  Die  res  is  nie  eers  Anoniem  nie.  Die  gedigte  is 
maar  daar  — manna  uit  die  hemel  om  sonder  die  betaling  van 
outeursreg  bloemlesings  van  te  maak.  Kostelose  bloemlesings 
op  die  gowwermint  se  papier! 

En  daar  is  selfs  een  stukkie  prosa  in.  Raai  wat?  ,,Dis  nag  . . .” 
en  die  ,,onbetreë  dieptes  van  die  eeue-oue  bergwoud”  gaan  oop 
in  my,  afgrondelik  diep. 


Sektariese  misbruik  van  die  letterkunde 

As  daar  geen  goeie  bloemlesings  beskikbaar  was  nie  sou 
mens  die  roofbouery  miskien  kon  vergewe  het,  of  mens  sou 
(omdat  dit  geriefliker  is?)  net  doodgewoon  stilgebly  het.  Maar 
die  sondes  teen  die  digkuns  is  veel  erger  as  bloot  die  kostelose 
gebruik  daarvan.  Dan  word  stilbly  verraad,  en  die  praat  ’n 
móét,  ter  wille  van  jou  volk  se  letterkunde. 

Bloemlesing  nr.  2 bevat  o.a.  fragmente  van  gedigte  sonder  ’n 
aanduiding  dat  dit  fragmente  is,  of  met  weglatings  van  gedeeltes 
wat  vir  die  samesteller  blykbaar  nie  ,,mooi”  genoeg  was  nie. 
Dis  natuurlik  ’n  ou  probleem  — die  disrespek  van  ons  volk  vir 
die  geesteskeppinge  van  sy  kunstenaars.  Ons  het  mos  al  dikwels 
en  op  diverse  plekke  gely  onder  ’n  feesprogram  saamgeflans 
uit  die  Afrikaanse  letterkunde.  Dis  dan  vlae  en  verhoë,  pruike 
en  baarde,  politiek  en  letterkunde  alles  deurmekaar  gefoeter  om 
te  voldoen  aan  die  grille  en  giere  van  die  man  wat  die  laaste 
woord  het.  Die  samesteller  van  so  ’n  potpourri  gebruik  dan 
slegs  wat  netjies  inpas  by  die  sektariese  doel  van  die  program. 
A1  sou  die  gedig  (as  outome  eenheid)  ’n  heeltemal  ander 
strekking  hê,  word  slegs  dié  versreëls  of  strofes  gebruik  wat 
nodig  is.  En  as  Van  Wyk  Louw  se  woorde  nie  heeltemal  pas 
nie  word  hy  sommer  oorgeskryf  en  gemaak  pas.  Verbeel  jou! 

’n  Liewe  goeie  mens,  maar  een  wat  ons  letterkunde  via  kamp- 
vuurtablo’s  se  aanhalings  leer  ken  het,  verbeter  nou  Van  Wyk 
Louw  se  poësie  Die  manne  van  die  G.R.A.  word  gelukkig 
seldsamer  aangehaal  en  misbruik,  anders  sou  die  program 
minstens  tweekeer  aangebied  moes  word;  sodat  hulle  ná  die 
eerste  keer  weer  kon  regdraai  in  hulle  geëerde  grafte. 

Vir  die  mens  wat  sy  letterkunde  ken  en  liefhet,  is  hierdie 
sielledige  gebrul  en  gebral  iets  wat  ten  hemel  snoef.  Dit  maak 
egter  ook  seer:  jy  voel  of  jy  kan  huil  omdat  die  sondaars  sulke 
goeie  nasionale  bedoelings  het. 


Onvermelde  digters  en  komponiste 

Hier  voor  my  lê  die  program  van  ’n  Afrikaanse  Kuns- 
vereniging  se  KUNSKONSERTE  wat  minstens  oor  sewe  dae 

strek.  Op  die  program  van  die  Vrydag-  en  Saterdagaand  ver- 
skyn  daar  meer  as  100  afsonderlike  voordragnommers  van 
gedigte  en  musiek.  Die  deelnemer  se  naam,  die  titel  van  die  stuk 
wat  uitgevoer  of  voorgedra  word,  verskyn  pligsgetrou  teenoor 
elke  nommer.  Maar  die  skrywer  o[  die  komponis  se  naam  word 
nêrens  genoem  nie.  In  die  hele  program  van  8 bladsye  is  geen 
enkele  skrywer  o[  komponis  vermeld  nie.  Tog  sou  dié  sewe 
aande  van  kunsgenot  nie  moontlik  gewees  het  as  daar  nie 
skrywers  en  komponiste  was  wat  êrens  ’n  hand  op  papier 
gesit  het  nie. 

Verskyn  die  bepaalde  kunsvereniging  se  bestuur  se  name  in 
fyndruk  of  dalk  in  groter-as-die-res-druk  op  ’n  aparte  bladsy 
in  die  program?  Reg  geraai!  ’n  Agste  van  die  plaasruimte  aan 
die  name  van  die  bestuur,  en  ’n  ronde  nul  persent  plaasruimte 
van  die  name  van  die  skeppers  van  meer  as  100  uitvoerbare 
werke,  waarvan  ongeveer  die  helfte  Afrikaanse  gedigte  is. 

Mens  mag  nou  seker  saggies  fluister  en  vra:  wat  dóén  al  die 
ander  verenigings,  rade  en  waaksaamheidskomitees  wat 
,,Afrikaanse”  as  ’n  stralende  en  strelende  kenteken  dra  — gaan 
dit  hulle  nie  aan  nie? 

Oor  die  dagbladpers  se  rol  in  die  positiewe  bevordering  van 
die  Afrikaanse  letterkunde  moet  ons  liewer  swyg  en  maar 
aanhou  stry  en/of  werk.  Ons  wil  nie  ’n  volledige  ontleding  van 
die  toestand  maak  nie,  slegs  die  aandag  vestig  op  wanpraktyke 
en  die  algemene  gebrek  aan  waardering.  Saamgevat  is  die 
probleem: 

die  aanhaal  en  spog,  én  die  afhaal  en  swartsmeer. 


Samro  en  Dalro 

Elders  in  hierdie  uitgawe  verskyn  daar  ’n  artikel  oor  die 
werk  wat  SAMRO  doen  om  ons  geestesgoedere  te  beskerm  teen 
rowers  en  roofbouers.  Die  prentjie  t.o.v.  die  musiek  is  bemoe- 
digend.  Ook  t.o.v.  die  opvoering  van  eenbedrywe  en  dramas 
word  daar  mooi  vordering  gemaak  deur  SAMRO  se  suster- 
organisasie,  DALRO.  Maar  die  skrywer  en  sy  kontrak  met  die 
uitgewer,  die  skrywer  en  sy  volk  se  waardering,  die  skrywer 
en  sy  talle  afskrywers  en  afrollers  en  gebruikers  sonder  respek 
vir  die  outeur,  hierdie  sake  verdien  meer  as  ernstige  aandag. 


SLOTSOM 

Die  vraag  is  wie  die  ernstige  en  onmiddellike  aandag  aan  die 
saak  moet  skenk.  Die  Afrikaanse  Skrywerskring  het  reeds 
hoeveel  memoranda  opgestel.  Hulle  vernaamste  probleem  is 
egter  dat  hulle  namens  alle  Afrikaanse  skrywers  moet  praat  en 
dikwels  doelbewus  misverstaan  word  omdat  die  streepbroek- 

literatore  nie  die  beursie-skrywers  wil  eien  as  hulle  mekaar  op 
straat  ontmoet  nie.  (Sommige  skrywers  ly  al  aan  ’n  tweespalt 
tussen  streepbroek  en  beursie  wat  hulle  eie  produksie  betref, 
en  gebruik  dus  maar  twee  name:  een  met  ’n  rits,  en  een  met 
knope!)  Tog  moet  iemand  namens  almal  praat,  veral  omdat 
die  kunstenaar  dikwels  nie  sy  eie  belange  kán  behartig  nie.  Hy 
wil  nie  organiseer  of  georganiseer  word  nie,  maar  intussen  kla 
hy  as  sy  kontrak  dinge  op  hom  afdwing  (soos  ’n  lawwe  omslag- 
ontwerp)  sonder  dat  hy  die  reg  het  om  teë  te  praat. 

As  die  Afrikaanse  skrywers  net  ’n  slag  wil  saamstaan  en 
toelaat  dat  iemand  die  sake  organiseer,  sal  daar  wel  prosedures 
en  beslissings  uitkristalliseer  wat  tot  hul  voordeel  strek.  Oor  die 
roofbou,  die  kostelose  aanhaal  en  die  dikwelse  misbruik  van  sy 
skeppinge  sal  ,,besluite”  weinig  vrugte  afwerp.  Daar  is  ’n  lang- 
termynbeleid  van  opvoeding  moontlik  die  beste  prosedure.  En 
miskien  een  of  twee  hofsake  wat  die  misbruikers  versigtig  maak. 

In  ons  skole  is  daar  oral  tekens  van  ’n  pragtige  oplewing  t.o.v. 
die  onderrig  van  taal  en  letterkunde,  ook  op  die  laerskool. 
Miskien  kan  die  Onderwysdepartemente  ook  veel  doen  deur 
per  omsendbrief  die  onderwysers  aan  te  moedig  om  nie  net 
gediggies  aan  te  bied  nie  maar  om  die  leerlinge  ook  bewus  te 
maak  van  die  skrywers  van  die  gedigte.  Nie  omdat  die  skrywers 
so  belangrik  is  nie.  maar  dis  minstens  die  begin  van  ’n  letter- 
kundige  skoling  wat  later  moet  lei  tot  die  begrip  van  strominge, 
style  en  letterkundige  tydvakke  waarin  sekere  mense  leidende 
of  lydende  rolle  gespeeí  het. 

By  ’n  volgende  konferensie  van  die  Afrikaanse  Skrywerskring 
kan  die  verhouding  tussen  volk,  skrywer  en  letterkunde  miskien 
deeglik  uitgepluis  word  op  ’n  vlak  wat  ’n  veelheid  akademici, 
én  beursie-skrywers  saamsnoer  in  ’n  besef  van  hul  eenheid:  ons 
is  almal  besig  om  as  Afrikaanse  skrywers  diens  te  lewer. 

Die  regering  wat  finansieel  ’n  bydrae  kán  maak,  sal  dit  via 
die  amptelike  kanale  slegs  kan  doen  as  die  skrywers  op  ’n 
nasionale  grondslag  georganiseer  is.  Daar  is  wantoestande  wat 
verander  móét  word,  daar  is  werk  wat  gedoen  moet  word. 
Maar  dan  moet  die  streepbroeke  opgerol  word.  Mens  kan  nie 
’n  toegegroeide  watervoor  skoonmaak  met  pluiskeil  en  manel 
nie.  As  ons  saam  aan  die  werk  spring,  kan  ons  dalk  saam  begin 
eise  stel. 

GIDEON  ROOS* 


SAMRO.  BESKERMER  VAN  ONS  GEESTESGOEDERE 

Onder  die  nommers  wat  gespeel  word,  herken 
die  vriende  verskeie  van  hulle  eie  werke.  Hulle 
is  bly  om  te  sien  hoe  die  mense  hulle  musiek 
geniet;  maar  toe  die  kelner  hulle  rekening  bring, 
besef  hulle  skielik  die  onreg  van  die  hele 
situasie,  en  huUe  weier  om  die  rekening  te  betaal 
tensy  die  eienaar  van  die  restaurant  vir  hulle 
betaal  vir  die  gebruik  van  die  musiek  . . . 

Een  van  die  buitelandse  sangers  wat  in  1962  na  Suid-Afrika 
gekom  het  om  op  te  tree  in  TRUK  se  aanbieding  van  Verdi 
se  opera  ,,Ballo  in  Maschera”,  was  die  bekende  ítaliaanse 
bariton  Piero  Cappucilli.  Na  afloop  van  die  speelvak  het  my 
eggenote  en  ek  vir  hom  en  Emmarentia  Scheepers  vir  ’n  paar 
dae  na  die  Kruger-Wildtuin  geneem.  Een  aand  na  ete,  toe  ons 
onder  die  sterrehemel  sit  en  gesels  oor  die  pragtige  opera,  vertel 
Cappucilli  dat  hy,  as  getroue  Katoliek,  ’n  beeldjie  van  die 
Madonna  het  teen  die  gangmuur  net  binnekant  die  voordeur 
van  sy  woonstel  in  Milaan.  Voor  daardie  beeldjie  brand  daar 
altyd  ’n  kers.  en  iedere  aand,  wanneer  hy  tuiskom  van  die 
opera,  maak  hy  daar  die  teken  van  die  kruis  en  bedank  die 
Madonna  vir  die  sukses  van  die  opvoering.  Vir  ’n  oomblik  bly 
hy  stil,  en  toe  voeg  hy  by  ,,’n  Paar  tree  verder  in  die  gang,  teen 
dieselfde  muur,  is  daar  ook  ’n  beeldjie  van  Verdi.  En  nadat  ek 
die  Madonna  bedank  het,  gaan  staan  ek  altyd  ’n  oomblik  voor 
daardie  ander  beeldjie.  Dan  buig  ek  en  ek  sê  ,Liewe  Giuseppe, 
baie  dankie  dat  jy  sulke  pragtige  musiek  geskrywe  het  waardeur 
ek  so  lekker  geld  kan  verdien!’  ” Vir  my,  as  iemand  wat  daagliks 
met  die  outeursreg  te  doen  het,  was  daardie  verhaaltjie  roerend, 
want  alte  dikwels  gebeur  dit  dat  ’n  komponis  nie  die  erkenning 
of  die  beloning  ontvang  wat  hom  toekom  nie. 

Hoewel  Christus  reeds  in  sy  tyd  op  aarde  beklemtoon  het 
dat  die  arbeider  sy  loon  waardig  is  (Lukas  10:7)  het  dit  baie 
eeue  geduur  voordat  hierdie  beginsel  van  die  regverdigheid 
toegepas  is  op  die  skeppende  kunstenaars.  Tot  heel  onlangs 
moes  hulle  magteloos  toesien  hoe  naarstiglik  beskerming  verleen 
word  aan  die  stoflike  dinge,  terwyl  hulle  geesteswerke  links  en 
regs  gebruik  of  straffeloos  geroof  word,  sonder  dat  hulle  enige 
vergoeding  ontvang.  Om  sake  nog  erger  te  maak,  moes  hulle 
dikwels  aanskou  hoedat  die  uitbuiters  van  hulle  werke  die 
beskerming  geniet  waarna  hulle,  die  skeppers,  tevergeefs  gesmag 
het.  Dit  het  reeds  voorgekom  in  die  voortreflike  regstelsel  van 
die  Romeine,  een  van  die  hoekstene  van  die  hedendaagse 


* Besturende  Direkteur  van  Samro  en  Dalro. 

Romeins-Hollandse  reg  waarop  ons  in  Suid-Afrika  met  reg  so 
trots  is.  As  ’n  digter  Á byvoorbeeld  ’n  gedig  geskrywe  het  op 
’n  stuk  perkament  wat  aan  B behoort,  dan  was  B se  besitreg 
van  die  perkament  beskerm  en  het  dit  die  deurslag  gegee.  A het 
geen  reg  op  sy  geesteskepping  gehad  nie,  en  B,  as  eienaar  van 
die  perkament,  het  outomaties  ook  die  eienaar  van  die  gedig 
geword. 

Voor  die  uitvinding  van  die  drukkuns  was  hierdie  gebrek  aan 
juridiese  beskerming  nie  ’n  baie  ernstige  saak  nie,  want  solank 
boeke  moeisaam  per  hand  op  perkament  oorgeskrywe  moes 
word,  was  daar  min  gevaar  dat  ’n  skrywer  se  werke  op  aan- 
sienlike  skaal  geroof  sou  word.  Maar  vanaf  die  oomblik  toe  die 
eerste  drukperse  die  snelle  en  relatief  goedkope  reproduksie  van 
letterkundige  en  musikale  werke  op  groot  skaal  moontlik  gemaak 
het,  het  die  beskerming  van  daardie  werke  noodsaaklik  geword. 
Dit  sou  egter  nog  ’n  paar  eeue  duur  voordat  enigiets  aan  die 
saak  gedoen  word. 

Menige  skrywer  het  met  groot  verontwaardiging  hierdie 
skreiende  onreg  veroordeel.  Reeds  in  die  eeu  voor  die  geboorte 
van  Christus  het  die  beroemde  Romeinse  orator  en  skrywer, 
Cicero,  bitterlik  gekla  dat  Epicurus  sommer  op  groot  skaal  van 
sy  idees  en  sy  werke  gesteel  of  ,,ge]een  of  oorgeneem”  het 
sonder  om  die  bron  te  erken  — om  van  behoorlike  vergoeding 
nie  eens  te  praat  nie!  ’n  Eeu  later  het  die  beroemde  digter, 
Martialis,  uiting  gegee  aan  sy  verontwaardiging  deur  ’n  woord 
te  skep  wat  vandag  nog  voortleef  in  ons  Afrikaanse  taal.  Hy  het 
oor  sy  gedigte  gevoel  soos  ’n  moeder  oor  die  kindjie  waaraan 
sy  geboorte  gegee  het.  Hy  het  ook  inderdaad  na  hulle  verwys 
as  sy  ,,kinders”;  en  die  persoon  wat  hulle  gesteel  het,  het  hy 
’n  plagiarius  genoem  — ’n  afleiding  van  die  Romeins-regtelike 
woord  plagium  wat  beteken  het  die  misdaad  van  ontvoering 
van  ’n  mens.  Van  daar  die  woord  plagiaat  wat  ons  vandag  nog 
gebruik. 

So  het  daar  deur  die  eeue  gedurig  stemme  opgegaan  van 
protes  teen  hierdie  onreg:  en  onder  die  kampvegters  vir  die 
belange  van  die  skeppende  kunstenaars  was  Martin  Luther 
een  van  die  vuriges.  Die  ongeoorloofde  publikasie  van  sy  Bybel- 
vertaling,  soms  met  veranderings  na  willekeur,  het  hom  genoop 
om  ’n  ,,Vermaning  aan  die  Drukkers”  te  skrywe  waarin  hy 
hulle  met  verontwaardiging  gevra  het:  „Seyt  yhr  nu  strassen 
reuber  und  diebe  worden?”  (Het  julle  dan  nou  straatrowers  en 
diewe  geword?)  Hierdie  proteste  het  uiteindelik  gelei  tot  die 
aanname  van  wette  vir  die  beskerming  van  geesteswerke  en 
hul  skeppers.  Hier  het  Engeland  die  voortou  geneem  met  die 
sogenaamde  Statute  of  Anne  in  1709.  Voor  daardie  tyd  het 
daar  wel  ’n  mate  van  beskerming  bestaan  deur  middel  van 
lisensies  om  boeke  uit  te  gee,  maar  daardie  beskerming  was  vir 
die  drukkers,  en  nie  vir  die  skrywers  nie.  Die  Statute  of  Anne 
was  die  eerste  daadwerklike  poging  wat  die  regte  van  die 

skrywer  as  sodanig  beskenn  het  deur  te  bepaal  dat  hy  vir  ’n 
tydperk  van  21  jaar  die  aileenreg  sou  hê  om  sy  letterkundige 
werke  te  druk  of  te  laat  druk.  Dit  het  ’n  hele  tyd  geduur  voordat 
ander  lande  hierdie  voorbccld  van  Engeland  gevolg  het:  Dene- 
marke  in  1741,  Sakse  in  1/  73,  die  V.S.A.  in  1790,  Frankryk  in 
1793,  en  ander  eers  in  die  19de  eeu. 

Hoewel  hierdie  outeursregwette  ’n  groot  seën  was  vir  die 
skeppende  kunstenaars,  was  hulle  onvoldoende  solank  hulle 
slegs  ,,nasionaal”  in  trefkrag  gebly  het.  Hoe  dankbaar  ’n 
skrywer  ook  al  was  om  in  sy  eie  land  beskerming  te  geniet,  was 
dit  vir  hom  ’n  skrale  troos  as  hy  magteloos  moes  toesien  hoedat 
mense  sy  werke  na  hartelus  roof  en  gebruik  in  ’n  aangrensende 
land  waar  die  wette  wat  hom  beskerm  nie  van  krag  was  nie. 
Hierdie  soort  letterkundige  en  artistieke  roof  buite  die  lands- 
grense  het  sulke  skandalige  afmetings  aangeneem,  dat  al  hoe 
meer  lande  gaandeweg  bilaterale  verdrae  gesluit  het  vir  die 
wederkerige  beskerming  van  mekaar  se  geesteswerke. 

Ook  hierdie  voorwaartse  stappe,  hoewel  baie  prysenswaardig, 
was  nie  voldoende  nie  want  daar  het  nog  steeds  te  veel  lande 
oorgebly  waar  die  letterkundige  dief  sy  misdade  straffeloos 
kon  pleeg.  ledereen  met  belangstelling  vir  die  kunste  het  besef 
dat  een  of  ander  internasionale  reëling  noodsaaklik  was;  en  dit 
was  veral  die  Association  Littéraire  et  Artistique  Internationale, 
onder  leiding  van  Victor  Hugo,  wat  hom  daarvoor  beywer  het. 
Daardie  pogings  is  uiteindelik  met  sukses  bekroon  in  die  jaar 
1886,  toe  die  sogenaamde  Berne-konvensie  vir  die  Beskerming 
van  Letterkundige  en  Artistieke  Werke  in  die  Switserse  hoofstad 
onderteken  is.  Die  grondbeginsel  van  daardie  konvensie  was 
,,nasionale  behandeling”  — d.w.s.  dat  iedere  lidland  van  die 
sogenaamde  Berne-Unie  verplig  was  om  aan  die  werke  van 
burgers  van  die  ander  lidlande  dieselfde  beskerming  te  gee  as 
aan  die  werke  van  sy  eie  burgers.  Nieteenstaande  baie  wysigings 
van  die  Konvensie  sedert  daardie  dae,  bly  hierdie  grondbeginsel 
vandag  nog  van  krag.  Suid-Afrika  is  lid  van  die  Berne-Unie, 
en  verleen  dus  die  beskerming  van  sy  outeursregwet  hier  te 
lande  aan  die  werke  van  burgers  van  alle  lidlande;  en  op 
wederkerige  basis  geniet  S.A.  se  geesteswerke  die  beskerming 
van  die  nasionale  outeursregwette  in  die  65  ander  lidlande. 

A1  hierdie  wette  en  verdrae  ten  spyt  moes  menige  skeppende 
kunstenaar  in  hoeveel  lande  nog  groot  onreg  verduur.  Wolfgang 
Amadeus  Mozart,  een  van  die  grootste  komponiste  van  alle  tye, 
het  vir  ons  ’n  musiekskat  nagelaat  waardeur  mense  in  alle  lande 
vandag  nog  bekoor  word,  en  waaruit  baie  duisende  mense  die 
afgelope  200  jaar  miljoene  der  miljoene  rande  gemaak  het  en 
nog  maak.  Maar  toe  die  arme  Mozart  op  die  vroeë  ouderdom 
van  35  jaar  sterwe,  kon  hy  nie  eens  ’n  ordentlike  begrafnis 
kry  nie,  en  is  hy  saam  met  vyftien  armlastiges  in  ’n  naamlose 
massagraf  weggelê,  sodat  niemand  vandag  met  sekerheid  weet 
waar  hy  rus  nie. 

Frédéric  Chopin  se  pragtige  klavierwerke  was  reeds  ge- 
durende  sy  lewe  'so  gewild  soos  vandag.  Maar  as  komponis 
kon  hy  nie  ’n  bestaan  maak  nie,  en  hy  moes  sy  brood  verdien 
as  uitvoerende  kunstenaar  deur  konserte  te  gee,  en  later  ook  as 
onderwyser.  Die  inspanning  was  te  veel  vir  sy  swak  gestel,  en 
hy  sterwe  voor  sy  veertigste  verjaardag  — armer  as  sy  kamer- 
bediende! 

Toe  Franz  Schubert  op  slegs  31-jarige  leeftyd  sterf,  het  hy 
vir  ons  ’n  magdom  kosbare  musiekwerke  nagelaat,  waaronder 
meer  as  600  van  die  mooiste  liedere  wat  ooit  geskrywe  is.  En 
tog  het  die  arme  Schubert  nooit  genoeg  verdien  om  sy  eie 
klavier  te  kon  bekostig  nie.  Reeds  in  daardie  dae  was  die 
uitvoerende  kunstenaar  veel  beter  daaraan  toe  as  die  skeppende 
een.  In  die  jaar  van  Schubert  se  dood  het  die  vioolspeler 
Paganini  ’n  reeks  van  agt  konserte  in  Wien  gegee,  en  met 
daardie  konserte  het  hy  meer  geld  verdien  as  Schubert  in  sy  hele 
lewe  waarin  hy  meer  as  ’n  duisend  werke  geskrywe  het  wat 
vir  baie  miljoene  mense  vandag  nog  genot  verskaf. 

Maar  dit  was  nie  net  die  skrywers  van  ernstige  musiek  met 
wie  dit  so  gegaan  het  nie.  Stephen  Foster,  die  komponis  van  ’n 
hele  aantal  universele  gunstelinge  soos  Swanee  Riuer,  My  Old 
Kentucky  Home  en  Poor  Old  Joe,  is  brandarm  in  ’n  krotbuurt 
van  New  York  oorlede  terwyl  sy  deuntjies  dwarsdeur  die 
Verenigde  State  gespeel  en  gesing  is,  tot  vreugde  van  miljoene 
mense  en  verryking  van  baie  ander. 

Hierdie  is  maar  net  ’n  paar  voorbeelde  — en  daar  is  baie 
ander!  — van  die  skreiende  onreg  wat  die  skeppende  kunste- 
naars  tot  redelik  onlangs  moes  verduur.  Selfs  die  aanname  van 
outeursregwette  en  konvensies  het  nie  die  gewenste  uitwerking 
gehad  nie.  Wat  nodig  was  om  ’n  einde  aan  daardie  onreg  te 
maak,  was  organisasies  wat  die  belange  van  skeppende  kunste- 
naars  aktief  kon  beskerm  en  wat  die  regte,  wat  die  landswette 
aan  hulle  toegeken  het,  kon  afdwing.  Die  eerste  van  daardie 
organisasies  is  eers  twee-en-twintig  jaar  na  Schubert  se  dood 
in  die  lewe  geroep  ■ — nie  in  die  musiekstad  Wien,  soos  ’n  mens 
sou  verwag  het  nie,  maar  in  Parys. 

Drie  Franse  kunstenaars  — twee  komponiste  en  ’n  liriek- 
skrywer  — gaan  een  aand  na  ’n  restaurant  langs  die  Avenue 
des  Champs  Élysées  om  ’n  aperitief  te  drink.  Die  restaurant  is 
stampvol,  want  baie  mense  het  gekom  om  te  luister  na  die 
aantreklike  musiek  van  die  orkes.  Onder  die  nommers  wat 
gespeel  word,  herken  die  drie  vriende  verskeie  van  hul  eie 
werke.  Hulle  is  bly  om  te  sien  hoe  die  mense  hulle  musiek 
geniet;  maar  toe  die  kelner  hul  rekening  bring,  besef  hulle 
skielik  die  onreg  van  die  hele  situasie,  en  hulle  weier  om  die 
rekening  te  betaal  tensy  die  eienaar  van  die  restaurant  vir  hulle 
betaal  vir  die  gebruik  van  die  musiek.  Laasgenoemde  was 
sprakeloos  oor  sulke  ongehoorde  vermetelheid.  ,,Betaal  vir 
musiek?  Onsin!  Vir  ’n  aperitief  of  ’n  cognac  — ja,  natuurlik! 

Maar  vir  musiek?  Belaglik!”  Hy  laat  die  drie  daar-en-dan 
arresteer,  en  maak  ’n  hofsaak  teen  hulle.  Maar  hy  kom  met  die 
kous  op  die  kop  daarvan  af,  want  die  hof  beslis  ten  gunste  van 
die  drie  verweerders  — op  grond  van  die  Wet  van  1793  wat 
hul  outeursregte  in  hul  musiek  beskerm. 

Hierdie  hofsaak  het  ’n  groot  opskudding  veroorsaak,  en  het 
aanleiding  gegee  tot  die  stigting  van  die  eerste  outeursregorga- 
nisasie  in  die  wêreld,  die  Société  des  Auteurs,  Compositeurs  et 
Editeurs  de  Musique  (SACEM).  Hier  was  dit  Frankryk  wat 
die  voortou  geneem  het,  terwyl  Engeland  die  agteros  was, 
want  die  Engelse  teenhanger  van  SACEM,  bekend  as  die 
Performing  Right  Society  (PRS),  is  eers  in  19H  gestig. 
Vandag  bestaan  daar  soortgelyke  organisasies  in  feitlik  alle 
lande  duskant  die  yster-  en  bamboesgordyne,  en  selfs  in  die 
meeste  lande  agter  die  ystergordyn. 

Die  Performing  Right  Society  het  aanvanklik  opgetree  as 
beskermer  van  die  belange  van  komponiste,  nie  slegs  in 
Engeland  nie,  maar  dwarsdeur  die  Gemenebes  en  die  Britse 
Ryk  van  destyds.  Namate  die  verskillende  Dominiums  hul 
onafhanklikheid  in  die  musikale  sin  verkry  het,  is  afsonderlike 
organisasies  daar  gestig.  Vanaf  die  laat  twintigerjare  het  die 
PRS  ’n  agent  hier  in  Suid-Afrika  gehad,  en  ons  land  se 
komponiste  en  musiekuitgewers  kon  lede  van  daardie  vereniging 
word.  In  1961  is  daar  besluit  dat  die  tyd  aangebreek  het  vir  die 
stigting  van  ’n  eie,  outonome  Suid-Afrikaanse  liggaam.  In 
Desember  van  daardie  jaar  is  die  Suid-Afrikaanse  Musiekregte- 
Organisasie  (SAMRO)  gestig  as  maatskappy  sonder  wins- 
bejag,  met  die  komponiste  en  musiekuitgewers  van  ons  land  as 
lede  of  ,,aandeelhouers”.  Op  die  31ste  Desember  het  die  PRS 
formeel  sy  werksaamhede  hier  te  lande  beëindig,  en  op 

I Januarie  1962  het  SAMRO  die  beskerming  van  musiek  en  die 
administrasie  van  uitvoeringsregte  in  Suid-Afrika  oorgeneem. 
Die  wysheid  van  daardie  stap  blyk  uit  die  fenomenale  vooruit- 
gang  in  die  kort  sewe  jaar  van  SAMRO  se  bestaan.  Op 
31  Desember  1961  het  slegs  41  Suid-Afrikaanse  komponiste  en 

II  uitgewers  aan  die  PRS  behoort.  Vandag  tel  SAMRO  se 
lede  576,  waarvan  535  komponiste  en  41  uitgewers  is.  In  1961 
het  die  totale  verdienste  van  Suid-Afrika  se  komponiste  en 
uitgewers  aan  uitvoeringsregte  Rl 8,200  beloop.  Verlede  jaar 
reeds  het  SAMRO  Rl  82,000  aan  hulle  uitbetaaal.  Die  verdienste 
van  ons  eie  land  se  komponiste  en  uitgewers  het  dus  meer  as 
vertiendubbel  in  ses  jaar  — en  vanjaar  sal  die  syfer  weer  heel- 
wat  hoër  wees. 

SAMRO  is  geaffilieer  met  soortgelyke  outeursregorganisasies 
dwarsoor  die  hele  wêreld,  en  magtig  al  daardie  organisasies 
deur  ’n  stelsel  van  wederkerige  ooreenkomste  om  die  musiek 
van  ons  Suid-Afrikaanse  komponiste  in  hul  onderskeie  lande  te 
administreer.  Op  ’n  grondslag  van  wederkerigheid  word 

SAMRO  deur  al  daardie  organisasies  gemagtig  om  die  musiek 
van  hul  onderskeie  lande  hier  in  Suid-Afrika  te  administreer. 
Dit  beteken  dat  SAMRO  hier  te  lande  die  musiek  beheer  van 
sowat  140,000  komponiste  dwarsdeur  die  wêreld  ■ — ’n  totale 
repertoire  van  meer  as  twee  miljoen  werke,  groot  en  klein,  lank 
en  kort,  lig  en  swaar! 

Die  samewerking  tussen  SAMRO  en  al  die  ander  outeursreg- 
organisasies  strek  egter  nog  veel  verder,  Almal  van  hulle  is  lede 
van  'n  internasionale  konfederasie  bekend  as  die  Confédération 
Internationale  des  Sociétés  d’Auteurs  et  Compositeurs  (CISAC) 
met  sy  hoofkwartier  in  Parys,  waar  die  eerste  nasionale  orga- 
nisasie  in  die  lewe  geroep  is.  CISAC  hou  hom  gedurig  besig 
met  die  studie  van  ontwikkelinge  op  die  gebied  van  die  outeurs- 
reg,  soos  byvoorbeeld  nuwe  wetgewing  in  verskillende  lande. 
A1  om  die  ander  jaar  reël  hy  ’n  kongres  van  al  sy  lede- 
organisasies  vir  die  bespreking  en  oplossing  van  gemeenskaplike 
probleme.  In  1966  het  SAMRO  die  eer  te  beurt  geval  dat  sy 
Besturende  Direkteur  benoem  is  tot  lid  van  die  Hoofbestuur  van 
CISAC,  waar  hy  nog  steeds  dien. 

Deur  hierdie  stelsel  van  affiliasie  en  wederkerige  magtiging 
tussen  outeursregorganisasies  dwarsdeur  die  wêreld  kan 
SAMRO  nou  dienste  van  onskatbare  waarde  lewer,  nie  slegs 
aan  die  komponiste  nie,  maar  ook  aan  die  gebruikers  van  musiek 
oor  die  hele  Suid-Afrika.  Dis  vir  ’n  komponis  totaal  onmoontlik 
om  ’n  oog  te  hou  oor  alle  uitvoerings  van  sy  musiek  en  om  sy 
billike  vergoeding  daarvoor  in  te  vorder.  Maar  tans  kan 
SAMRO  dit  alles  vir  hom  doen  as  hy  ’n  lid  is.  Hier  in  Suid- 
Afrika  het  SAMRO  sy  eie  inspekteurs  wat  die  uitvoerings 
opspoor  en  die  tantiêmes  invorder  ■ — ooreenkomstig  die  geldende 
tariewe.  Word  ’n  Suid-Afrikaanse  werk  in  die  buiteland 
uitgevoer,  dan  samel  die  betrokke  nasionale  organisasie  die 
toepaslike  outeursgelde  in  en  dra  dit  oor  aan  SAMRO  vir  uit- 
betaling  aan  die  komponis.  Insgelyk  samel  SAMRO  tantiémes 
in  vir  alle  openbare  uitvoerings  van  musiek  in  Suid-Afrika, 
verdeel  die  gepaste  aandeel  onder  sy  Suid-Afrikaanse  lede,  en 
dra  die  balans  oor  aan  sy  geaffilieerde  organisasies  in  die 
buiteland  vir  toewysing  aan  hulle  lede  wie  se  musiek  hier 
gebruik  is. 

Terselfdertyd  lewer  SAMRO  ’n  onontbeerlike  diens  aan  die 
gebruikers  van  musiek  in  Suid-Afrika.  Volgens  ons  outeursreg- 
wet  mag  niemand  ’n  openbare  uitvoering  van  musiek  gee  sonder 
om  vooraf  die  toestemming  van  die  komponis  te  kry  nie,  want 
dit  sou  ’n  skending  van  sy  reg  wees.  Maar  as  iedere  openbare 
gebruiker  van  musiek  — iedere  hotel  of  restauranteienaar 
wat  musiek  speel  vir  die  genot  van  sy  klante,  iedere  nyweraar 
wat  ,,musiek  by  die  werk”  verskaf  in  sy  fabriek,  iedere  bioskoop- 
eienaar  wat  films  met  musiek  vertoon,  iedere  konsertorganiseer- 
der,  iedere  danssaalbestuurder,  en  die  menigte  ander  mense  wat 

daaghks  musiek  in  die  openbaar  gebruik  — as  iedereen  van 
hulle  afsonderlik  met  al  die  komponiste  dwarsoor  die  wêreld 
moes  onderhandel,  sou  die  toestand  chaoties  word.  In  een  enkele 
dag  kan  iedereen  van  hulle  ’n  honderd  of  meer  deuntjies  speel, 
gekomponeer  deur  ’n  honderd  verskillende  komponiste  in 
twintig  of  dertig  verskillende  lande.  Om  die  nodige  toestem- 
ming  van  al  daardie  mense  te  kry,  sou  maande  se  korrespon- 
densie  verg,  met  enorm  veel  arbeid  en  geweldige  koste  ^ en  dit 
alles  vir  een  dag  se  musiek!  Meer  nog  — in  baie  gevalle  sou 
dit  ’n  onbegonne  taak  wees,  omdat  die  gebruiker  nie  vooraf 
weet  watter  musiek  uitgevoer  gaan  word  nie,  byvoorbeeld  op 
’n  dans  of  in  ’n  restaurant  waar  die  gaste  te  eniger  tyd  kan 
vra  dat  ’n  spesiale  ,,versoeknommer”  gespeel  moet  word.  En 
dan,  as  daardie  dag  se  program  afgehandel  is,  sou  die  gebruiker 
weer  aan  elk  van  die  komponiste  moet  skrywe  en  hom  sy  ver- 
skuldigde  paar  sente  stuur! 

’n  Organisasie  soos  SAMRO  los  egter  al  hierdie  probleme 
vir  die  musiekgebruiker  op.  Vir  een  enkele  en  baie  redelike 
jaarlikse  betaling  reik  SAMRO  aan  hom  ’n  lisensie  uit  wat 
hom  magtig  om  gebruik  te  maak  van  enige  musiek  in  die  wêreld- 
wye  repertoire  onder  die  organisasie  se  beheer.  Met  daardie 
een  betaling  is  die  lisensiehouer  veilig  in  die  wete  dat  SAMRO 
hom  beskerm  en  dat  hy  enige  musiek  in  daardie  ontsaglike 
repertoire  kan  uitvoer  sonder  vrees  dat  hy  aangespreek  kan 
word  vir  skending  van  outeursreg.  Net  nog  een  ding  word  van 
hom  vereis  — dat  hy  aan  SAMRO  ’n  opgaaf  verstrek  van  die 
werke  wat  hy  gespeel  het,  en  op  grond  van  daardie  opgaaf 
onderneem  SAMRO  dan  die  taak  om  die  tantiémes  te  verdeel 
onder  die  komponiste  wie  se  musiek  uitgevoer  is.  Om  ’n  idee 
te  kry  van  watter  enorme  arbeid  hierdie  ontleding  van  program- 
opgawes  is,  hoef  ’n  mens  net  te  dink  aan  die  enkele  feit  dat  die 
SAUK  iedere  dag  twee  honderd  en  veertien  uur  se  verskillende 
programme  uitsaai,  waarvan  meer  as  sewentig  persent  uit 
musiek  bestaan.  En  al  daardie  programme  moet  ontleed  word! 
SAMRO  se  taak  is  dus  ’n  tweeledige  — enersyds  om  te  help 
sorg  dat  geen  hedendaagse  Mozart  of  Stephen  Foster  deur  die 
lot  van  hul  voorgangers  getref  word  nie,  en  andersyds  om  toe 
te  sien  dat  die  pligsgetroue  gebruiker  van  musiek  behoorlik 
gelisensieer  en  beskerm  word. 

In  sommige  opsigte  is  die  komponis  in  ’n  veel  ongunstiger 
posisie  as  baie  van  sy  medemense.  Die  gewone  arbeider  ^ — die 
fabriekswcrker,  die  staatsamptenaar,  die  sakeman,  die  dokter 
of  die  advokaat  — almal  van  hulle  word  betaal  of  hulle  pogings 
slaag  al  dan  nie,  en  selfs  al  produseer  hulle  soms  niks.  Die 
komponis,  daarenteen,  word  slegs  beloon  as  sy  werk  slaag,  en 
selfs  dan  ook  net  volgens  die  mate  van  die  sukses  wat  dit 
behaal.  Meeste  ander  mense  kry  gerecld  ’n  leefbarc  salaris  of 
loon,  maar  die  komponis  word  slegs  betaal  indien  en  wannecr 

sy  werk  gebruik  word,  en  dan  ook  net  drupsgewyse,  sodat  hy 
dikwels  jare  moet  wag  om  ’n  enigsins  toereikende  loon  te 
ontvang  vir  die  werk  wat  hy  gedoen  het.  Die  oorgrote  meerder- 
heid  komponiste  vind  dit  bygevolg  onmoontlik  om  behoorlike 
voorsiening  te  maak  vir  hulle  oudag.  Daarom  het  SAMRO 
besluit  om  ’n  hand  by  te  sit. 

Die  reëls  van  CISAC  laat  enige  lid-organisasie  toe  om  ’n 
sekere  persentasie  — nooit  meer  as  10%  nie  — van  die 
tantiêmes  wat  hy  ingevorder  het,  te  behou.  In  plaas  van  daardie 
geld  na  die  buiteland  te  stuur,  kan  hy  dit  vir  twee  doeleindes 
aanwend  — pensioene  vir  sy  lede,  en  die  bevordering  van  die 
nasionale  kunste  in  sy  eie  land.  SAMRO  maak  die  volste 
gebruik  van  daardie  verlof,  en  bestee  jaarliks  die  helfte  van 
die  fondse  uit  daardie  bron  aan  die  finansiering  van  ’n 
annuïteitsfonds  ten  behoewe  van  sy  lede  op  hul  oudag.  Die 
ander  helfte  word  op  allerhande  maniere  gebruik  om  die  kunste 
in  Suid-Afrika  te  bevorder.  In  die  eerste  plek  stel  SAMRO 
iedere  jaar  ’n  beurs  beskikbaar  om  een  of  ander  belowende  jong 
Suid-Afrikaanse  musikant  die  geleentheid  te  gee  om  sy  studie 
in  die  buiteland  voort  te  sit.  Hierdie  beurs,  ter  waarde  van 
Rl,000  per  jaar  vir  twee  jaar,  word  om  die  beurt  aan  ’n  kom- 
ponis  en  ’n  uitvoerende  kunstenaar  toegeken.  Afgesien  daarvan 
doen  SAMRO  ook  gereeld  skenkings  aan  ander  jong  musikante 
om  in  die  buiteland  te  gaan  studeer.  SAMRO  finansieer 
jaarliks  die  Sangfees  in  Durban,  wat  spesiale  geleenthede  bied 
aan  Suid-Afrika  se  skrywers  van  ligte  musiek.  Ernstige  musiek 
word  bevorder  deur  gereelde  opdragte.  By  geleentheid  van  die 
vyfde  verjaardag  van  die  Republiek  van  Suid-Afrika  het 
SAMRO  byvoorbeeld  twee  van  ons  bekendste  komponiste, 
Hubert  du  Plessis  en  Graham  Newcater  (een  van  SAMRO  se 
beursstudente) , opdrag  gegee  om  spesiale  werke  vir  daardie 
belangrike  geleentheid  te  skrywe.  Laasgenoemde  se  Republiek- 
simfonie  en  eersgenoemde  se  Suid-Afrika  — Nag  en  Daeraad 
is  uitgevoer  in  konserte  in  Johannesburg  en  Pretoria  wat  hoogte- 
punte  gevorm  het  van  die  feestelikhede  in  Mei  1966.  Onder  die 
opdragte  waaraan  twee  ander  beursstudente  van  SAMRO  tans 
werk,  is  ’n  opera,  ’n  oratorium  en  ’n  klaviersonate.  Sowat  twee 
jaar  gelede  het  SAMRO  gehelp  met  die  loodsing  van  die 
Suid-Afrikaanse  Vereniging  vir  Blaasmusiek  (SAMBA)  met 
die  doel  om  die  beoefening  van  blaasmusiek  aan  te  moedig, 
veral  in  ons  skole.  Vier  stelle  blaasinstrumente  is  reeds  aan 
SAMBA  geskenk  om  te  gebruik  in  daardie  belangrike  werk. 

Finansiële  steun  word  ook  onder  meer  verleen  aan  ’n  koor- 
vereniging,  ’n  eksperimentele  teater  en  ’n  opleidingskool  vir 
jong  musikante.  Op  hierdie  en  ander  maniere  tree  SAMRO 
in  steeds  groter  mate  op  as  ’n  beskermheer  van  die  kunste  in 
ons  land.  en  word  ’n  deel  van  die  outeursgelde  wat  hy  invorder, 
gedurig  bestee  aan  die  verryking  van  Suid-Afrika  se  kunsskatte 
en  kulturele  lewe. 

Naas  Samro,  en  finansicel  gedra  deur  hom,  bestaan 
daar  ook  'n  organisasie  DALRO  (Dramatiese,  Artistieke  en 
Letterkundige  Regte-Organisasie)  wat  sorg  dat  skrywers  se 
regte  beskerrn  word.  Dit  versprei  ook  ongepubliseerde  drama- 
tiese  werke  en  stel  dit  beskikbaar  vir  opvoering.  ’n  Volgende 
artikel  sal  Dalro  se  werksaamhede  bekendstel.  Doen  intussen 
navraag  by  Dalro,  Posbus  9292,  Johannesburg.  — Red. 


U HULP  VERSEKER  TYDSKRIF  SE  VOORTBESTAAN 

U kan  werklik  help  om  Tydskrif  vir  Letterkunde  te  laat 
voortbestaan  en  om  die  koste  van  die  blad  so  laag  moontlik 
te  hou.  Agter  in  die  blad  is  daar  ’n  aantal  geperforeerde 
intekenvorms.  U kan  self  weer  inteken  én:  u kan  die  blad  as 
goeie  Kersgeskenk  aan  ’n  vriend  gee.  Stuur  net  die  intekengeld 
en  die  adres,  en  ons  pos  die  kwitansie  aan  u.  So  gee  u ’n 
geskenk  wat  nie  veel  kos  nie  maar  wat  dwarsdeur  die  jaar 
veel  genot  sal  verskaf  cn  wat  u vriendeiike  daad  telkens  in 
die  herinnering  sal  roep. 

En  as  u nie  self  inteken  nie,  gee  die  intekenvorms  dan  asb. 
aan  iemand  wat  moontlik  belang  stel. 

Ons  dank  u byvoorbaat  vir  die  verreikende  diens. 

OP  BESOEK  BY  HETTIE  SMIT 


Hoekora  kan  alle  raense  tog  nie  raaar  so  doodgewoon  raens 
en  so  vriendelik  en  geraoedelik  soos  Hettie  Srait  wees  nie? 
Want  as  jy  skakel,  stel  sy  jou  dadelik  op  jou  geraak.  Ja,  sy 
onthou  jou.  Sy  kén  jou  eintlik  want  dit  en  dat,  en  voor  jy 
weet  waar  jy  is,  gesels  julle  land  en  'sand  aanraekaar. 

En  toe  gaan  ek  en  Anna  een  herfsoggend  kuier  raet  karaeras, 
klankbande,  de  lot.  En  soraraer  raet  die  intrap  begin  die  gesels 
so  lekker  vlot  dat  dit  ons  seker  ’n  goeie  driekwartier  neera  ora 
eindelik  op  die  stoele  tereg  te  kora.  Maar  intussen  was  ons 
araper  in  elke  karaer  van  die  huis,  soraraer  so  op  die  streep 
skilderye  af. 

Sy  skryf  nie  raeer  nie.  Sy  skilder  of  raaak  rausiek,  gee  ook 
klavierlesse  vir  talentvolles.  En  as  sy  en  haar  raan  op  reis  gaan, 
is  sy  die  geesdriftigste  fotograaf  in  Suid-Afrika.  En  alles 
kleurskyfies  van  natuurtonele;  elkeen  ’n  bewys  dat  die  oog 
agter  die  kamera  die  toneel  reg  gekies  het  en  presies  geweet 
het  hoe  om  die  beste  effek  te  be'haal. 

En  nou  moet  ons  hierdie  onderhoudende  vertelster  en  hierdie 
vrou  wat  eenkeer  ’n  boek  soos  Sy  kom  met  die  sekelmaan 
geskrywe  het,  liefs  selfs  aan  die  woord  stel. 

Hoe  het  jy  begin  skryf,  Hettie? 

Ag,  in  die  klas  het  die  onderwyser  altyd  my  opstelletjies 
voorgelees.  Dit  het  my  vreeslik  ghrênd  en  slim  laat  voel.  Dit  was 
vir  my  ’n  kierie,  omdat  ek  so  minderwaardig  oor  my  stem 
gevoel  het. 

Wat  het  die  stembande  dan  oorgekom?  Was  jy  siek  gewees? 

Nee,  ek  was  maar  verkoue.  Húlle  het  nog  nie  van  Vicks 
geweet  nie. 

Dit  hinder  jou  tog  nie? 

O,  die  minderwaardigheid  het  my  gery!  Op  my  grafsteen 
kan  julle  eendag  skrywe:  ,,Yes,  I’ve  got  a cold.”  Ek  moes 
hoeveel  keer  maar  so  antwoord  as  iemand  vra.  Ek  doen  bv. 
aansoek  by  ’n  skool  en  dan  vra  die  hoof:  ,,Have  you  got  a 
cold?”  en  dan  sê  ek:  ,,Yes.”  Dan  is  dit  klaar.  Hulle  vra 
N O O I T weer  nie. 

Hulle  bekommer  hulle  ook  nie  oor  die  langdurigheid  daarvan 
nie? 

Nee.  De  leugen  is  een  bindmiddel. 

Wie  het  so  gesê? 

Gresshoff.  De  waarheid  is  dynamiet.  Maar  vir  ’n  vrou  is 
leuens  ’n  voorwaarde  van  geluk. 

}y  sê  daar  darem  ’n  baie  aanvegbare  iets! 

Man,  kyk  daar  is  soveel  dinge  wat  ons  moet  reg  lieg. 

In  die  diskussie  wat  hierop  volg,  begin  mens  vermoed:  dis 
net  die  doodeerlike  wat  dit  kan  bekostig  om  die  leuen  se  rol 
te  erken.  Veel  later,  ná  die  gesprek  ook  oor  godsdiens  gegaan 
het,  weet  jy:  Hettie  Smit  is  een  van  die  eerlikste  mense  wat  jy 
ooit  ontmoet  het.  By  haar  sal  jy  nie  idees  in  blikkies  kry  nie, 
ook  nie  mooipraatjies,  omdat  sy  oop  van  hart  en  gees  is. 

Hettie,  ek  het  gehoor  dat  iemand  wat  saam  met  jou  op  ’n 
personeel  was,  gesê  het:  jy  het  die  kinders  in  die  holte  van 
jou  hand. 

Ja,  maar  dis  omdat  ek  sag  praat.  }y  moet  net  sê  ,ja  ek  is 
verkoue’  dan  luister  hulle. 

Oor  die  lewe  in  die  Kaap,  en  die  kontak  met  Van  Wyk 
Louw,  Boerneef,  Mikro  en  ander  skrywers  deel  sy  mee: 

Ons  was  geen  amptelike  groep  nie.  Hy  was  lektor  aan  die 
Universiteit  en  ek  het  onderwys  as  vak  geneem.  }y  weet  hoe 
is  die  mens  as  hy  maar  ’n  streep  het  soos  ons  ■ — as  jy  een  van 
joú  kerk  se  mense  ontmoet:  dis  soos  Robinson  Crusoe  wat  die 
voetspoor  daar  in  die  sand  gesien  het.  Dis  werklik  so.  Van  Wyk 
Louw  het  natuurlik  vroeg  reeds  selfstandig  gedink.  En  sy 
boekrakke  was  destyds  al  vol  filosofiese  werke.  A1  was  Duits 
my  hoofvak  het  ek  Rilke  deur  Van  Wyk  leer  ken.  Rilke  was 
die  digter  wat  vir  my  die  meeste  beteken  het  destyds. 

Sy  ,,Briewe  aan  ’n  jong  digter”  was  in  sekere  opsig  ons 
Bybel.  En  dit  was  ’n  goeie  ,,bybel”  want  hy  is  nie  sentimenteel 
nie.  Hy  leer  die  jong  digter  om  homself  in  perspektief  te  sien 
en  om  nie  te  ego-sentries  te  word  nie.  Dit  was  veral  van 
waarde  vir  die  meisietjie  met  haar  minderwaardigheidsgevoel 
wat  alleen  in  die  kamer  sit  en  doodgaan.  Sy  sluit  altyd  haar 
deur.  By  Rilke  kon  sy  toe  op  haar  voete  leer  staan.  Toé  het  ek 
al  Rilke  se  gedigte  gekoop  en  die  prosawerke  ook.  Nou  nog, 
as  ek  dit  lees,  kan  jy  sien  dis  volwasse.  Hy  verstaan  die  jong 
digter,  en  die  jong  musikant;  hoe  die  jong  kunstenaar  hom  moet 
aanpas  by  die  gemeenskap. 

Het  Van  Wyk  Louw  onder  die  jong  digters  in  Kaapstad  ’n 
soortgelyke  funksie  vervul?  Was  hy  die  leier? 

Ek  het  persoonlik  by  hulle  aan  huis  gekom.  Maar  daar  het 
ek  gevoel:  as  hy  praat,  kan  jy  dit  maar  neerskryf.  Dis  soos  die 
ou  Grieke  se  gesprekke. 

Ons  drink  tee.  En  die  gesprek  skuif  oor  na  godsdiens  en  die 
kind  se  probleme  daarmee. 

Soms  raak  sy  op  haar  eie,  unieke  wyse  dinge  kwyt  wat  vir 
sommige  uiters  aanvegbaar  sal  wees  bv.  haar  bewering  dat 
Calvyn  moontlik  baie  mense  ongelowig  gemaak  het  omdat  hy 
nie  ’n  kind  verstaan  het  nie.  Maar  altyd  met  daardie  fyn  en 
gemoedelike  humorsin,  die  goedige  spot  soms.  Sy  vertel  verder: 

Ek  het  daardie  Institute  van  hom  gelees  en  daarin  al  dinge 
raakgeloop  wat  vir  my  nie  aanvaarbaar  is  nie,  soos  die  vooruit 
verdoeming  van  'n  kind  wat  nie  uitverkies  is  nie. 

In  die  Sondagskool,  so  daar  by  st.  5 langs,  het  ek  al  begin 
dink:  daardie  storie  van  die  lou,  ek  glo  hom  nie.  Maar  mens 
móét  jou  laat  aanneem.  As  jy  wil  trou,  móét  jy  in  die  kerk  trou, 
enige  kerk.  Ons  vrouens  het  geen  sê  in  die  hele  saak  nie. 

De  leugen  is  een  bindmiddel,  de  waarheid  dinamiet! 

Maar  wil  jy  nie  nou  oor  die  vrou  skryf  nie? 

Ja,  beskouinge  en  opstelle  miskien.  Maar  nie  weer  ’n  roman 
nie.  Opstelle  lees  vir  my  lekkerder  as  ’n  storie. 

Nou  wat  van  de  leugen  is  een  bindmiddel? 

Maar  dit  ís  so!  As  ek  by  die  skool  gesê  het:  nee,  ek  het  nie 
verkoue  nie,  ek  praat  maar  so  sag,  wat  sou  dan  geword  het?  . . . 

Eintlik  het  ek  glad  nie  meer  trek  vir  die  skrywery  nie.  Ek 
het  ’n  klompie  sê-goed  geskrywe,  ook  beskouend,  maar  dis 
waarskynlik  . . . My  man  is  ’n  ouderling.  Hy  is  die  goedhartig- 
heid  self;  jammer  vir  diere.  Hy  sal  nie  ’n  mier  doodtrap  nie. 
Nou  later,  toe  ek  my  verstand  gekry  het,  het  dié  menslike 
waardes  soos  jammerhartigheid  vir  my  méér  geword  as  die 
Skoonheid:  sommer  eenvoudige  liefde  en  goedhartigheid.  Dit 
is  wat  Jesus  so  aantreklik  maak. 

Kyk  die  ou  Grieke  het  mos  gesê:  Waarheid,  Goedheid  en 
Skoonheid.  Toe  ek  jonk  was,  het  ek  gedink:  Ag,  gaan  bars 
julle!  Net  Skoonheid!  Skoonheid!  (Dis  nou  nie  as  ek  voor  die 
spieël  staan  nie,  maar  in  die  natuur.  Ek  het  vroeg  al  ’n  handdoek 
oor  die  spieël  gehang.)  Maar  nou  sê  ek  anders. 

Nou  ja;  terug  na  die  Kerk,  en  die  dogma,  en  die  hel:  ek  het 
as  klein  dogtertjie  glo  eendag  vir  my  oupa  gevra:  ,,Oupa,  maar 
sê  nou  die  hout  raak  eendag  op,  en  dan?  Wat  gaan  die  duiwel 
dan  doen?” 

Maar  Oupa  kon  mos  nie  skoolhou  nie.  Toe  sê  hy  maar  vir 
my  Ouma:  ,,Vrou,  koffie!  Bring  vir  my  koffie!” 

Nes  ek  hom  vasvra,  soek  hy  koffie. 

Maar  reken!  Om  in  die  beskawing  vir  kinders  te  vertel  die 
duiwel  steek  jou  met  ’n  drietandvurk  hier  agter  in,  dwars  deur 
jou  rok,  en  dan  kom  die  vurk  hier  voor  uit.  Dan  hou  hy  jou  so 
oor  die  vuur. 

Toe  dink  ek:  maar  as  jy  nie  doodgaan  nie  is  dit  seker  nie 
baie  seer  nie!  Toe  vra  ek  eendag:  „Maar  word  die  duiwel  se 
arm  nie  moeg  nie?” 

En  ’n  ander  dag  vra  ek  weer  vir  Oupa  of  hulle  daar  in  die 
hemel  ’n  prêm  het.  Ek  het  gedink  aan  my  slaappop.  Maar  dit 
lyk  my  Oupa  het  nie  geweet  wat  dit  beteken  nie.  En  ek  wil 
weet  of  daar  liekeries  by  die  winkel  is,  en  al  wat  Oupa  sê  is: 
,,Bring  vir  my  koffie!” 

En  wéét  jy:  Oupa  sê  vir  my  daar  is  nie  ’n  moerbeiboom  nie. 
Daar  is  nie  één  boom  om  in  te  klim  nie!  Nou  wat  máák  ’n  kind 
dan  wat  hemel  toe  gaan? 

My  een  neef  het  altyd  so  gevra,  dan  sê  Oupa:  ,,Jy  sit,  en 
jy  sing.” 

Nou  moet  jy  weet,  ons  was  hárde  kerkbanke  gewoond.  En 
jy  mag  ook  nie  jou  bene  sit  en  swaai  in  die  kerk  nie.  Nou  ja, 
jy  sit  daar  doodstil  en  jy  sing.  Ek  het  mos  van  kleinsaf  so 
sag  gepraat  en  ek  sê: 

,,Oupa,  maar  ek  kan  nie  sing  nie!  Sal  hulle  vir  my  op  die 
musiek  laat  speel?”  En  weet  jy:  daar  is  toe  nie  ’n  orreltjie 
in  die  hemel  nie:  nie  ’n  huisorreltjie  soos  ons  gehad  het  nie! 
Nou  watter  kind  wil  nou  soet  wees  ter  wille  van  so  ’n  bedrukte 
plek.  Jy  mag  nie  wegkruipertjie  speel  nie;  g’n  blikaspaai  nie: 
en  daardie  ding,  wat  mens  die  ringe  so  trek  en  die  klippie 
gooi  . . . 

,,Hop  scotch?” 

■ — dié  is  ook  nie  daar  nie.  En  reken  daar  is  ook  nie  daardie 
dae  se  lekkergoed  nie  — wat  was  dit?  Sugarstick  en  suckers, 
dié  is  daar  ook  nie.  En  daar  is  niks  poppe  nie.  Ook  nie  ’n 
kraalmuur  nie  want  daar  is  nie  ’n  kraal  nie.  (Ons  het  elke 
middag  twee-uur  as  die  slange  rondloop,  dan  gaan  ons  op  die 
kraalmuur  rondhardloop. ) 

Nou  ja,  toe  sit  ons  klompie  dit  en  bespreek.  Toe  sê  my  neef, 
Hennie,  hy  wonder: 

As  ons  nou  warmplek  toe  gaan,  sal  ons  rêrig  so  seer  kry? 
Hoekom  brand  hulle  dan  nie  dood  nie?  En  hy  wonder  of  dáár 
nie  dalk  ’n  moerbeiboom  is  nie. 

Haai  daardie  ou  mense  moes  met  latte  geslaan  word.  Dat 
hulle  nie  kon  leer  om  vir  kinders  die  hemel  aantreklik  te  maak 
nie.  Net  my  pa  het  ons  verstaan.  Hy  het  gesê:  ja,  al  dié  goed 
is  daar,  en  hy  wil  sáám  met  ons  soon  toe  gaan  . . . 

Die  ander  niggies,  dié  wat  in  Kaapstad  was,  het  weer  ander 
vasvra-goed  gehad.  Hulle  vra  vir  oupa-hulle:  waar  kom  die 
babatjies  vandaan?  Ek,  en  die  ander  Hetties,  daar  was  20  van 
ons  met  Ouma  se  naam,  kon  nie  verstaan  hoe  is  hulle  dan  so 
dom  nie.  Ons  is  heeldag  op  die  plaas  tussen  die  ooie  en  beeste 
en  meide.  Daar  is  mos  glad  nie  ’n  probleem  nie! 

Toe  ek  student  was,  ontmoet  ek  eendag  vir  Langenhoven 
en  hy  vra: 

,,Niggie,  is  jy  verkoue?”  Ek  dag  toe:  vir  hom  kan  ek  nie  jok 
nie  en  ek  sê: 

,,Nee,  ek  praat  maar  so.  Ek  is  so  gebore.” 

En  hy  sê:  ,,Haai,  maar  ek  wens  al  die  vrouens  het  so  gepraat, 
en  my  vrou  ook!  Dan  sou  ek  darem  bietjie  rus  gehad  het.” 


’n  Kuier  by  Hettie  Smit  word  maklik  te  lank.  Sy  nooi  ons 
oor  om  een  aand  na  haar  kleurskyfies  te  kom  kyk.  Ons  moet 
net  sê  watter  deel  van  ons  land  ons  nog  nie  gesien  het  nie. 

Op  pad  na  die  motor  gesels  ons  nog  ’n  keer  oor  haar  skilder- 
werk.  Sy  leer  nog  sê  sy.  En  sy  het  die  son  lief,  en  geel  blomme 
en  rooi.  Ag,  alle  kleure.  Sy  moes  eintlik  ’n  Mapogger  of  ’n  ding 
gewees  het  dat  sy  geel  en  rooi  komberse  kon  dra. 

Ons  groet  en  vertrek.  Maar  iets  in  ons  het  nog  nie  afskeid 
geneem  van  hierdie  kleurryke  geselser  nie.  Dis  of  sy  jou  iets 
van  haar  ruim  gees  saamgegee  het,  en  of  die  gesprek  nie  end 
kry  nie.  Ook  nie  in  die  herinnering  nie. 

A.  KLOPPERS 


MARIA 

Sy  het  geweet  — 
die  vrou. 

Haar  dae  was  gevul 
met  klaarheid  en 
begrip  oor  watter 
namelose  vreugde 
hierdie  wag  kon  baar. 
Haar  vrae  was  vlinders  . 
maar  mensgebonde: 
more-en-oormóre, 

en  dan  

Toe  het  sy  eers  geweet 
haar  wag 

sou  die  Messias  wees. 


GRETA  SAUERMAN 


ÉÉRSTE  NAG 

Die  mossies  snik  die  vosse  kom 
met  dun  tonge  purperwind-oë 
vissies  spartel  in  die  gras 
róndom  hom; 

die  strooi  is  rooi  en  die  hoë 

kamferfoelie  by  die  ruie  esels  . . . 
brandende  maan  bloeisel-nag, 
tjirpende  voëltjies  om  Bethlehem 

in  bome  lê  die  blou-bont  wesels: 
hoor  die  lied,  die  wit  roepstem, 
hóór  die  Engel  skoelapper-nag! 


* 


Daar  was  rooivinke  in  die  grot 
hiasinte,  wit  kewers  in  die  lig, 
en  daar  was  blomme  op  die  linne 
vol  bloed. 

Steenbokkies  skrik  in  die  boorde; 
met  madeliefies  en  mossies  was  sy 
alléén, 

tussen  lelieblare  wat  fladder 
die  silwer-grys  geblomde  steen  . . . 
Sterre  het  soos  rooi  dolfyne  gesit, 
spreeus  dans,  en  sý  het  geween  . . . 


tc 


VuIIens  uit  dié  kwylende  wind, 
rooi  voëltjie  van  die  daeraad 
kom  gou  kom  liefkoos: 
al  ís  dit  nag  die  skoelapper-reën 
speel  met  die  steenbokkies, 
die  verskrikte  blomme  lag  tussen 
bome! 

N.  A.  LIEBENBERG 


KERSFEES  SEWE-EN-SESTIG 
U naam 

het  masjiene  geword 
en  toe  dit  om  twaalfuur 
soos  ’n  vuurpyl  bars 
eggo  .... 
al  die  dreunings  dit 

Lippe 

oorvleuel  mekaar 
soek  mekaar 

en  die  roffeling  van  toeters 
hou  dit 

met  blydskap  wakker 

Terwyl  die  oë 
dit  met  kleur 
suggereer 
en  die  maan 
as  ’n  oopmond  sien 

Die  nag 

het  ’n  bus  vol  gesigte  geword 
en  langs  elke  weerkaatsing 
sit  daar  ’n  son 
Móre  sal  die  tyd  en  die  bus 
weer  nuut  begin. 

PETRU  KLARCSON 


DESEMBER  1968 

Kersfees  is  vir  kinders  en  kleingelowiges 
benouende  noute  van  my  bors 
klein  liggaam  met  magtige  emosies 
te  groot  vir  die  velparadys 
die  maan  is  grys  sê  hulle  van  Apollo 
teleurgesteld  ek  ook 

die  maan  van  gisternag  was  helder 

klokke  en  lig  op  ons  liefde 

nou  stukke  eksperiment 

ons  gaan  al  ons  simbole  in  gips  giet 

dat  hulle  kan  hard  word  soos  mense 

met  bitterheid  geweek 

gemaand  gejaar  deur  die  eeue 

krismisse  mis  gewoonlik  die  waarheid 
van  eensaam  deur  dood 
vergete  minne 
bitterbitter  boetebossie 
groei  in  my 

dat  ek  kan  hard  word  — 
ek  het  jou  meer  lief  as  ooit 
dit  maak  net  nie  meer  saak  nie 

iewers  is  daar  regte  kerse  en  lig 

’n  son  en  sonata-maan  sonder  televisie 

’n  man  wat  doodeenvoudig  liefhet  met  sy  liggaam 

sonder  die  skuldskild  van  die  kerskind  kruis 

tussen  sipresse  in  ’n  groot  stad 
helderverligte  begraafplaas 
gekruisig  sug  op  kersasems 
vernietigingsvlam  koester  elke  hartstogskreet 


Kersvrees 

DANIËL  VAN  RYSSEL 


WINTER  IN  VLAANDEREN 

een  perkamenten  sneeuwlandschap 

waarop  een  blauwe  kronkel 

van  de  heilige  Leie 

vanuit  het  bos  aan  de  horizon 

doorheen  het  Vlaamse  landschap  schuift 

langsheen  het  pluimgras  en  het  waterriet 

de  witte  velden  en  de  weiden 

langsheen  de  prikkeldraad  en  wilgen 

het  houten  stalletje 

zonder  os  of  ezel 

laat  staan  een  kind 

langsheen  de  dorpstoren  rechts 

en  de  watertoren  links 

langsheen  een  houtmijt  een  verzonken  pont 

de  populieren  op  de  berm 

de  kaarse  kanada 

die  met  zijn  swarte  kraag 

doorheen  de  vrieslucht  tot  de  hemel  reikt 

langsheen  een  boomgaard  vol  stilte 

waarin  een  sneeuwman  op  de  tenen  staat 

langsheen  een  afgedankte  tram 

in  een  moestuin  met  spruitjesstruiken 

en  het  verlaten  hoevetje  verderop 

dat  als  fermette  te  koop  wordt  aangeboden 

langsheen  bekistingen  en  pijlers 

vrachtwagens  en  graafmachines 

die  nu  nog  ingesneeuwd 

slechts  wachten  op  de  eerste  dooi 

om  dwars  doorheen  de  gulden  lijst 

het  Vlaamse  landschap  in  te  rijden 

er  de  meanders  recht  te  trekken 

en  over  het  heilige  een  brug  te  slaan 

ELSABE  STEENBERG 


WINDHARP 

Dis  Lida  wat  die  verspotte  snuistery  vir  hom  gee.  ,,Vir 
Kersfees,”  sê  sy.  ,,Hang  dit  op,  dan  speel  die  wind  daardeur 
en  dit  maak  die  fynste  musiek.  Toe,  dit  sal  ’n  Kersstemming 
skep  in  jou  woonstel.” 

Die  ding  is  papierlig,  rooi  geverf.  Rooi,  dink  hy  ergerlik, 
soos  die  nagemaakte  bessies  en  die  kerse  en  die  versiersels  oral 
in  die  winkelvensters.  Rooi,  die  brallende  kleur  van  skynhart- 
likheid  en  nagemaakte  vreugde  en  opgewarmde  lewe.  ,,Kers- 
stemming!”  sê  hy  minagtend  vir  Lida.  ,,Die  winkelmense  maak 
’n  spul  geld,  die  kopers  raak  mal  van  wedywering  om  die  beste 
indruk  te  skep  met  die  presente  wat  hulle  vir  mekaar  koop  — 
maar  stemming?  Daar  is  niks.  Dis  alles  dood,  soos  dié  ding.” 

,,Daar  kan  musiek  deur  speel,  Hugo.” 

,,My  God,  Lida,  ek  — ” 

,,Jy  glo  nie  aan  Hom  nie,  tog  roep  jy  Hom  gedurig  aan. 
Hoekom?” 

,,Gewoonte,”  sê  hy  kortaf.  ,,Of  miskien  — Nou  ja,  ’n  mens 
moet  vloek,  soms.  Jy  het  seker  maar  die  behoefte  om  teen 
iémand  te  vloek,  al  bestaan  hy  nie.” 

Hy  hang  die  windharp  in  ’n  hoek  waar  die  wind  dit  nie  kan 
bykom  nie.  ,,Sien  jy,  hy  is  dood.  Alles  is  dood.  Daar  is  niks, 
was  nooit  iets  behalwe  ellende  en  bitterheid  en  niks  nie.  Die 
ergste  is  dat  ons  daarmee  voortgaan,  geslag  ná  geslag.  As  dit 
maar  êrens  kon  ophou,  Lida!  Dis  so  onnodig!” 

,,Dit  is  nie,  niks  is  nie.  Dit  vertel  Kersfees  tog:  dat  daar 
liefde  is  om  alles  te  bind,  die  dinge  sinvol  te  maak.” 

,,Liefde  is  ’n  versinsel  soos  die  res.  Daar  is  sekere  chemiese 
reaksies  en  hormoonverbindings  wat  die  mens  loop  verhef  tot 
iets  meer,  dis  al.” 

,,As  jy  dit  sou  wou  aanvaar,”  sê  sy,  ,,sou  ek  jou  kon  liefhê. 
Ek  sou  jou  weer  kon  leer  om  lief  te  hê.” 

Hy  kyk  na  haar:  sy  is  nie  meer  jonk  nie.  Ook  nie  eintlik 
mooi  nie.  Dis  net  die  warmte  in  haar  oë  wat  hom  altyd  irriteer, 
maar  ook  aantrek.  Hoe  het  hy  tog  ook  aan  haar  gekom?  Een 
reëndag,  hier  voor  die  woonstelgebou,  ja.  Sy  was  nat  en  hy  het 
aangebied  om  vir  haar  ’n  reënjas  te  kry.  Van  toe  af  kom  sy 
nou  en  dan  hierheen.  Hy  gaan  na  haar  ook,  soms,  en  verwens 
homself  daaroor.  Dit  kan  niks  bring  wat  nuut  is  nie.  Oral  is 
winde  van  verlatenheid,  afgronde  en  verskrikking,  en  dit  lei 
nêrens  heen  nie. 

,,Daar  was  baie  vroue  in  my  lewe,”  sê  hy  vir  haar.  ,.Elke 
keer  het  dit  ’n  ruk  gedeug,  dan  gaan  hulle  weer  weg.  Of  ek 
gaan  weg.  Niemand  kan  dit  lank  by  ’n  ander  uithou  nie  — nie 
lank  genoeg  om  mekaar  se  eensaamheid  te  leer  ken  nie.  Dit 
word  ondraaglik.” 

,,Tog  het  jy  ’n  vrou  gehad,  ses  jaar  lank.” 

,,Ja.”  Bet.  Vir  ’n  ruk,  by  haar,  het  hy  ook  geglo  aan  liefde. 
Vir  haar  sou  hy  alles  gee,  wou  hy  alles  offer.  Maar  sy  het 
rondgedartel,  haar  nooit  veel  aan  hom  gesteur  nie.  Eindelik 
weggegaan  saam  met  iemand  anders,  sommer  so. 

,,Dis  sy  wat  jou  verbitter  het,”  sê  Lida.  ,,Hoekom  dink  jy 
almal  is  soos  sy?  Jy  kan  weer  nuut  begin,  as  jy  net  ’n  bietjie 
wil  glo  aan  goedheid  en  aan  geluk  — ■ en  veral  aan  mededoë.” 

,,Hoekom  dít?” 

,,Dis  die  begin  van  alle  liefde.”  Sy  staan  op.  ,,Ek  moet  loop. 
Daar  is  nog  ’n  dosyn  of  wat  kaartjies  om  aan  familie  en  vriende 
te  stuur  en  dis  oor  ’n  week  al  Kersfees.” 

,,Bly  vannag  by  my,”  sê  hy,  skielik  ru. 

,,Nee.” 

,,Omdat  jy  my  só  wil  dwing  om  met  jou  te  trou?”  spot  hy 
sinies.  ,,Die  ander  vroue,  die  ná  Bet,  het  nie  omgegee  om  te  bly 
nie,  dis  waar.  Maar  ek  sal  nie  net  dáároor  met  jou  trou  nie. 
So  belangrik  is  dit  nie.  Niks  is  werklik  belangrik  nie  — dis  net 
dat  die  liggaam  sy  eise  stel  en  dat  ’n  mens  soms  wil  ontvlug 
in  die  rooi  van  ’n  oomblik.” 

,,Ek  wil  nie  ontvlug  nie,  nie  deur  my  liggaam  of  iets  anders 
nie.” 

,,Bly  dan  om  ’n  ander  rede!  Dink  iets  beters  uit,  vir  jóú, 
en  bly!” 

Sy  kyk  met  haar  warm  oë  na  hom.  ,,Jy  behoort  die  windharp 
op  ’n  ander  plek  te  hang.  Tot  siens,  Hugo.” 

Hy  gaan  slaap  alleen.  Buite  waai  die  Desemberwind,  maar 
die  harp  is  stil.  Op  sy  rug  lê  hy  en  dink:  dis  nie  Bet  wat  my 
verbitter  het  nie.  Sy  het  ’n  ruk  lank  skille  oor  my  oë  laat  groei, 
dis  al,  maar  daarna  het  ek  weer  soos  vroeër  geweet  hoe  futiel, 
hoe  reddeloos  onsinnig  die  lewe  is.,  Van  kleins  af  kon  ek  myself 
nooit  bluf  soos  ander  mense  nie,  van  my  eerste  jare  af  het  ek 
met  stomme  verbasing  die  makabere  eierdans  gadegeslaan  wat 
oral  om  my  aan  die  gang  was  en  waaraan  die  mense  só  ernstig, 
doodernstig,  deelgeneem  het.  Net  ek  nie.  Toeskouer,  altyd. 
Kopskuddend  oor  die  niksseggende  rumoer. 

Hy  word  alleen  wakker  en  lê  laat,  want  hy  begin  eers  weer 
oor  ’n  week  of  twee  werk.  Tienuur  kom  die  pos;  daar  is  ’n 
brief  van  Bet.  ,,Ek  stuur  die  kinders  Woensdag  na  jou,  hulle 
kan  tot  na  Kersfees  bly.  Ontmoet  die  oggendtrein  van  die  Kaap 
af  en  stuur  hulle  weer  daarmee  terug.  Daar  is  geen  oorklimmery 
nie  en  die  kondukteur  sal  wel  ’n  ogie  hou.” 

Hy  het  vergeet  van  die  kinders.  Hulle  wou  nie  juis  kinders 
hê  nie,  maar  na  ’n  paar  jaar  het  die  seuntjie  en  daarna  die 
dogtertjie  min  of  meer  gebeur.  Nou  is  hulle  al  . . . hoe  oud? 
Naas  moet  vyf  wees  en  Marietjie  drie.  Soms  bly  hulle  by  Bet, 
soms  by  haar  ouers.  Hy  wonder  watter  plan  sy  sal  bedink  as 
Naas  oor  ’n  jaar  moet  skool  toe  maar  dis  haar  saak.  Hy  het 
nooit  veel  met  die  kinders  te  doen  gehad  nie. 

Tog  kom  daar  ’n  soort  begeerte  oor  hom:  om  deur  hulle  ’n 
bietjie  plesier  uit  hierdie  Kersfees  te  haal.  Hulle  weet  nog  nie 
veel  van  leë  winde  wat  oor  die  aarde  waai  en  rooi  versiersels 
wat  dié  tyd  van  die  jaar  winkels  belaglik  maak  nie.  Daarom 
kry  hy  ’n  denneboompie,  klaar  versier,  om  in  die  woonstel  te 
sit,  en  hy  koop  geskenke. 

Lida  kom  weer,  maar  om  die  een  of  ander  rede  vertel  hy 
haar  nie  van  die  kinders  nie.  Miskien  omdat  hy  nie  wil  hê  sy 
moet  weet  dat  ook  hý  die  menslike  swakheid  begaan  het  om 
voort  te  plant  nie.  ,,Ek  gaan  huis  toe  vir  Kersfees,”  sê  sy. 
,,Jy  nie?” 

,,Huis  toe?”  Hy  lag.  ,,Daar  is  niks  tussen  my  en  my  ouers 
nie.” 

,,Eenmaal  moes  daar  tog  gewees  het?  Jy  is  tog  hulle  kind, 
of  was  dit?” 

,,Ek  weet  nie.  My  pa  was  'n  handelsreisiger,  ek  het  hom  nooit 
goed  leer  ken  nie.  My  ma  het  êrens  gewerk.  Ons  was  bly  om 
naderhand  heeltemal  van  mekaar  ontslae  te  raak.”  Die  simpatie 
in  haar  oë  laat  hom  skrik;  hy  ruk  om  na  die  venster.  ,,My  God, 
ek  het  niks  daarby  bedoel  nie!  Moenie  so  na  my  kyk  nie!” 

,,Arme  Hugo,”  sê  sy  nogtans.  ,,Dan  is  dit  nie  Bet  wat  jou 
verbitter  het  nie.” 

Hy  moet  aan  haar  woorde  biý  dink,  maar  dit  verander  nie 
werklik  iets  nie. 

Woensdag  gaan  hy  die  kinders  by  die  stasie  haal.  Hulle  is 
styf  en  verskrik  met  benepe  gesiggies  onder  bruin  hare.  Niks 
laat  hulle  ontdooi  nie,  ook  nie  later  in  die  woonstel  nie.  Soos 
houtpoppies  sit  hulle  langs  mekaar  op  die  bank,  of  op  die  vloer. 
Toe  hy  hulle  kafee  toe  neem  vir  ete,  hanteer  hulle  die  messegoed 
lomp  maar  sonder  protes,  vergeet  om  servette  te  gebruik  en 
loop  weer  swyend  agter  hom  aan,  terug  woonstel  toe.  In  die 
aand  bad  hy  hulle,  en  die  lyfies  is  maer  en  stokkerig  toe  hy 
hulle  afdroog. 

Die  tweede  dag  speel  hulle  ’n  bietjie  onder  die  bome  by  die 
woonstelgebou,  maar  daar  is  geen  sprankel  in  hulle  nie.  Hy 
dink  daaraan  dat  hulle,  soos  hy,  toeskouers  gaan  word  van  die 
eierdans  en  hy  wonder  of  hy  hulle  dit  nie  behoort  te  spaar  nie. 
’n  Motor,  met  gas  gevul  ^ hulle  aldrie  saam,  hoekom  nie? 
Een  keer  as  jong  seun  het  hy  ’n  klomp  pille  gedrink,  maar  hy 
het  nie  gesterf  nie.  Dis  aan  daardie  mislukking  te  wyte  dat  hy 
nog  nie  weer  probeer  het  nie. 

Tog  stel  hy  uit.  Dit  word  Kersoggend,  en  hy  gee  hulle 
geskenke.  Hulie  lag  ’n  bietjie,  speel  effens,  Naas  sê  selfs  dankie, 
maar  dan  lê  die  stywe  stilte  weer  tussen  hulle.  Die  middag  gaan 
hulle  na  ’n  hotel  vir  die  Kersete  en  daar  is  baie  runioer,  klappers 
wat  skiet,  mense  wat  lag  en  glasies  klink.  Naas  mors  op  sy 
klere;  Marietjie  se  neus  loop.  Hy  kan  dit  uitskreeu:  as  daar 
net  iets  was,  iets  anders  as  leegte  en  stiltes  cn  rooi  Kersver- 
siersels! 

Die  middag  sluit  hy  hom  weg  van  hulle,  nors  en  hulpeloos 
in  die  opwelling  van  verlange  na  ’n  mens  of  ’n  ding  wat  saak 
maak.  Hy  skakel  die  radio  aan,  hoor  Stille  Nag,  vloek  en 
skakel  weer  af. 

Die  aand,  na  ’n  skraps  ete  van  koffie  en  brood,  bad  hy  die 
kinders  met  ’n  diep  verligting.  More  gaan  hulle  terug.  Die  foon 
lui  net  toe  hy  albei  in  handdoeke  toegedraai  het.  ,,Ek  sal 
dadelik  kom,”  sê  hy,  en  sien  dat  Marietjie  se  verkoue  erger  is. 
Sy  hoes,  haar  dun  lyfie  ril.  ,,Ek  kom  nou,”  herhaal  hy  en  gaan 
tel  die  foon  op.  ,,Lida?” 

,,Ja,  ek  het  pas  teruggekom.  Ek  het  heelwat  gedink  gedurende 
die  afgelope  dae,  Hugo.” 

lets  loop  deur  sy  liggaam  — afwagting,  ’n  vuur.  ,,Dan  — 
Wel,  kom  jy  hierheen?  Bly  jy  vannag?” 

,,My  liewe  Hugo.”  Sy  deklameer  nie,  sê  bloot.  ,,Ek  het 
gedink  dat  dit  beter  is  om  van  jou  weg  te  bly.  Jy  is  net 
skaduwee,  en  ek  het  son  nodig  om  te  lewe.  Maar  as  iets  jou 
laat  anders  word,  laat  verstaan  hoekom  Kersfees  bestaan,  kan 
jy  na  mý  kom.  Ek  hou  nog  van  jou.” 

Verward  bly  hy  staan:  dis  die  eerste  maal  dat  ’n  verhouding 
só  eindig.  Dan  word  hy  kwaad  omdat  sy  meer  verwag  het  as 
wat  hy  kon  gee  en  loop  terug  badkamer  toe.  In  die  deur  bly 
hy  weer  staan. 

Die  kinders  is  nog  op  die  badkamermat.  Naas  se  handdoek 
het  verloor,  hy  is  kaal  en  nat.  En  besig  om  Marietjie  aan  te  trek. 
Die  baadjie  is  verkeerdom,  met  die  knope  agter,  en  hy  knoop 
dié  nou  nog  met  lomp  vingers  verkeerd  vas  ook,  maar  hy  werk 
met  die  grootste  omsigtigheid.  ,,Ek  sal  gou  maak  dat  jy  nie 
koue  kry  nie,”  sê  hy  in  ’n  stem  waarin  daar  niks  styfs  is  nie. 
,,Móre  is  jy  weer  beter,  hoor?  Hoor?” 

Sy  antwoord  nie,  maar  sy  leun  met  haar  kop  teen  hom,  vas 
teen  hom.  As  daar  ’n  band  om  hulle  getrek  was,  kon  hulle  nie 
nader,  teerder  by  mekaar  gewees  het  nie.  {,,Hoekom  dit?’’ 
„Dis  die  begin  van  alle  liefde.’’) 

Hy  kreun:  ,,0,  God!”  Maar  dis  nie  ’n  vloek  nie. 

Die  wind  begin  onverwags  waai,  deur  die  bome  en  die 
vensters.  Dit  kom  die  hoek  by  waar  die  windharp  hang;  daar 
begin  musiek  deur  die  windharp  speel. 

HÉLÉNE  KESTING 


DOOD  IN  DIE  VREEMDE 

Dit  was  ’n  aand  soos  baie  aande  daardie  winter  in  Kanada. 
Buite  het  dit  gesneeu:  skarrelende  bloeiseltjies  wat  die  donker 
wit.  Binne  was  dit  warm,  sentraal  verhit. 

In  die  meeste  huise  was  die  beeldradio  se  blou  oog  wawyd 
oop.  Ook  by  ons,  na  sewe  maande  in  die  vreemde  was  dit  steeds 
’n  aardigheid.  Die  sneeu  was  steeds  ’n  wonder. 

In  die  blou  lig  van  die  beeldradio  was  die  vlokkies  kleure 
teen  die  ruit.  Soms  het  die  beelde  op  die  doek  vervaag  en  het 
die  vallende  vlokkies  oor  die  wit  tuin  van  die  wêreld  robyne 
geword,  smaragde  en  reënboë  en  blink  trane.  En  in  die  trane 
was  daar  mense,  bewegende  figure,  onherkenbaar.  En  soms  was 
die  vallende  vlokkies  skaduwees  klank,  soos  stemme. 

Die  telefoon  lui! 

Hy  staan  op  om  die  klankbaan  van  die  beeldradiostel  stil  te 
draai  en  dan  in  die  blou  skemer  die  lui  te  beantwoord. 

,,Dis  ’n  kabelgram,”  sé  hy,  onderwyl  hy  op  die  boodskap  wag. 

Die  vertrek  is  vol  van  die  vallende  sneeu  se  wit  geruisloos- 
heid.  Vóór  dit  aan  hom  uitgelees  word,  weet  ek:  dis  ’n  boodskap 
van  die  dood. 

Hy  druk  my  lank  styf  teen  hom  vas.  Dan  gaan  sit  ons,  naby 
die  venster  waarteen  die  sneeubloeiseltjies  waai.  Hy  hou  my 
hande.  Maar  dis  nie  sy  hande  wat  myne  omvou  nie.  Dis  blou 
beaarde  moederhande. 

In  die  intense  bewustheid  van  haar  is  ek  weer  kind,  baie 
klein,  weerloos.  Ek  is  siek  en  sy  is  naby,  haar  stem  en  haar 
sagte  hande.  Dis  vroeg  in  die  móre,  ek  speel  in  die  ou  wit 
karkap  langs  die  bakoond,  sy  roep  uit  die  blomtuin,  om  na  die 
eerste  viooltjies  te  kom  kyk:  saam  buig  ons  af  en  ruik  diep  in 
die  dounat  blare  en  hemel  en  aarde  is  viooltjiegeur.  Sy  snuffel 
by  die  boekrak  in  die  gang,  haar  blouraamleesbril  op.  Blomme 
en  boeke.  Hand  aan  hand  in  die  wit  son,  ver  van  die  plaashuis 
af,  tot  by  die  skoppelmaai  in  die  vlakte  se  kamp;  lammertjies 
blêr.  Sy  buk  om  my  nag  te  soen—  my  kateltjie  staan  voor  die 
oop  vensterraam  sodat  ek  die  maan  en  sterre  kan  sien  sou  ek 
wakker  word  — my  oë  val  al  toe,  maar  nog  ’n  laaste  nagséstorie 
tussen  die  sterre,  tussen  die  sterre. 

Tussen  die  sterre?  As  kind  was  die  dood  verdwyning  in  die 
mis.  Dik  mis  het  oor  die  wéreld  opgekom,  jou  toegevou,  deur- 
dring,  totdat  jy  versmelt  het,  en  verdwyn.  Dan  was  jy  dood. 
Met  diere  was  dit  anders:  hulle  het  net  stokstyf  gaan  lé. 


30 


Ek  is  vol  van  die  wit  en  vallende  stilte  van  sneeu.  Ek  wil  uit, 
dieper  in  die  wit,  totdat  ek  daarmee  versmelt  en  verdwyn. 

Hy  neem  my  kamer  toe,  om  te  probeer  slaap.  As  hy  kon,  sou 
hy  verhoed  het  dat  die  wit  nag  by  my  oë  inkom  en  oor  die 
landskap  van  my  wese  ontelbare  sneeubloeiseltjies  saai. 

In  die  oggend  kom  ’n  ruiker  groot,  spierwit  asters  in  ’n  wit 
erdebak  aan.  My  oë  is  vol  van  die  wit  van  die  blomme.  Die 
blomme  se  wit  is  vol  van  haar  teenwoordigheid.  Uit  die  klowe 
van  my  smart  verrys  ’n  vreugde,  ek  ruik  diep  in  die  sneeuwit 
kelke  en  ons  glimlag. 

Die  wêreld  rondom  my  slaap,  maar  ek  is  wakker  en  bewus 
van  die  uur  en  die  ooreenstemmende  uur  in  my  eie  land.  Ek 
herken  die  motors  wat  met  die  bekende  gesigte  opdaag  vir  die 
roudiens  op  die  grasperk  onder  die  wilgers,  die  honde,  die 
volkies.  Ek  volg  die  swart  stoet  met  die  tuinpaadjie  af  na  die 
plaaskerkhof,  tot  by  die  hekkie  waar  die  bloedrooi  malvas  altyd 
blom. 

Drie  uur  later,  as  ek  opstaan,  is  die  sneeuval  van  die  afgelope 
dae  verby.  Deur  die  ruite  rus  die  stil  wit  vrag  van  die  suiker- 
sneeu  op  die  huise  se  dakke  en  oor  die  tuine. 

Dis  ’n  móre  soos  geen  ander  móre  nie. 

DIRK  VAN  NIEKERK 


STILLE  NAG 

Ek  gaan  saam  met  ’n  vriend  na  die  Verjaardagfees. 

,,Wie  se  verjaardag  is  dit?”  vra  ek. 

,,Weet  jy  dan  nie?”  vra  hy  verbaas. 

Oral  langs  die  pad  brand  liggies,  gespan  oor  bome  en  hotel- 
ingange,  in  winkelvensters;  dit  skyn  ook  deur  die  vensters  van 
die  meeste  van  die  huise. 

,,Waarvoor  is  die  liggies?” 

,,Vir  die  Fees,  natuurlik.” 

Ons  kom  by  die  plek  waar  die  Fees  gehou  word.  By  die 
ingang  kry  elkeen  ’n  harlekynhoed. 

,.Daarsonder  sal  u nie  toegelaat  word  nie,”  sê  die  hekwag. 

Ek  druk  myne  op  my  kop  en  stap  aan.  lemand  pluk  my  hard 
aan  die  skouer. 

,,Jy’t  nie  betaal  vir  die  hoed  nie,”  sê  die  hekwag  beskuldigend 
en  hy  laat  ’n  skerp  lig  in  my  gesig  skyn. 

,,Maar  . . . maar  ek  is  genooi,”  stotter  ek.  Ek  hou  my  een 
hand  voor  my  oë  om  die  lig  af  te  weer.  Ek  bemerk  hoedat  die 
mense  na  my  staar  met  afsku  en  bejammering  tegelyk.  lewers 
in  ’n  sak  kry  ek  ’n  geldstuk  en  oorhandig  dit. 

,,Toe,  stap  nou.  Daar  is  baie  mense  wat  wag.” 

Ek  word  deel  van  die  menigte  wat  skouer  aan  skouer  vorentoe 
druk.  Ons  is  in  ’n  groot  park  wat  net  soos  die  strate  met 
liggies  versier  is.  In  die  een  hoek  is  ’n  swembad  waar  ’n  klompie 
mense  besig  is  om  water  oor  hulle  liggame  te  spoel. 

,,En  dit?”  vra  ek. 

,,HuIIe  reinig  hulle  voordat  hulle  aan  die  Fees  deelneem,” 
antwoord  my  vriend. 

,,Moet  ons  ook?” 

,,Dis  om’t  ewe.” 

,,Waarom  vertel  jy  my  nie  van  die  Fees  en  van  die  Gasheer 
nie?” 

Hy  maak  ’n  ongeduldige  gebaar  met  sy  hande  en  verdwyn 
haastig  tussen  die  skare. 

Oorverdowende  musiek  word  by  ’n  mallemeule  gespeel. 
Kinders  en  grysaards,  vrouens  en  mans  gil  opgewonde  as  die 
v/iel  versnel  en  hulle  al  hoe  hoër  swaai.  Ek  sluit  by  die  tou 
aan  en  wag.  Eindelik  kom  die  wiel  tot  stilstand  en  ek  hardloop 
haastig  na  die  naaste  leë  sitplek.  Die  sitplekke  is  naderhand 
almal  gevul,  maar  die  wiel  beweeg  nie.  Die  musiek  het  opgehou. 

,,Wat  is  fout?”  skree  ’n  paar  stemme  tegelyk. 

Toe  skyn  die  lig  weer  in  my  gesig. 

,,Wat  dink  jy?  Betaal  jy  nie,  ou  man?” 

Terwyl  die  lig  so  fel  op  my  skyn  dat  ek  van  byna  niks 
anders  bewus  is  nie  — dit  en  die  oë  van  die  mense  wat  my 

dophou  en  wat  ek  meer  voe!  as  sien  — voel  ek  my  sakke  deur 
en  oorhandig  geld  aan  hom. 

,,Dis  dan  ’n  Verjaardagfees,”  sê  ek.  ,,Hoekom  moet  ek  vir 
alles  betaal  sodat  julle  kan  geld  maak?” 

,,Dis  nie  wat  ons  wil  nie.  Ons  kan  nie  anders  nie,  want  die 
mense  wil  dit  so  hê.  Ons  is  ook  moeg  van  die  heeldag  werk  en 
op  ons  voete  staan.  Ons  sou  liewer  wou  gaan  rus.  Maar  die 
mense  wil  dit  so  hê.”  Hy  stop  die  geld  in  ’n  sak  wat  reeds 
alkante  toe  boepens  staan. 

Die  musiek  begin  weer  en  ek  word  oorweldig  deur  die  wilde 
ekstase  van  hoër,  hoër  swaai.  Ek  gil  saam  met  die  ander  en  lag 
uitbundig  as  die  man  agter  my  my  gryp  en  my  woes  laat  ruk 
en  rondomtalie  draai. 

,,Lekker!”  skree  hy  en  ek  knik  vrolik. 

Dis  te  gou  verby.  As  ek  weer  op  vaste  grond  staan,  voel  ek 
onseker  en  neerslagtig.  Ek  groet  my  maat  van  die  mallemeule. 
Hy  kyk  nie  eers  na  my  nie,  staar  net  onvergenoegd  voor  hom  uit. 

Op  ’n  baan  ’n  entjie  verder  het  die  mense  begin  dans.  Som- 
mige  paartjies  klou  aan  mekaar  vas  en  beweeg  skaars.  Ander 
doen  ’n  ritteltit.  Maar  almal  se  gesigte  is  strak,  soos  die  van 
mense  wat  in  die  tou  vir  die  vyfuurbus  staan  en  wag.  ’n  Meisie 
staan  half  verskuil  agter  die  orkesverhoog  verlangend  na  die 
dansers  en  kyk.  Ek  maak  ’n  buiging  voor  haar  en  sy  kom  stadig 
na  my  toe.  Voor  ons  op  die  baan  gaan,  onthou  ek  skielik  en 
betaal  by  ’n  glashokkie. 

,,’n  Mens  moet  vrolik  wees  as  jy  dans,”  'sê  ek  aan  die  meisie. 
Ons  klap  hande  en  lag  vrolik  wanneer  die  ritme  vinniger  word 
en  ons  amper  nie  kan  byhou  nie. 

’n  Heer  en  ’n  dame  in  aanddrag  kyk  ons  afkeurend  aan. 

,,Jeugverwildering  is  ’n  onmiskenbare  teken  van  die  tyd,” 
sê  die  heer.  ,,Sosioloë  het  bo  alle  twyfel  bewys  . . .”  Sy  stem 
word  deur  die  musiek  oordonder  terwyl  hulle  weg  van  ons 
beweeg,  sy  regterhand  swaar  op  haar  natgeswete  rug. 

As  die  musiek  ophou  en  ek  na  my  dansmaat  draai  om  haar 
te  bedank,  het  sy  reeds  verdwyn. 

Langs  ’n  vuil  waterstroom  is  ’n  opelugrestaurant  ingerig. 
Oral  lê  papiere  en  skille  rond.  Kinders  hardloop  deur  die  vuil 
water  en  druppels  val  van  hulle  bene  op  die  liggame  van 
paartjies  wat  mekaar  in  die  donker  kolle  onder  die  bome  omhels. 

Voordat  ek  ’n  bestelling  kan  plaas,  bars  daar  ’n  oorver- 
dowende  gesketter  van  klappers  los  en  die  kruitreuk  hang  in 
die  lug  toe  ’n  klomp  jongmense  van  iewers  vandaan  aange- 
storm  kom. 

Ek  stap  verder  en  gaan  rus  op  ’n  bankie  langs  ’n  groot  tuin 
met  wit  swane  op  ’n  dam  wat  tussen  blomme,  struike  en  bome 
verskuil  lê.  Duisende  ligspatsels  dans  oor  die  water.  ’n  Bleek 
man  met  velskoene  en  ’n  kortbroek  loop  van  boom  tot  boom  en 
kyk  deur  ’n  vergrootglas  daarna.  Hy  tuur  lank  na  die  naam- 

plaatjies  en  knik  telkens  goedkeurend.  Na  ’n  ruk  kom  hy  langs 
my  op  die  bankie  sit. 

,,Die  mens  moet  terug  na  die  Natuur,”  sê  hy.  ,,Daar  alleen 
is  rus  te  vind.  Kyk  hoe  volmaak  harmonieer  die  grasie  van  die 
swane  met  die  water  en  die  plantegroei.  In  die  Natuur  is  daar 
geen  botsende  kleure  of  wanklanke  nie.  Die  liggies  hier  rondom 
is  in  werkli'kheid  afsigtelik.  Maar  kyk  hoe  omskep  die  water 
die  weerkaatsing  daarvan  in  iets  toweragtigs.” 

Hy  het  al  hoe  harder  begin  praat  en  ’n  paar  voëls  wat  in  die 
boom  bokant  ons  sit  en  slaap  het,  vlieg  verskrik  op. 

,,Die  Gasheer  het  aan  alles  gedink,”  sê  ek.  ,,Op  hierdie  Fees 
word  aan  alle  smake  voldoen.” 

Hy  trek  sy  skouers  op. 

,,Ag,  die  Fees.  Ek  het  nie  veel  daaraan  nie,  solank  ek  maar 
hier  in  die  Natuur  kan  wees.  Gelukkig  kon  ek  die  aanstelling  as 
opsigter  hier  kry.  Ek  verwag  juis  nou-nou  die  groot  stormloop 
as  almal  moeg  gebaljaar  is.  Ons  vra  natuurlik  nie  toegangsgeld 
nie.  Hoegenaamd  nie.  Net  maar  ’n  klein  bydrae.  Die  koste  . . .” 

Ek  sug  toe  ek  my  klein  bydrae  in  sy  hand  laat  val  en  stap 
moeg  verder,  net  betyds  om  die  voorpunt  van  die  natuurlief- 
hebbers  te  ontwyk  wat  hulle  koorsagtig  na  die  tuin  haas. 

Verlig  merk  ek  dat  ek  eindelik  by  ’n  uitgang  beland  het.  Die 
wag  sit  stil  voor  hom  en  uitstaar.  Hy  kyk  skielik  op  toe  ek  wil 
verbystap. 

,,Wag!”  roep  hy.  ,,Iemand  het  vir  jou  ’n  geskenk  ingehandig.” 
Hy  soek  tussen  ’n  menigte  pakkies  in  sy  kantoor.  ,,Hier.  Dis 
van  die  man  wat  saam  met  jou  op  die  mallemeule  was.  Teken 
sommer  die  bedankingskaartjie,  hier  op  die  stippellyn,  en  ons 
sal  dit  aan  hom  pos.” 

Ek  teken  en  hy  gooi  die  kaartjie  in  ’n  vakkie  wat  ,,Uit” 
gemerk  is,  bo-op  ’n  stapeltjie  wat  reeds  daar  lê. 

,,Is  daar  iemand  vir  wie  jý  iets  wil  koop?  Trouens,  jy  sal 
moet,  anders  bederf  jy  die  heie  Fees.  Hier  agter  die  kantoor  is 
kraampies  met  ’n  groot  verskeidenheid.” 

By  die  kraampies  is  honderde  mense,  rooi  van  inspanning 
om  in  die  gewoel  kop  te  hou,  besig  om  geskenkpakkies  uit  te 
soek.  Voor  my  het  twee  dames  in  mekaar  vasgeloop  en  hulle 
gluur  mekaar  woedend  aan. 

,,Kan  u nie  kyk  waar  u loop  nie?”  vra  die  een  bitsig. 

,,Verskoon  my,  maar  u.  . . . Ag,  gaan  vrek!”  antwoord  die 
ander  voordat  sy  wegstap  en  ek  die  natgeswete  rug  herken. 

Ek  druk  tussen  die  mense  in,  vroetel  tussen  die  blinkgoed, 
kibbel  oor  pryse  en  beland  onverrigtersake  weer  by  die  uitgang, 
waar  nou  meer  mense  saamdrom.  Hulle  skel  ongeduldig  op  die 
man  omdat  hy  hulle  nie  vinnig  genoeg  na  hulle  sin  kan  deurlaat 
nie.  Twee  jong  mans  het  handgemeen  geraak  omdat  een  van 
hulle  by  die  tou  probeer  indruk  het.  HuIIe  word  deur  die 
toeskouers  aangehits  totdat  die  bloed  van  hulle  gesigte  afstroom 
en  hulle  hygend  langs  mekaar  gaan  sit. 

„Vir  wie  is  die  geskenk?”  vra  die  man  toe  dit  my  beurt  voor 
die  venstertjie  is. 

„Vir  die  meisie  met  wie  ek  gedans  het,  maar  ek  weet  nie 
eens  wat  haar  naam  is  nie  . . .” 

,,Dit  maak  nie  saak  nie,”  sê  hy  en  draai  my  pakkie  om.  ,,Maar 
dis  dan  dieselfde  pakkie  wat  jy  netnou  . . .” 

,,Ja,”  antwoord  ek  en  fluister.  ,,Ek  kon  niks  na  my  sin  kry 
nie.” 

Hy  knipoog.  ,,Toemaar,  alles  reg.”  Hy  skryf  iets  op  ’n 
kaartjie. 

,,Posgeld  vir  die  bedankingskaartjie  is  vooruitbetaalbaar,”  sê 
hy  en  hou  sy  hand  uit. 

Buite  die  hek  gaan  ek  vermoeid  staan  om  asem  te  skep.  Voor 
my  flonker  die  ligte  en  agter  my  is  die  gedreun  van  baie  stemme. 

’n  Stemmiggeklede  groepie  kom  in  die  straat  by  my  verby. 

,,Was  u daar  binne?”  vra  die  leier.” 

• Ja.” 

,,Het  u die  Gasheer  ontmoet?” 

,,Nee.” 

,,En  die  ster  en  die  krip?  Het  u dit  gesien?” 

,,Ek  weet  nie  waarvan  jy  praat  nie,”  sê  ek. 

,,Toemaar,”  sê  hy.  ,,Ons  sal  Hom  soek.  Eenmaal  móét  ons 
die  Gasheer  ontmoet!” 

Hy  gee  ’n  teken  en  bulle  begin  sing,  die  stemme  yl  en  byna 
onhoorbaar. 

Hulle  sing  eers  ,,StiIle  Nag”.  Dan  ,,Betlehemster”  terwyl 
die  groen  en  die  geel  en  die  blou  liggies  in  die  jakarandaboom 
heen  en  weer  deur  die  wind  gewieg  word. 

,,Dis  ’n  snaakse  spul,”  sê  die  man  langs  my.  ,,Seker  van 
Lotjie  getik.” 

,,Ja-nee,”  antwoord  ek  en  lag. 

JULIEN  VAN  REMOORTERE 


DE  ZOON 

Ik  ben  Bors  van  de  Steenstam.  Ik  sta  op  een  rotsblok.  Ik  kijk 
naar  beneden.  In  de  diepte,  op  het  gras,  werpt  een  wilde  merrie 
een  zandgeel  veulen.  Ze  spreidt  de  poten  en  slaat  met  de 
geweldige  kop.  Met  kracht  duwt  ze  het  veulen  uit  haar  lichaam. 
De  spieren  spannen  onder  haar  glimmende  huid.  Ik  kan  haar 
treffen,  als  ik  wil  — o,  heel  gemakkelijk!  ■ — met  een  harpoen 
of  een  pijl,  waarvan  ik  de  stenen  punten  gisteren  heb  aange- 
scherpt.  Maar  ik,  Bors  van  de  Steenstam,  wil  dat  niet.  Het 
veulen  komt,  de  snoet  vooruit,  en  de  voorpoten  daaronder 
gestrekt.  Het  leeft!  Het  ligt  in  het  gras.  De  merrie  springt 
recht.  Ze  schudt  zich  en  briest.  Ze  buigt  zich  over  het  veulen  en 
likt  het.  Ik  lach  bij  mezelf.  Nu  staat  het  veulen  op  hoge 
wankele  poten.  De  merrie  likt  het,  nek,  rug,  flanken,  en  kruis. 
De  merrie  is  mooi,  het  veulen  is  mooi  en  rank  en  toch  stevig. 
Waar  er  daarstraks  maar  één  was,  zijn  er  nu  twee.  Nee!  Ik, 
Bors  van  de  Steenstam,  wil  de  merrie  niet  doden! 

Er  leeft  ander  wild  genoeg  in  de  vallei.  Ik  kijk  omhoog  naar 
de  rotsen.  Ik  bemerk  een  steenbok.  Ik  zal  hem  vellen.  Ik  ren  de 
helling  op.  De  bok  neemt  de  vlucht.  Maar  ik  ken  zijn  streken! 
Ik  kniel  neer  en  span  mijn  boog.  Ik  houd  de  adem  in  en  schiet. 
De  pijl  zoeft  weg,  snelie  schaduw  over  de  grijswitte  rotsen. 
De  steenbok  blijft  hangen  in  zijn  sprong.  Hij  stuikt  neer.  Hij 
valt  van  rots  tot  rots  en  blijft  haperen  aan  een  dwergden.  Ik 
ga  er  op  af.  Hij  is  dood.  Nog  een  héél  klein  beetje  leven  trilt 
na  in  zijn  poten.  Met  mijn  stenen  mes  snijd  ik  hem  die  keel  over 
en  laat  hem  leegbloeden.  Donkerrood  bloed  op  de  grijswitte 
rotsen  en  het  glimmende  groen  van  de  dwergden.  Ik  til  de  bok 
op.  Hij  is  zwaar.  Maar  ik  ben  sterk!  Op  mijn  schouders  til  ik 
hem.  Ik  zing  een  jagerslied  en  daal  de  helling  af  naar  het  dal, 
waar  zich  mijn  woning  bevindt. 

Bij  de  oever  van  de  bergrivier  gooi  ik  de  bok  van  mijn 
schouders  op  de  grond.  Ik  was  mijn  handen  en  mijn  gezicht. 
Ik  drink  het  koele,  verfrissende  water.  In  het  gras  ontdek  ik  een 
eendenest.  Er  liggen  vier  eieren  in.  Ik  neem  er  één  uit  op  en 
breng  ze  bij  mijn  oor.  Ik  hoor  zacht  krasselen  aan  de  binnen- 
kant  van  de  schelp.  Weer  nieuw  leven!  Voorzichtig  leg  ik  het 
ei  terug  in  het  nest.  De  moedereend  is  boos.  Ze  bevindt  zich  op 
enkele  passen  van  het  nest  en  kwaakt  woedend.  Ik  kan  haar 
gemakkelijk  doden,  met  een  werpknots  of  zelfs  met  een  kei. 
Maar  ik,  Bors  van  de  Steenstam,  wil  dat  niet.  Ik  heb  een 
steenbok  en  daarmee  vlees  genoeg  voor  één,  twee,  drie  dagen. 
— ' Morgen  heb  jy  kleine  eendjes!  roep  ik  de  moedereend  toe. 
Hou  je  eieren  warm! 

Met  één  zwaai  til  ik  de  steenbok  terug  op  mijn  schouders. 
Ik  waad  door  de  rivier.  De  keien  op  de  bodem  zijn  glad.  Het 
water  stroomt  snel.  Maar  ik  ken  de  rivier,  de  wilde  rivier,  die 
zingt  van  kracht. 

Ik  loop  naar  mijn  woning,  ginds  bij  de  overhangende  rots- 
wand.  Ik  heb  ze  zelf  gemaakt,  die  woning.  Een  kuil  in  de  grond, 
een  bedekking  van  dierehuiden,  huiden  van  de  dikke,  knorrige 
holebeer.  Op  een  hoge  grasstengel  zie  ik  twee  handgrote 
libellen  zitten.  Hun  vleugels  glanzen  met  paarlemoeren  weer- 
schijn.  O ja,  met  één  klap  van  mijn  hand  zou  ik  ze  kunnen 
doden,  de  twee  parende  libellen,  maar  ik,  Bors  van  de  Steen- 
stam,  wil  dat  niet.  Nee,  dat  wil  ik  niet. 

En  ik  ga  verder  naar  mijn  woning. 

Ik  hoor  mijn  vrouw.  Borsa  heet  ze.  Ze  is  jong  en  mooi  en 
sterk  vooral.  Ze  draagt  een  kind.  Het  zal  ons  eerste  kind  zijn. 
Nu  kruipt  Borsa  uit  de  woonkuil  en  ze  lacht  als  ze  mij  ziet. 

■ — Wat  is  er?  vraag  ik,  terwijl  ik  de  dode  steenbok  in  het 
gras  gooi. 

— Ons  kind  zal  geboren  worden,  antwoordt  ze. 

— ■ Nu?!  roep  ik  uit. 

Ze  knikt. 

En  mijn  hart  begint  te  jagen.  Ik  werp  mijn  wapens  bij  de 
dode  steenbok  en  Toop  naar  Borsa  toe.  Ik  betast  haar  buik. 
Ons  kind  beweegt.  Borsa’s  spieren  staan  strak  gespannen.  Ik 
voel  mij  plots  zo  helemaal  onzeker. 

Borsa  glimlacht. 

— Nu  moet  het  gebeuren,  fluistert  ze. 

— Wat  moet  ik  doen?  roep  ik  uit. 

— Niets,  glimlacht  ze.  Ik  zal  je  wel  roepen  als  het  kind  er  is. 
Geef  je  mes.  Met  jouw  mes  zal  ik  de  navelstreng  doorsnijden. 

Ik  trek  het  stenen  mes  uit  mijn  gordel.  Ik  geef  het  aan  Borsa, 
mijn  vrouw.  Ze  trekt  zich  terug  in  de  woonkuil. 

En  ik  ben  alleen.  Alleen  met  de  strakke  lucht,  de  zonbe- 
schenen  bergen,  het  golvende  grasland  in  het  dal,  de  bergrivier, 
die  ruist  van  kracht. 

Ik  ga  zitten  op  de  grond  en  het  is  alsof  mijn  lichaam  één 
groot  oor  wordt,  dat  luistert  naar  de  geluiden,  die  opstijgen 
uit  mijn  woning.  Borsa,  mijn  vrouw,  hijgt.  Borsa  steunt.  Borsa 
beweegt.  Borsa  haalt  snuivend  adem. 

Ik  spring  op  en  ren  weg.  Ik  neem  een  kei  en  werp  hem  ver 
van  mij  af.  Ik  klauter  over  rotsen,  loop  weer  naar  beneden. 
Ik  val  in  het  gras.  Ik  leg  mijn  gelaat  tegen  de  grond.  Ik  hoor 
Borsa,  de  barende  moeder.  Zij  hijgt,  zij  steunt,  zij  haalt 
snuivend  adem. 

Ik,  Bors  van  de  Steenstam,  durf  heel  alleen  de  grootste 
holebeer  aan,  ik  vocht  met  mammoeten  en  rendieren,  met  één 
slag  van  mijn  knots  vel  ik  een  wilde  hengst.  Maar  dit  hou  ik 
niet  langer  meer  uit,  nee! 

Ik  loop  terug  naar  de  woonkuil.  Eerst  zo  vlug  ik  kan,  dan 
trager  en  trager.  Ik  heb  angst!  Ik  ben  o,  zo  bang! 

Mijn  lichaam  glimt  van  het  zweet. 

Maar  dan  hoor  ik  opeens  het  bevrijdende  geschrei  van  een 
kind.  Ik  duik  in  de  woonkuil.  In  het  schemerdonker  zie  ik  Borsa. 
mijn  vrou,  die  gebaard  heeft.  Mijn  vrouw,  die  gebaard  heeft 
zonder  één  klacht!  Ze  glimt  van  het  zweet,  maar  in  haar  handen 
houdt  ze  ons  kind,  ons  roze,  schreiende  kind. 

Ik,  Bors  van  de  Steenstam,  sta  sprakeloos. 

Borsa  reikt  mij  het  kind  toe. 

— Hier  heb  je  je  zoon,  zegt  ze.  Wat  zeg  je,  Bors? 

Ik  schud  machteloos  het  hoofd.  En  met  mijn  ruwe,  sterke 
handen,  waarmee  ik  mammoeten,  wilde  paarden  en  holeberen 
overwin,  neem  ik  mijn  zoon  vast.  Mijn  handen  zijn  te  sterk  en 
te  ruw  voor  zo  een  teer,  roze  wonder. 

— Hier,  neem  hem  weer  bij  jou,  zeg  ik  tot  Borsa.  Het  is  goed. 
Jij  hebt  me  een  flinke  zoon  geschonken.  Maar  hij  is  zo  klein. 

— Pasgeboren  kinderen  zijn  altijd  klein,  glimlacht  Borsa. 
Maar  onze  zoon  zal  wel  groeien.  Hij  wordt  nog  groter  dan  jij! 

Ik  kruip  uit  de  woonkuil.  Het  licht  van  de  dag  verblindt  mij 
even.  Dan  ren  ik  naar  een  grot,  die  wat  hoger  in  de  rotsen 
gelegen  is.  In  die  spelonk  verberg  ik  mijn  schatten,  in  een  holte 
onder  een  platte  steen.  Ik  neem  drie  okerstiften,  twee  doorboorde 
tanden  van  een  holeleeuw  en  een  krans  van  slakkehuisjes.  Ze 
zijn  heel  mijn  rijkdom.  Zó  lang  heb  ik  ze  bewaard  voor  mij 
alleen.  Ik  draag  ze  behoedzaam  naar  mijn  woning.  Borsa,  de 
moeder,  heeft  onze  zoon  in  een  dierehuid  gewikkeld.  Ik  geef 
haar  zwijgend  de  drie  okerstiften  en  de  twee  doorboorde 
leeuwetanden  en  daarna  leg  ik  de  krans  van  slakkehuisjes  op 
haar  haren.  Mijn  schatten  zijn  de  hare,  van  Borsa,  de  moeder 
van  mijn  roze  zoon. 

JOHANNES  DU  BRUYN 


KLEINBOET 

Die  botterblomme  groei  slegs  teen  die  wal  van  die  sloot, 
tussen  papiere  en  geroeste  blikke.  Anderkant  die  sloot  lê  die 
grondpad,  en  verder  is  dit  net  droë  soetdorings  en  stof. 

Die  kleintjies  probeer  modderkastele  teen  die  walle  bou, 
ronde  kastele  wat  ook  na  die  dorpskerk  lyk.  Party  pluk  blomme 
en  ander  maak  beeldjies  in  die  blou  stroom  water.  Die  heel 
kleintjies  woel  met  hulle  tone  in  die  modder,  sodat  die  swart 
modder  tussen  hulle  tone  opkrul. 

Die  trein  maak  ’n  wye  draai  aan  die  bopunt  van  die  stowwe- 
rige  pad  en  sak  dan  weer  in  die  sloot  af.  HuIIe  voete  trap  hoog 
en  die  arms  pomp  vinnig.  HuIIe  rem  aan  mekaar  se  voos  hemde; 
party  s’n  het  al  geskeur  en  die  bolywe  blink  in  die  son. 

Die  kleintjies  kyk  onrustig  op:  die  heel  kleintjies  waggel 
solank  na  veiligheid. 

,,Tooooooeeeeeeet!”  skreeu  die  skrale  voor  op  die  punt  van 
die  trein. 

Die  kleintjies  raak  paniekerig. 

,,Pasop!  Hier  kom  hy  — die  trein!”  skreeu  ’n  kleintjie.  HuIIe 
gly  terug  en  val  in  die  modder. 

Die  kastele  met  hulle  ruim  tuine  word  in  die  blou  water 
geskop.  Die  skerp  stokkies  van  die  strooise  breek  onder  die 
harde  voetsole;  vuurhoutjiedose  dryf  stroom  af.  Die  see  is 
skielik  onstuimig:  hy  spoel  die  paaie  weg  en  klein  beeldjies 
smelt  weg.  ’n  Plastiese  karretjie  dobber  in  die  stroom.  Die 
water  is  nou  modderbruin.  Teen  die  walle  is  beeldjies  van 
moeders  en  kinders  nog  sigbaar. 

,,Toooooooeeeeeeeeeet!”  skreeu  die  skrale.  ,,Vinniger,  vin- 
niger!  Kom  Piet,  swaai  daai  dun  arms  van  jou;  lig  jou  pote!” 

Piet  gaan  skielik  staan.  Hy  ruk  sy  hemp  los  en  klouter  die 
wal  uit.  Hy  gaan  uitdagend  in  die  pad  staan. 

,,Dink  jy  miskien  jy’s  snaaks?  Jy  sallie  vir  mý  sê  ek  moet  my 
pote  optel  nie!  Ek  is  nou  moeg  vir  die  hele  spul.  Kyk  hoe  lyk 
my  klere.  Ek  wil  nou  ook  weer  ’n  slag  stoker  wees!” 

Die  hele  trein  het  tot  stilstand  gekom.  Die  skrale  pomp  nog 
met  sy  arms.  Dan  laat  hy  hulle  stadig  sak  en  hak  sy  duime  aan 
sy  broeksakke. 

„Jy  kan  g’n  stoker  wees  nie!”  Die  skrale  lag;  sy  adamsappel 
wip  op  en  af.  ,,Jy’s  so  maer,  die  trein  sal  sommer  met  jou 
weghol!”  Die  skrale  stik.  ,,Sakka-pakka,  sakka-pakka,  sakka- 
pakka,  sakka-pakka Hier  gaan  ons!” 

Piet  hardloop  weer  na  die  kant  van  die  sloot. 

„En  jy:  jy’s  so  knopperig  — ’n  mens  kan  jou  ribbes  tel! 
Ek  kan  ’n  stoker  wees,  hoor  jy!” 

Die  trein  het  weer  gaan  staan.  Die  water  spoel  oor  die  seuns 
se  voete.  Die  skrale  vee  sy  hare  uit  sy  oë. 

,,Bly  stil!” 

,,Ek  sallie.  My  pa  is  ’n  stoker  en  hy  het  my  alles  vertel,  alles. 
Ek  wéét.  Jy  maak  nie  vuur  nie;  jy  skreeu  net!” 

,,Sherrup!  Ek  bly  die  stoker.  Tocooooooooeeeeeet!  Sakka-- 
pakka,  sakka-pakka,  sakka-pakka ” 

Die  trein  plons  die  stroom  af.  Piet  kyk  na  die  swart  ry  voete 
wat  die  geel  blomme  die  modder  intrap.  ’n  Klomp  kleintjies 
skarrel  beangs  voor  die  voete  weg.  Hulle  trap  alies  stukkend. 
Alles!  Die  grasspruite,  die  botterblomme  tussen  die  papiere;  die 
geroeste  blikke  kraak  onder  hulle  voete  ....  As  tant  Alie  haar 
kleintjie  net  betyds  sal  kan  wegsleep.  Hulle  sal  hom  paptrap. 
Peste! 

Piet  gly  weer  die  wal  af.  Hy  gaan  by  die  voorpunt  van  die 
trein  staan. 

..Dan  gaan  ek  tog  nie  meer  treintjie-treintjie  speel  nie.” 

Die  voete  gaan  staan.  Die  skrale  draai  stadig  om. 

,,Loop  dan  maar  ...” 

,,Maar  ek  wou  graag  stoker  gewees  het.  My  pa  is  ook  een.” 

,,Ga!  Almal  sê  tog  jou  pa  is  ’n  vrot  stoker.  Jý  kan  nie  eers 
’n  trok  wees  nie.  Jy  gly  in  die  modder  . . . : spat  die  ander 
nat  . . . ; jy  pomp  nie  met  jou  arms  nie.  Jy  spring  oor  die 
modderkastele  en  die  blomme;  jy  toet  nooit  nie.  Loop  maar  . . . ; 
gaan  speel  met  jou  stink  groottoon!” 

Die  trein  skater.  Die  kleintjies  giggel. 

,,Ek  sallie  alleen  speel  nie!  Ek  hoef  nie  alleen  te  speel  nie  . . .” 
Piet  kyk  wanhopig  rond.  Hy  boor  sy  groottoon  in  die  modder. 

,.My  ma  gaan  tog  ’n  babatjie  kry  . . . Een  vannie  dae.  Ek  sal 
tog  met  hóm  speel  . . . Kleinboet  . . .” 

,,Toooooooooeeeeet!”  skreeu  die  skrale. 

Maar  die  ander  seuns  het  al  reeds  mekaar  se  hemde  gelos  en 
vorm  nou  ’n  kring  om  Piet. 

,,’n  Kleintjie?” 

,,Wanneer?” 

Nou  dat  die  grootste  gevaar  verby  is,  klim  die  kleintjies  terug 
in  die  sloot:  Hulle  wil  ook  hoor.  Party  kleintjies  bou  nog 
kerkies;  die  heel  kleintjies  probeer  beeldjies  van  hulle  ma’s 
maak.  ’n  Kleintjie  val  in  die  modder  plat  toe  hy  sy  ma  se 
roepstem  hoor.  Tant  Alie  sleep  haar  huilende  kind  huis  toe. 

,,Wie  sê  so?  Wie  sê  dat  jou  ma  . . .” 

,,Ek  weet  dit  al  lankal  en  my  pa  sê  ook  so.  Hy  het  gesê  ek 
gaan  ’n  nuwe  boetie  kry.  Hy  sê  ek  moenie  my  ma  pla  nie, 
want  iets  wonderliks  gaan  gebeur.” 

.,Wat  wonderliks?  Alle  vroumense  kry  kleintjies  — amper 
elke  dag.  Kleintjies  om  ons  te  verpes.  Kyk  hoe  lê  hulle  in  die 
sloot;  hoor  hoe  skreeu  hulle!”  Die  skrale  swaai  met  sy  arm  en 
die  kleintjies  staan  ’n  paar  tree  terug. 

,,Issie!  Kleinboet  sallie  skreeu  nie.  Ek  en  hy  sal  saam  met  my 
nuwe  treintjie  speel  en  ons  sal  saam  na  my  duiwe  kyk.  Ek  sal 
hom  wys  hoe  die  groot  witte  hoog  bokant  die  kerktoring  draai. 
En  my  kleintjies  moet  reeds  nou  uitkom;  dis  nou  al  reeds  twee 
weke.  Ek  sal  hom  een  gee.  En  ek  sal  Kleinboet  ook  alles  vertel 
wat  Juffrou  sê;  Van  hoë  berge  in  Afrika;  van  Maria  en  die 
Kruisiging  . . . En  in  die  aand  sal  ons  na  die  sterre  kyk  . . .” 

’n  Vet  seun  gaan  staan  reg  teenoor  Piet. 

,,Hoe  weet  julle  dit  gaan  ’n  seun  wees?  Wie  sê  dit  gaan  nie 
dalk  ’n  meisiemens  wees  nie?  En  wie  wil  nou  met  ’n  meisiekind 
speel?” 

,,Ek  wéét.  Ant  Jossie  v/as  nou  die  aand  by  ons  en  ek  het 
gehoor  sy  sê  vir  Pa  dit  gaan  ’n  seun  wees,  want  die  maan 
is  so  vol.” 

,,Sy  lieg.  Toe  my  skreeubek  sussie  gebore  is,  was  die  maan 
ook  so  vol.” 

,,Maar  dit  gaan  ’n  seun  wees,  ek  weet  . . . Kleinboet  . . .” 
Piet  kyk  hoopvol  na  die  kring  gesigte. 

Die  kleintjies  speel  nou  nader  aan  die  groot  seuns.  HuIIe 
spat  mekaar  nat  en  die  heel  kleintjies  skreeu.  Een  van  die  grotes 
skop  ’n  kerk  om. 

Toe  die  kring  niks  sê  nie,  vervolg  Piet:  ,,En  dan  is  daar  mos 
nog  iemand  om  mee  te  speel.  Ons  kan  die  trein  langer  maak.  En 
as  hy  na  my  pa  aard,  sal  hy  goed  kan  stook  ook  . . .” 

,,Kyk,  ek  bly  die  stoker!  En  daar  is  genoeg  kleintjies  in 
hierdie  straat  en  in  hierdie  sloot  om  die  trein  so  lank  te  maak 
as  wat  ek  wil.  My  pa  het  nou  die  aand  reeds  gesê  hy  weet  nie 
waar  tel  die  dorp  se  vrouens  al  die  kleintjies  op  nie;  daar  is  net 
geen  keer  nie.  HuIIe  kom  en  kom  en  kom;  kyk  net  hoe  krioel 
die  sloot.” 

Die  skrale  se  donsbaard  beef  in  die  wind.  Die  vet  seun  jaag 
die  kleintjies  die  walle  op;  dan  skop  hy  hulle  kerke  om. 

,,Maar  darem  . . . Kleinboet  . . .”  Piet  kyk  weer  na  die  kring. 

,,Ek  weet  darem  nie,”  sê  ’n  seun  met  ’n  hees  stem  en  groot 
ore.  ,,My  ant  Anna  sê  dis  in  die  lug.  Dis  nou  ook  glo  spinnekop- 
tyd,  en  spinnekoppe  maak  dit  net  erger.  Spinnekoppe  en  ander 
gediertes  wat  in  die  aand  rondloop  en  in  die  middel  van  die  nag 
deur  kamervensters  klim  . . . Het  jou  ma  al  vir  spinnekoppe 
geskrik?” 

Piet  kyk  met  groot  oë  rondom  hom.  Die  kleintjies  bondel 
verskrik  saam. 

,,Ek  weet  nie  . . . My  ma  het  nog  niks  gesê  nie;  en  my  pa  ook 
nie  . . . Maar  my  ma  kry  darem  krampe  — so  in  die  sy.”  Piet 
vat  aan  sy  sy. 

,,Ditsim  Dis  die  teken!  So,  jou  ma  moes  geskrik  het.  Ek  het 
jou  mos  gesê  jou  boetie  gaan  gebreklik  wees!”  Sy  hees  stem 
word  nog  heser. 

Die  kleintjies  staan  weer  nuuskierig  nader. 

,,Issie!  Kleinboet  gaan  reg  wees!” 

Die  skrale  begin  ïag.  Hy  buk  laag  vooroor;  sy  hare  val  in 
sy  oë.  Die  vette  begin  ook  lag;  sy  maag  skud.  Die  hele  trein 
proes  in  ’n  koor:  ,,’n  Krom  trein  met  een  waggelwiel  en  ’n 
krom  arm;  ’n  krom  trein  met  een  waggelwiel  en  ’n  krom  arm!” 

,,Kleinboet  . . .” 

,,Ga!  Dan  moet  hy  nog  ’n  trok  wees!” 

,,Ja,  en  dan  ry  ons  met  die  een  waggelwiel  al  in  die  rondte!” 

Die  kring  skater  en  die  kleintjies  begin  ook  te  lag. 

,,Julle  lieg,  julle  lieg!” 

Maar  hulle  lag  al  harder  en  verswelg  sy  huilstem.  Hulle  klou 
aan  mekaar.  Hulle  gly  in  die  modder.  Kerke  en  ma’s  val  om. 

Piet  se  trane  val  in  die  rioolwater.  Hy  hardloop  vinnig  die 
wal  uit.  Varke!  Trap  soos  otte  alles  met  hulle  pote  plat.  Vloek 
almal  in  die  straat.  Skryf  vieslike  woorde  op  mure.  En  hulle 
word  elke  dag  meer  en  meer;  die  pondokke  word  groter  en 
groter. 

Die  kring  het  weer  ’n  lang  tou  gevorm  en  die  trein  slinger 
nou  die  sloot  af. 

,,Tooooooooooeeeeeeet!  Sakka-pakka,  sakka-pakka,  sakka- 
pakka!  Toooeeet!”  Die  skrale  beur  vorentoe  en  die  ander  plons 
agterna. 

Piet  stap  stadig  weg.  Hy  loop  al  langs  die  sloot;  verby  die 
rye  pondokke;  verby  die  kafee;  verby  die  begraafplaas  . . . Hy 
loop  verby  die  kerk  wat  eers  wit  was.  Maar  dis  nou  bruin-vaal 
en  die  kleintjies  het  met  swart  modder  op  die  mure  geskryf. 
Hulle  name  pryk  in  onderstebo  en  agterstevoor  letters.  Daar 
staan  ’n  vloekwoord  ook,  maar  Dominee  weet  seker  nie  daar- 
van  nie. 

Toe  hy  om  die  laaste  draai  gaan,  hoor  hy  nog  die  geskreeu 
van  die  seuns:  die  hees  stem  van  die  skrale;  die  growwe  stem 
van  die  vette;  en  ook  die  skril  stemme  van  die  kleintjies.  ’n  Ma 
skreeu  na  haar  kind.  ’n  Trein  fluit. 

As  hy  die  kleinhekkie  oopstoot,  is  al  hierdie  geluide  skielik 
stil.  Dis  net  die  verstikkende  stofreuk  van  hulle  tuin.  Piet  kyk 
terug  en  sien  hoe  sy  duiwe  hoog  bokant  die  kerktoring  draai. 
Skielik  duik  hulle  laag  oor  die  kerk.  Hulle  dwarrel  onrustig 
deurmekaar.  Seker  daardie  valk  .... 

Hulle  huis  is  stil.  A1  die  vensters  is  toe  en  al  die  gordyne  is 
toegetrek.  Piet  loop  om  die  huis  na  die  agterdeur. 

Toe  hy  om  die  vyebos  kom,  sien  hy  sy  pa.  Hy  sit  op  die 
trappie  voor  die  agterdeur.  Sy  ken  rus  op  sy  groot  hande.  Sy 
hare  hang  in  sy  oë. 

,,Wassit  Pa?” 

Sy  pa  kyk  op.  Hy  vee  die  hare  uit  sy  oë. 

,,Het  die  trein  vandag  weer  gelol,  Pa?” 

,,Nee,  dis  nie  die  trein  nie.  Hy’t  goed  geloop  vandag.” 

,,Nou  wassit  dan,  Pa?” 

,,Dis  jou  ma  . . .”  Sy  pa  vryf  deur  sy  hare. 

,,K]einboet?” 

,,Nee,  dis  nie  sulke  tyd  nie.  Dis  nog  te  vroeg  — nog  drie 
maande.  Maar  jou  ma  is  baie  siek.” 

,,Maar  Kleinboet  . . .” 

,,Tant  Jossie  is  nou  by  Ma.  Gaan  maar  in  en  vat  vir  jou  kos. 

Piet  gaan  die  donker  huis  binne.  Hulle  huis  ruik  snaaks. 
Na  medisyne;  amper  die  mufreuk  van  die  watersloot;  die  reuk 
van  die  seuns;  die  reuk  van  die  pondokke. 

Hy  huiwer  voor  sy  ma  se  kamerdeur.  Hy  hoor  sy  ma  se 
sagte  gekreun;  dan  die  trooswoorde  van  tant  Jossie.  Piet  sien 
die  groot  donker  bottels  medisyne  op  die  bedtafeltjie;  hy  ruik 
hulle  . . . As  hy  sy  neus  plat  teen  die  skrefie  druk,  kan  hy  sy 
ma  ook  sien:  Sy  ma  lê  in  die  skaduwee  van  die  bed  se  groot 
kopstuk.  Haar  een  wit  hand  lê  in  tant  Jossie  se  twee  groot 
hande.  Af  en  toe  fluister  tant  Jossie,  maar  sy  ma  hoor  nie  die 
trooswoorde  nie. 

En  onder  die  swaar  swart  kombers  beweeg  sy  ma  se  buik 
stadig  op  en  af  . . . 

Piet  hardloop  die  gang  af  tot  in  sy  kamer.  Hy  gaan  lê  uitge- 
put  op  die  bed.  Sy  ma  moet  tog  nie  doodgaan  nie.  As  tant 
Jossie  se  medisyne  net  help  . . . Hy  dink  aan  die  seuns  wat  in 
die  watersloot  slinger:  Almal  ewe  groot;  penreguit;  die  arms 
swaai  gelyk  . . . Maar  die  seuns  is  vuil;  hulle  vuilheid  spoel  in 
die  watersloot  langs  die  pad  af. 

Sy  ma  kreun  al  harder.  Hy  wil  opspring  om  te  gaan  kyk  of  sy 
duif  se  kleintjies  nog  nie  uitgekom  het  nie.  Of  dalk  het  die  valk 
een  van  sy  duiwe  gevang  . . . 

HuIIe  moet  Kleinboet  in  ’n  wit  kerk  doop.  Hy  sal  hom  indra 
as  sy  ma  wil.  Hy  sal  hom  dan  ook  een  van  die  kleintjies  qee. 
’n  Witte. 

Tant  Jossie  se  trooswoorde  kruip  stadig  die  gang  op.  Haar 
stem  word  al  harder:  sy  roep  sy  pa.  Sy  roep  harder. 

Piet  sit  skielik  regop.  Hy  wil  na  sy  duiwe  vlug,  maar  hy  hoor 
reeds  sy  pa  se  voetstappe  in  die  gang. 

Tant  Jossie  praat  gedemp.  Sy  ma  kreun  al  harder.  Die 
kamerdeur  klap.  Sy  pa  se  voetstappe  . . . en  weer  tant  Jossie 
se  trooswoorde  en  sy  ma  se  sagte  gekreun.  Daar  is  ’n  ander 
geluid  ook:  In  die  verte  skreeu  die  skrale;  dan  die  skril  stemme 
van  die  kleintjies  wat  na  hulle  ma’s  soek. 

Toe  hy  opkyk,  staan  sy  pa  in  die  deur.  Sy  swart  hare  hang 
in  sy  oë  en  die  arms  hang  krom  langs  sy  sye. 

,,Dis  verby.” 

,,Ma?” 

,,Nee,  sy’s  beter,  maar  . . .” 

,,En  is  dit  ’n  seun  — Kleinboet?” 

Sy  pa  lyk  moeg.  Hy  swaai  wanhopig  met  die  een  hand  deur 
die  lug. 

,,Dis  . . . Ek  het  jou  mos  gesê  dis  nog  nie  sulke  tyd  nie!” 
,,Maar  . . .” 

,,Ek  weet  nie  wat  dit  is  nie  . . . Dis  dood  . . .” 
,,Tooooooooeeeeeet!”  klink  die  skrale  se  stem  in  die  verte. 
Ma’s  roep  na  hulle  kleintjies. 

En  in  die  watersloot  spoel  Kleinboet  verby  die  kerk  en  die 
trein. 


44 


C.  G.  S.  DE  VILUERS 


VERGANGE  SE  DAE  SE  NUWEJAARSVIERING 

Vanslewe  het  die  Wit-  en  die  Rooistrandveld  hulle  viering 
van  die  nuwe  jaar  tot  die  tweede  Januarie  uitgestel,  maar  dan 
het  die  klomp  Strandvelders  die  ding  sommer  groot  belê  en 
groot  uitgevoer.  Die  Rooistrandvelders  het  op  Uilkraalsmond 
versamel  maar  vir  die  streep  tussen  Hermanus  en  Stanford  was 
die  byeenkomplek  Die  Mond. 

Tolla,  Charl  en  ek  was  reeds  by  Die  Mond  waar  hulle  vader, 
Oom  Michiel  du  Toit,  die  destydse  besitter  van  die  eerwaardige 
ou  Cloeteshuis  was.  Ons  het  eintlik  geen  behoefte  aan  ’n 
nuwejaarsviering  gehad  nie,  want  vir  Tant  Annie  du  Toit  — 
en  veral  vir  haar  swaarbelaaide  tafel  — kon  elke  dag  nuwejaar 
gewees  het. 

Tant  Annie  het  ons  elke  tweede  nuwejaar  vermaan  om  vroeg 
op  te  staan  want  die  waens  word  douvoordag  verwag.  Tant 
Annie  wou  nie  herken  dat  sy  ook  graag  die  spiete  op  die  werf 
wou  gaan  kyk  nie,  maar  ons  jongspan  het  beter  geweet: 
daardie  vonkelende  swart  oë  het  jonk  gebly  tot  op  hoë  ouder- 
dom. 

Voordat  ons  nog  aan  die  agtúúrtafel  kon  gaan  sit,  begin  die 
ossewaens  al  aankom.  Andries  Erwee  is  vanselfsprekend  die 
,,laer”-bestuurder  en  die  plekaanwyser  en  Bêrend  Fourie,  Oom 
Tommie  Bishop  se  swaer,  help  hom  met  raad  en  daad.  Die 
Mond  is  in  ons  dae  'n  digbeboude  deel  van  Hermanus-Oos, 
maar  destyds  was  daar  nog  net  ’n  paar  huise.  Oom  Michiel  se 
oudste  seun,  Oom  Willie,  het  ’n  beskeie  huis  daar  besit,  aan  die 
noordekant  het  Tant  Oggie  Geldenhuys  gewoon,  en  bo  aan  die 
voet  van  die  berg  was  die  woning  van  Oom  Tommie  en  Tant 
Ellie.  Verder  was  alles  maagdelike  veld  en  net  die  regte  plek 
vir  die  fees.  Die  gesogste  staanplek  was  waar  mev.  Dywid 
Metcalfe  se  woonhuis  nou  geleë  is,  dit  was  ná  aan  die  melk- 
houtbome  waaronder  die  feesgangers  kon  skuiling  soek. 

Een  ding  kon  ’n  mens  nou  al  weet,  dit  gaan  vandag  ’n 
skroeiende  hitte  wees,  oor  die  vlei  hang  so  ’n  ligte  mistigheid, 
die  vlieënde  miere  drom  in  sulke  digte  wolke  saam.  Oom  Tommie 
se  beeste  piets  die  lastige  muggies  en  blindevlieë  met  hulle 
sterte. 

Reeds  staan  die  werf  dik  gepak  van  die  waens,  en  daar  kom 
nog  steeds  nuwes  aan  oor  die  koppie  van  Hermanus  en  met  die 
gelykpad  van  die  Strandveld  af.  Die  laer  is  op  party  plekke 
drie  waens  diep,  en  dit  kom  nog  steeds  aan.  Die  beeste  wei 
sulke  swart  plate  teen  die  berg  en  onder  die  bosse  is  dit  ’n 
reeds  luidrugtige  mensegewemel.  Die  vrouens  het  die  kosskottels 
met  geruite  doeke  toegebind  van  die  waens  afgedra,  die  mans 
versorg  die  vaatjies  en  die  kebaars.  Soms  hoor  ’n  mens  ’n  bier- 
bottel  die  prop  uitskiet.  Thys  Derdekloof  is  stuitig  en  skree; 

„Ta’  Miena,  allakrag!  Moenie  skiet  nie,  ons  is  mos  vrinne!” 

Die  honde  loop  sulke  vlae,  vlae  en  tref  ook  hulle  voorbereid- 
sels  vir  hulle  tweedenuwejaar.  Die  vriende  groet  mekaar,  en 
nuwes  word  voorgestel  of  maak  sommer  self  kennis,  snoet  teen 
die  wortel  van  die  vreemdeling  se  stert. 

Die  benning  (band)  het  al  plek  ingeneem  op  die  middel  van 
die  werf  in  die  reeds  witwarm  gloed.  Daar  staan  ’n  paar  kebaars 
langs  hulle;  tog  snaaks  dat  water  so  ver  aangery  moes  word. 
Die  dansdeuntjies  wil  nog  nie  so  reg  op  stryk  kom  nie,  maar 
die  water  in  die  kebaars  het  ook  nog  nie  kans  gehad  om  te 
trek  nie.  Wanneer  die  feesgangers  die  musiek  hoor,  kom  hulle 
nader,  hulle  herken  die  wysies:  ,.Piet  sladdie  kat,”  ,,Die 
voëltjies  die  fluit  en  die  rooidag  kom  uit,”  ,,Johanna  Bamboe 
gee  vanaand  ’n  perd  en  sy  nooi  my  nie.”  Die  ou  bekende  walsie 
,,Daar  waar  die  son  en  die  maan  ondergaan”  ken  die  hele 
Overberg  van  Ratelrivier  tot  die  Groenland,  en  almal  begin 
saamsing.  Die  manstemme  is  nie  heeltemal  nootvas  nie  en  klink 
reeds  ’n  bietjie  skor.  Die  dansvloer  begin  al  uitgetrap  raak, 
stofwolke  omhul  die  dansers,  henjde  hang  uit  en  rokke  swaai. 
Wessel  Gorrie  vee  sy  nek  en  bors  met  ’n  groot  sysakdoek  af 
en  knoop  dit  dan  om  sy  kop  om  die  sweettoue  te  keer.  Oom 
Jiems  Vermeul  skree  vir  die  benningleier: 

,,Gentas,  watter  wals  speel  julle  nou  daar?” 

,,Ek  ken  nie  sy  naam  nie,  Oom,  ek  het  dit  op  Uilskraalmond 
geleer,  Oom.” 

,,Snaaks  tog,  dit  wil  my  ál  bekend  voorkom.  Is  dit  dan  nie 
daardie  Byna  Bewogen  wat  Dienie  van  Oom  Klaas  in  die  sousjil 
gesing  het  nie?” 

,,Kan  wees,  kan  wees  Oom.  Maar  dit  dans  lekker!” 

Die  dansers  verdwyn  onder  die  bosse  en  die  kebaars  moet 
dit  gewaar;  wanneer  die  kêrels  op  die  baan  terug  is,  slaan  daar 
onheilspellende  rooi  vlamme  onder  hulle  oë  uit.  Loutjie  Piekfyn 
en  Fanie  Fynbeslein  het  mekaar  al  begin  moker  en  moes  uit- 
mekaargehaal  word.  Tottie  Matthee  ,,wat  net  aan  ’n  prop  kan 
ruik,”  lê  in  die  son  en  bak  en  sing  onstigtelik  en  vals.  Sy  maats 
sleep  hom  onder  ’n  bos,  en  Tottie  begin  nou  afskuwelik  en 
ongewyd  boontoe  praat.  Meteens  gee  hy  ’n  gil,  sy  tong  struikel 
oor  die  moeilike  medeklinkers  maar  hy  skree:  ,,ThIang!  Thlang!! 
Red  my  van  die  thlang!!”  Tottie  wiggel  op  sy  sy,  en  onder 
hom  kruip  daar  so  ’n  halfwas  pofadder  uit  en  seil  bedwelm  en 
vererg  die  bos  in. 

Om  twaalfuur  staan  die  benning  op  van  hulle  seepkissies  en 
gaan  die  liggaam  versterk.  Orals  word  geëet  en  sterk  swart 
koffie  gedrink.  Hier  en  daar  huil  daar  ’n  baba  en  ma  gee  vir 
hom  onbevange  bors.  In  die  middagpouse  loop  die  mallerige 
oujongkêrelseun  van  tant  Hanniesakkel  Bloemeers  daar  verby 
met  sy  twee  emmers  water  wat  hy  by  die  fonteintjie  gaan  haal 
het.  Dis  sy  daaglikse  paadjie,  en  as  die  spul  piekniekmakers 

hulle  lywe  daar  wil  swaai  kan  dit  hom  nie  skeel  nie.  Hy  sing 
sy  treurige  gesangversie  waarin  die  mens  vermaan  word  om 
tog  nooit  op  prinse  vertroue  te  ves  nie,  daar  by  sulke  hoë  mense 
geen  uitkoms  te  vind  is  nie. 

Ons  drie  jongmense  het  betyds  huis  toe  gestap,  en  toe  ek  die 
eetkamer  inkom,  merk  ek  dat  Tant  Annie  vererg  is,  want  daar 
sit  ou  Tant  Lenie  Tooi  wat  haar  dogter  en  skoonseun  by  Tant 
Annie  afgelaai  het  terwyl  hulle  na  die  vrolike  jolyt  op  die  werf 
gaan  kyk  het.  Nie  dat  Tant  Annie  die  malbeduiwelde  affêre 
daar  onder  so  danig  graag  wou  sien  nie,  maar  met  ou  Lenie 
Tooi  wil  sy  darem  ook  nie  opgeskeep  sit  nie. 

By  die  piekniekplek  het  die  benning  weer  op  hulle  seepkissies 
plek  ingeneem,  Ewwelien  en  haar  broer  Percy,  die  voordansers, 
dans  ’n  wilde  paddeká  (pas  de  quatre)  dat  die  sweet  in  sulke 
stroompies  oor  hulle  bestofde  gesigte  loop.  Die  dooie  perd 
(party)  word  nou  eers  terdeë  weggesleep,  die  ou  tantes  met 
hulle  wye  sisrokke  gryp  die  jong  seuns  en  gooi  hulle  flikkers 
en  maak  hulle  passies  soos  in  vanslewe  op  ’n  bruilof  op  Awoeka 
of  Duinefontein  of  Baardskeerdersbos.  Daar  is  nog  goed  ’n 
paar  uur  son,  maar  hier  en  daar  word  die  osse  al  aangekeer 
en  ingespan,  want  die  kos  is  op  en  die  kebaars  is  leeg  en  die 
mense  is  poot-uit  van  soveel  vrolikheid  in  hulle  saaie  lewens. 
Wag  maar,  volgende  jaar  sal  ons  die  ding  eers  rêrag  optel! 
Maar  volgende  jaar  was  maar  weer  soos  verlede  jaar,  en  ’n 
drie  jaar  daarna  sê  Tant  Annie  vir  my: 

,,Connie,  hoe  lyk  dit  dan  vir  my  asof  daar  vanjaar  nie  meer 
so  baie  mense  as  verlede  jaar  is  nie.” 

Ek  moes  haar  gelyk  gee,  en  jonk  en  onervare  soos  ek  nog 
was,  het  ek  reeds  begin  verstaan  dat  niks  vir  altyd  duur  nie. 
Nog  ’n  enkele  keer  het  ’n  paar  waens  op  die  tweedenuwejaar 
kom  piekniek  maak  en  die  volgende  jaar  was  alles  sommer 
meteens  oor.  Daar  is  hier  en  daar  reeds  ’n  woonhuis  gebou, 
een  sommer  op  die  middel  van  die  werf.  Tant  Hanniesakkel  se 
seun  loop  nog  steeds  en  sing  van  die  valse  prinse,  maar  die 
fonteintjie  waar  hy  gaan  witwater  haal  het,  het  al  opgedroog. 
Die  jongmense  van  daardie  dae  het  grysaards  geword  en  Tant 
Annie  en  Oom  Michiel  en  hulle  ongeleë  gas,  Tant  Lenie  Tooi, 
het  jare  gelede  reeds  weer  een  met  die  Overbergse  bodem 
geword.  Die  oerou  melkhoutbome  is  nog  steeds  die  sieraad  van 
Die  Mond,  elke  jaar  is  hulle  kwistig  bedek  met  swaar  trosse 
swart  bessies,  maar  niemand  sien  ooit  meer  ’n  jong  boompie 
opskiet  nie.  Onder  die  taaibos,  wildepruim  en  anysbossies  woon 
nou  die  nakomelingskap  van  die  thlang  wat  Tottie  die  skrik 
op  die  lyf  geja  het. 

M.  M.  WALTERS 


GEBED  VAN  AKH-EN  ATON  MET  DIE  DAGBREEK 

Dit  is  die  maand  van  Athyr, 
maar  Hapi  rus 
met  sy  leë  horing 

en  sestien  kinders  wag  vergeefs  op  koringare. 

Osiris  is  verdronke 

en  nooit  weer  sal  hy  lewe  wek 

uit  die  gebarste  sooie. 

En  Isis  ween, 

want  eensaam  groei  ’n  bergplataan 
op  Byblos. 

O grote  God  van  Krag  en  Lig, 
leer  my  u geheime  name 
sodat  ek  u kan  aanroep 
en  u luister  — 

want  die  lang  vallei  is  droog 
en  om  my  strek  die  bulte 
soos  wit  geeste  in  die  sand. 

Die  nag  is  koud 
in  hierdie  leë  holte  van  die  land 
wat  elke  dag  net  wind  baar 
waar  die  delta  dik  en  polsend 
moet  uitmond  in  die  see. 

Voordat  u ons  teister 
met  u pyle 

wil  ek  my  offer  skroei  en  brand 
en  u behaag 

met  die  geur  van  vet  en  vrugbaarheid. 

Die  bul  laat  sy  trotse  hoof  nou  hang, 
die  ram  lig  nie  meer  sy  horings  nie, 
want  die  beste  wat  hul  het, 
lê  blink  en  vol  voor  u. 

Neem  dit,  o grote  Majesteit, 
en  laat  u suster  uitswel, 
groot  en  swaar 

en  neerstroom  in  haar  heerlikheid. 

Die  koringakkers  lê  nou  kaal,  net  stof  en  stoppellande, 

waar  deur  seisoene  groen  en  goue  halms  was; 

die  buffels  wat  nou  moes  kleitrap  in  die  turf, 

staan  maer  en  stamp  en  vlieë  waai; 

die  ploeë  rus,  hoog  uitgesleep  — 

wagtend  op  u oorvloed  wat  nie  kom  nie. 

Die  huisies  teen  die  hang  word  klein  en  kleiner 
soos  die  woestynwind  seëvier  teen  u gesag; 

geen  skoorsteen  rook  die  rooidag  tegemoet  nie 
en  die  skure  bly  gegrendel  deur  die  dag. 

Die  manne  sit  langbeen  en  klippe  kyk, 
want  geen  bote  vaar  meer  volbelaai  verby 
en  die  vrouens  vlug  en  die  kinders  kla  — 
wat  maak  die  kalwers  as  hul  pomp  en  vra, 
maar  altyd  net  verstoot  word? 

Die  offerkis  staan  oop,  maar  die  stoete  stap  verby. 
Ek  vrees  die  oë  wat  net  kyk  en  stil  vertel 
dat  die  harte  koud  en  steen  word. 

Net  u kan  die  klei  weer  sag  en  kniebaar 
maak  vir  my  priestershande, 

’n  nuwe  mens  weer  losdraai  uit  die  sooie, 
hom  dronk,  vrygewig  maak  met  nuwe  bier 
wat  bruin  skuim  teen  die  walle. 

O Atum-Re 

wat  uit  dic  groot  waters 

blink  te  voorskyn  tree, 

rangskik  weer  die  elemente 

sodat  die  Gode  opnuut  hul  pligte  ken: 

Laat  Nun  en  Naunet  dragtig  word 
in  digte  mis 

en  Huh  en  Hauhet  hulle  aanwaaí 
uit  die  see 

en  Kuk  en  Kauket  toornig  word 
en  vlamme  stuur 

wat  neerskiet  tot  die  aarde  sat  is 

van  dié  seën  ^ 

skep  orde  weer  uit  chaos 

met  u goddelike  woord, 

want  as  ú praat, 

luister  al  die  Gode. 

O grote  Re. 

ek  wil  stil  wees  en  vertrou, 
want  spoedig  sal  Apophis  sterf. 

Die  uur  is  naby 

dat  u met  u ronde  bark 

geruisloos  deur  die  hemel  gly. 

GROOT  GEBED 


Het  woord  des  Heeren  dan 
geskiede  tot  mij  zeggende  . . . 

Jeremia  1:4. 

Dit  is  die  woorde  van  Michiel, 
die  seun  van  ou  Michiel 
wat  oor  die  water  gekom  het 
vervandaan  .... 

En  ek  profeteer, 
want  ek  stam  uit  die  profete 
en  die  gees  van  God  loop  geil 
in  my  voorgeslagte. 

Ek  is  ’n  herder  van  jong  skape  — 
weliswaar  vreemde  okkupasie 
in  hierdie  jaar  van  onse  Here 
wanneer  die  heuwels  kaal  word, 
afgewei 

en  die  grootpad  van  die  handel 

stofstreep  staan 

soos  die  manne  die  kamele  ry. 

Maar  ek  is  van  die  ou  soort 

wat  nog  voor  loop 

(verskoon  my  dat  ek  spog 

met  my  konserwatisme!) 

en  self  die  pad  aandui  na  die  fonteine  — 

die  lammers  dra, 

want  ek  weet  die  vergelding  kom  — 
en  selfs  die  makelaars  slaap  koud 
as  die  aanteel  min 
en  die  skeersel  kort  en  dun  is. 

Ek  weet  jul  staan  verslae 
en  jul  lag 

vir  my  wat  nou  welsprekend  raak: 

Noag  nommer  twee,  met  dieselfde  sonvloedstories  — 
maar  ek  wat  ver  verwyderd  lewe, 
kan  gadeslaan 

hoedat  die  woestyn  aankruip: 

die  boosheid  wat  al  groter  word  en  groei 

en  in  die  helder  daglig 

deurgaan  vir  geregtigheid  — 

en  ek  moet  skerm  vir  my  skape. 

}ul  pronk  en  sê  jul  is  die  uitverkore  volk 

met  Boek-in-die-wakis-voorsate, 

maar  jul  beloofde  land  het  nou  gekrimp 

tot  voorstedelike  tuine 

(kompleet  met  vleisbraaiplek  en  kroeg) 

waar  jul  droëwyn  drink  op  groen  terrasse. 

of  bier  in  blikkies  — 
vreeslik! 

Dit  is  jul  paradys  van  sagte  slikgrond 

waar  net  die  onkruid  tier 

en  die  gees  uiteindelik  verstik  word. 

Maar  die  geur  van  die  vleispotte  is  werklikheid: 

die  aandeeïpryse  styg 

en  daarmee  saam  meer  moontlikhede 

strandhuis,  renboot,  tweede  vrou  — 

luukse  wat  jul  in  die  woonstel  hou 

en  die  Mercedes  blink 

beter  as  buurman  se  Baracuda. 

Geen  steekvlieg-sprinkaan-paddaplaag 
sal  jul  ooit  beweeg, 
weg  uit  dié  slawerny  nie  — 
al  waarsku  wie  ook  teen  die  suur 
wat  vreet 

en  uiteindelik  die  tande  stomp 
en  breekbaar  maak. 

}ul  hou  simposiums,  open  met  gebed, 

maar  konkel  in  die  nag 

met  frontorganisasies  — 

sypel  in,  werk  uit,  steek  in  die  rug 

en  noem  dit  dan  kultuur  wat  Afrikaans  is. 

Julle  is  die  gesuiwerdes 

wat  by  die  poorte  staan  en  meet 

en  prys  uitdeel  vir  patriotisme  ^ 

maar  jul  koninkryk  is  ’n  wolwehool 

waar  almal  saam  huil  in  die  bos, 

maar  mekaar  by  die  geringste  geleentheid 

opvreet. 

Julle  sal  die  voorbeeld  stel  en  offers  bring, 

(o  die  matelose  vermetelheid! ) 

die  penning  kliphard  in  die  kis  laat  val  — 

brood  op  die  water 

wat  voor  lank  met  vet  dividende  weer  terugkeer, 

Akklamasie,  nominasie,  gratifikasie  — 

dit  is  jul  trap  der  jeugd  en  boermatriek, 

met  onderskeiding  as  jul  eindelik 

self  die  lakens  uitdeel: 

verkoopkonsessies,  mineraleregte, 

en  die  dam  moet  tog  êrens  op  ’n  plaas 

gebou  word. 

So  word  die  land  omhein  om  te  verseker 

dat  die  jagveld 

net  vir  julself  bewaar  bly. 

Jul  bely  die  voetpad  van  die  Calvinisme, 
maar  ry  self  die  snelweg-dubbelbaan  — ■ 
renjaers  vir  ’n  eie  kroon  en  krans, 

kransies, 

al  is  dit  ook  net  eervolle  vermelding. 

Maar  die  toga  se  betowering  bly  onweerstaanbaar, 
die  beste  pantser  steeds  die  stralekrans, 
en  wie  kan  met  die  vinger  wys 
na  al  die  goeie  dade? 

Beveg  en  uitoorlê  die  Liberalisme 

met  aanmatiging 

wat  uiteindelik  die  sekel  slyp 

en  die  hamer  ekstra  staal  gee  vir  die  slag; 

sluit  die  linie  teen  vrouemodes 

met  statistieke  opgestel 

met  verkykers  op  Clifton; 

bou  brandgeskilderde  glaspaleise 

vir  heiliges  wat  in  die  hemel  woon 

(met  status  op  die  aarde) 

en  skenk  goedgunstig  staatkollektekrummels 

vir  die  armes. 

In  alles  sien  jul  oorsaak  vir  die  droogte, 
maar  die  vrieskas  en  die  spens 
bly  volgeprop  met  spyse 
totdat  die  kwartels  wegvlug 
en  die  manna  nie  meer  val  nie. 

Dan  dreun  dit  uit  op  Sabbatdae 

oor  die  kamtige  korrupte  beeld 

waarmee  onskuldiges  gekonfronteer  word 

en  word  die  Here  aangeroep  met  baie  woorde  — 

maar  jul  sluit  die  oë  as  jul  bid, 

skaam  vir  jul  eie  boosheid. 

Berou?  Ja  dié  kom  altyd  periodiek 
totdat  die  pestilensie  eers  verby  is. 

Dan  word  die  Satan  uitgeruik, 
genoem  op  al  sy  name, 

( genotvolle  boetefeeste! ) 
maar  sy  bokspoor  loop 
tot  binne-in  jul  tempels. 

Oor  jul  moet  ek  die  swawel  roep  en  vuur, 
maar  ook  die  hande  strek 
en  bid, 

want  in  jul  kraal  moet  ek  my  skape  ja. 

En  ek  weet: 

hulle  sal  op  water  wag  en  weiding, 

maar  nie  vind  nie, 

en  hul  wit  wol  sal  gestroop  word, 

verkoop  vir  die  hoogste  bod 

en  uiteindelik  sal  hul  na  die  slagblokke  geja, 

gevoelloosopgekerwe 

en  verslind  word, 

Dáárom  bid  — 
ja  laat  ek  bid, 

vir  sover  ek  nog  tot  bid  in  staat  is, 

ROSA  KEET 


NAGRIT 

( Vir  EUen ) 

waansinnig  dom  verskeur  ons 
die  donker,  volg  ons 
twee  bewerige  ligpyle 
die  nag  in 

vreemdverwrongc  ons  stemme 
oogklap  gedagtes 
strepies  gesprek 
en  hemelhoog 
’n  silwertraan 

GROEIFONDS 

jou  ontluiking 
is  die  smaak 
van  warmvars  brood 
en  gesoute  radyse 
in  my  mond 
klein  komposisie 
’n  skoonwit  bladsy 
my  sonneblomoes 

SLAAPLIEDJIE 

’n  blom  van  teerheid 
bars  oop  in  my 
sprei  sy  saad  na 
my  tong  my  lippe 
my  vingerpunte 

ons  is  ’n  tweeling 

in  ’n  natwarm  baarmoeder 

stil  en  sterk 

voed  ons  mekaar 

voor  dors  en  honger 

ons  kan  hinder 

ek  los  ’n  skoenlapper 
op  die  ronding 
van  jou  skouer 

jou  hand 
fluister 

’n  slaapliedjie 
in  my  hare 

ROGER  PIETERS 


STANDVASTIGHEID  WORDT  BELOOND 

De  bruglampen  bloeiden  open  tot  rosse  bloemen  in  de 
nevelige  zomernacht.  De  geluiden  op  de  steenweg  lagen  als 
een  felbelichte  prent  aan  het  uiteinde  van  de  nachttunnel. 
Broeder  V/illy,  in  zijn  boot,  was  blij  zo  ver  van  de  brug  af  te 
liggen.  Hier  sloot  de  duisternis  als  een  spannende  trui.  Na  al 
die  tijd  vind  hij  het  nog  steeds  niet  helemaal  ortodoks  dat  een 
Broeder  ’s  nachts  uit  vissen  ging.  Af  en  toe  wrikte  een  andere 
visser  hem  voorbij,  op  zoek  naar  dankbaarder  visgronden.  Hij 
bracht  de  onder  eenzamen  traditionele  groet  en  vloekte  erbij  dat 
het  weeral  eens  niets  was,  rotweer,  rotvangst.  Broeder  Willy 
mompelde  een  spontaan  opwellend  schietgebed  en  schraapte 
zich  dan  de  keeí  om  de  groet  te  beantwoorden.  ,,Ben  jij  het 
Broeder  Willy,”  riep  de  voorbijschuivende  schaduw.  Broeder 
Willy  luisterde  naar  de  geluidsvlek  rechts  van  hem  en  naar  de 
stilte  aan  zijn  linkeroor.  Hij  voelde  zich  net  op  de  grens  tussen 
twee  werelden,  zonder  vaste  voet  in  één  ervan.  Zijn  wereld  lag 
achter  de  kloostermuur  die  opgetrokken  was  langsheen  de 
kanaaloever.  Willy  was  in  het  klooster  her-opgegroeid,  zijn 
bewegingen  waren  er  glad  geworden  en  stil.  Hij  betrachte  de 
strengste  discipline  bij  het  navolgen  van  de  orderegels  om 
zichzelf  de  grote  gunst  van  deze  nachtelijke  vispartijtjes  waardig 
te  tonen.  Hij  vroeg  zich  nog  steeds  verbaasd  af  waarom  de  abt 
hem  die  toestond.  Hij  dankte  God  telkens  hij  in  de  schomme- 
lende  boot  stapte,  bevestigde  met  wijding  het  net,  liet  het 
voorzichtig  in  het  water  zakken,  berouwvol  bijna  omdat  hij  dit 
geheim  van  de  natuur  stuksloeg.  Elke  paling  werd  op  een 
dankgebed  onthaald  maar  even  graag  had  hij  het  kronkelende 
dier  weer  in  het  water  laten  gíijden,  ware  het  niet  dat  zijn 
vangst  een  welkome  afwisseling  betekende  in  het  sobere  menu 
van  de  kloostergemeenschap.  Deze  avond  was  bladstil,  er  lag 
geen  rimpe!  op  het  water.  Het  net  kroop  uit  de  glasgladde 
oppervlakte  omhoog  als  een  bedelend  geheven  handpalm.  Elk 
ophaal  van  het  net  werd  een  ritueel  gebaar,  een  deemoedig 
heffen  van  de  hand  naar  de  hemel  die  achter  de  sterren  lag. 
Elk  ophalen  was  een  gebed. 

Maar  de  paling  liep  niet,  het  was  inderdaad  een  rotweer 
en  de  vangst  een  rotvangst.  Zelfs  in  gedachten  moffelde  Broeder 
Willy  het  eerste  deel  van  elk  woord  weg  tot  een  onverstaanbaar 
klankbeeld.  Hij  proefde  de  muffe  smaak  van  het  woord  in  zijn 
mond  en  dan  kreeg  hij  plots  een  onverklaarbaar  en  hevig 
verlangen  naar  een  sigaret.  Twintig  jaar  geleden  trad  hij  in  het 
klooster  en  sindsdien  had  hij  niet  meer  gerookt,  het  kostte  hem 
indertijd  een  bijna  bovenmenselijke  inspanning.  Hij  liep  de 
ganse  dag  te  dromen  van  een  jongen,  die  op  de  brugleuning 
zat,  de  benen  schommelend  boven  het  brakke  water  van  de 

beek  waarin  de  riolen  van  het  dorp  hun  water  loosden.  Hij 
blies  de  prikkelende  rook  onder  zijn  neus  om  de  stank  niet  te 
ruiken.  En  nu  zat  de  jongen  daar  weer.  Broeder  Willy  begon, 
net  als  toen,  hardop  bij  zichzelf  te  praten,  pogend  zichzelf 
ervan  te  overtuigen  dat  roken  ongezond  is  en  dat  vroomheid 
door  offers  moest  bevestigd  worden. 

Over  het  water  schommelde  een  lichtje  naar  hem  toe,  wag- 
gelend  als  een  gans  over  de  weg.  ,,Niks  vanavond,  Broeder,” 
riep  iemand,  ,,te  warm.  We  zouden  beter  gaan  slapen  zoals  de 
paling.”  En  plots  vroeg  Broeder  Willy  een  sigaret,  hij  bedelde 
erom.  Hij  voelde  de  verwondering  in  het  duister  naar  hem 
toekruipen.  De  man  vroeg  zich  af  of  Broeders  nu  ook  al  mochten 
roken.  En  waar  het  met  de  godsdienst  heen  ging.  Maar  de  boot 
ploegde  naar  hem  toe.  ,,Geen  enkele  regel  verbiedt  ons  te 
roken,”  zei  Broeder  Willy,  verontschuldigend  en  nutteloos.  De 
man  reikte  hem,  over  de  schommelende  boot  heen,  een  sigaret 
toe  en  een  doosje  lucifers.  ,,Kan  je  houden,”  zei  hij.  ,,Waarom 
zouden  Broeders  dan  niet  mogen  roken?  De  pastoor  doet  het 
wel.  Waarom  blijf  je  hier?  Ik  probeer  het  eens  bij  de  brug. 
Ajuus.”  Broeder  Willy  was  een  gekend  figuur  op  het  water. 

Hij  keek  het  schommelende  lichtje  na  en  rolde  liefkozend  de 
sigaret  tussen  zijn  vingers,  rook  eraan,  rook  het  verleden  en  de 
solferdampen  van  de  hel.  Waarom  zou  een  Broeder  dan  niet 
mogen  roken?  herhaalde  hij  de  vraag.  Pastoors  roken  wel.  God 
liet  de  tabak  groeien  om  gerookt  te  worden.  En  onze  eerste  abt 
en  stichter  van  de  orde  wist  niet  van  roken  af,  hij  kon  het  dus 
niet  verbieden.  Maar  voor  hij  van  de  zonde  genieten  wilde, 
haalde  hij  nog  eerst  het  net  op.  ,,Wanneer  ik  nu  een  heel  dikke 
paling  vang  gooi  ik  mijn  sigaret  weg,”  poogde  hij  de  schuld 
voor  zijn  zwakheid  op  het  lot  af  te  schuiven.  Hij  keek  bijna 
bang  naar  de  lichtjes  trillende  kabel,  naar  de  beugels  die  uit  het 
water  rezen,  naar  de  stukgeslagen  waterspiegel.  De  gedane 
belofte  stond  plots  op  het  water  geschreven,  hij  kon  er  niet  meer 
aan  ontkomen.  ,,Ik  zei  het  toch  zomaar,”  mompelde  Broeder 
Willy,  ,,beloven  kan  je  zoiets  niet  noemen.  Je  kunt  iémand  iets 
beloven  maar  niet  jezelf.”  ,,Je  beloofde  indertijd  aan  vader  abt 
van  niet  meer  te  roken,”  zei  de  Stem.  ,,Wat  daarmee?”  Broeder 
Willy  legde  de  ketting  om  de  windas,  het  net  lag  vlak  onder 
water.  Hij  speurde,  met  aan  de  duisternis  gewende  ogen,  of  hij 
soms  beweging  zag  in  het  net.  ,,Niets,”  zei  hij,  ,,het  net  is  leeg, 
ik  mag  dus  roken.”  Hij  haalde  de  sigaret  van  achter  het  oor, 
draaide  hem  in  de  mond,  beet  op  het  greintje  tabak  dat  achter- 
bleef.  ,,Toch  is  het  niet  eerlijk,”  zei  de  Stem,  ,,je  moet  je  net 
helemaal  ophalen.  Je  weet  best  dat  de  paling  soms  heel  listig 
stilblijft  tot  er  geen  ontkomen  meer  aan  is.  Dat  moet  een 
geroetineerd  visser  weten.”  ,,Er  is  niets,”  herhaalde  Broeder 
Willy,  luider  nu,  als  wilde  hij  de  vervelende  vitter  de  mond 
snoeren.  ,,Er  was  de  hele  avond  al  niets,  ook  de  anderen  vangen 
niets,  waarom  zou  ik  dan  en  precies  nu,  een  heel  dikke  paling 

bovenhalen?  En  hoe  dik  is  een  ,heel  dikke’  paling  dan  wel? 
Een  duim?  Een  arm?"  Hij  hield  zijn  eigen  arm  vlak  voor  zijn 
ogen,  als  een  manifestant  voor  betere  levensvoorwaarden,  en 
keek  naar  zijn  polsen  die  eerder  aan  de  dunne  kant  waren  en 
heel  bleek  doordat  ze  steeds  onder  zijn  pij  verborgen  bleven. 
,,Nou,  zelfs  al  is  hij  zo  dik  als  mijn  arm  dan  is  hij  nog  niet  zo 
heel  dik.”  Vastbesloten  greep  hij  naar  de  windas.  ,,Ik  haal 
boven,”  zei  hij  zichzelf  voor,  ,,zo  dik  wordt  hier  geen  enkele 
paling  en  daarenboven  heb  ik  het  nooit  beloofd  en  het  is  ten- 
slotte  een  gekke  belofte.  lemand  gaf  me  een  sigaret,  die  kan  ik 
niet  zomaar  in  het  water  gooien.  Pastoors  roken  wel.”  Hij  had 
wat  last  om  de  haak  over  die  winda's  te  slaan,  de  boot  sclhom- 
melde  hard  en  plots  viel  het  doosje  lucifers  in  het  water. 
Terwijl  hij  er  naar  greep  liet  hij  het  net  los  en  die  windas  ging 
gek  aan  ’t  draaien  en  de  kruk  sloeg  venijnig  tegen  zijn  hand. 
,,Verdomme,”  vloekte  Broeder  Willy  bijna  hardop,  net  als  toen 
hij  in  de  schrijnwerkerij  van  zijn  vader  werkte  en  op  zijn  hand 
klopte.  Hij  keek  rond  of  iemand  het  gehoord  kon  hebben. 
,,Verdomme,”  herhaalde  hij,  stiller  nu,  ,,nu  ga  ik  nog  vloeken 
ook.”  Broeder  Willy  vergat  zijn  spijt  over  de  verloren  lucifers 
terwijl  hij  zijn  bezeerde  hand  bewreef.  ,,Verdomme,”  zei  hij 
nog  éénmaal  en  nu  uit  gewoonte.  Slechts  heel  wat  later  dacht 
hij  weer  aan  de  sigaret  achter  zijn  oor.  ,,Daar  heb  ik  nu  toch 
niets  meer  aan,”  zei  hij,  ,,en  bovendien  heb  ik  nu  geen  lust  meer 
tot  roken.  Ik  had  er  nooit  lust  naar,  ik  ben  het  helemaal  ont- 
wend.”  Hij  gooide  de  sigaret  in  het  water,  zonder  spijt.  Dan 
greep  hij  resoluut  de  kruk  en  haalde  op. 

Hij  bleef  lange  tijd,  bijna  verliefd,  kijken  naar  de  vlugge 
paling  die  over  het  net  heen  en  weer  schoot,  zoekend  naar  een 
opening.  ,,Wat  ’n  kanjer,”  mompelde  Broeder  Willy,  ,,vast  zo 
dik  als  mijn  duim.  Misschien  wel  zo  dik  als  mijn  arm.  Dank 
God,”  zei  hij,  kijkend  naar  de  sterren,  ,,jij  beloont  de  stand- 
vastigen.”  Dan  schudde  hij  de  reeds  berustende  paling  binnen- 
boord. 

A.  D.  J.  VAN  VUUREN 


OM  DIE  LEWE  TE  VERLAAT 

Om  die  lewe  te  verlaat  sonder  haat  of  klag, 
is  soos  mufbrood  eet  elke  dag 
in  verdíénde  ongenade. 

Die  dom  gewete  hurk  sy  oë  waterpas 
in  die  droë  mik  van  my  glasoog  vas. 

..Waarmee  sal  die  jongeling  sy  dun  gewete  sus?” 

,,Selfs  die  dobbelsteen,  my  kind,  moet  domvierkantig  rus.” 

Hemoglobien  word  dun  en  koud 

— soos  roeserige  water:  geel  en  oud. 

,,Besweer  bloed  en  sel  met  Hippokrates-eed 
en  impotente  anti-giffies,  ■ — maar  wéét 
dat  dié  roeserige  tyd  sy  maaier  stuur  . . .” 

lewers  krummel  my  puntige  wil 
sonder  kranksinnige  angs  of  gegil, 

— droogweg,  soos  ’n  bros  seester  sou  breek. 

Die  deur  swaai  oop: 

My  groot  gebaar  gaan  verlore  . . . 

MIE-JEANNE  MOELAERT 


DRIE  GEDACHTEN  VOOR  ARCHILBALD 

Ik  leef  nu  tussen  jouw  muren, 
twee  deuren  vallen  achter  mij 
dicht. 

Met  jouw  ogen  sluit  jij  bange  dingen 
toe. 

Ik  kan  de  zee  niet  zien 
of  geen  bergen  voelen. 

Mijlenver  moet  het  einde  liggen 
en  vandaag  word  ik  jouw  erfenis. 


Kijk,  ik  koester  jou  zelfs  in  mijn  gedachten  en 
de  schommeling  van  jouw  seizoenen  verbaast  me  niet. 
Jouw  warrelwind  heeft  mij  gevangen  en 
mijn  vrijheid  vliegt  niet  meer. 

Tussen  hinderpalen  op  onze  weg: 
witte  rozen  en  een  lente  van  veel  zomers 
moeten  wij  veel  mensen  worden. 


★ 


Zoals  de  duiven  van  deze 
stad,  zijn  de 
schouders  van  mijn 
verlangen  grijs. 

Wijken  voor  elk 
nieuw  geluid 
Vallen  en  breken. 

Zoals  de  aarde  na  deze 
diep  slaap 
herleeft,  ben  ik 
vroeg  gestorven 
aan  jou.  Kan  ik 
zonder  jou 
nog  verder  leven? 

D.  J.  WINTERBACH 


KONFRONTASIE 

Die  jong  man  met  die  lang  hare,  bakkebaard  en  blou  geruite 
hemp  het  reguit  op  die  netjies-geklede  middeljarige  man  afge- 
stap,  ofskoon  die  sypaadjie  nie  baie  besig  was  nie.  Vir  ’n 
oomblik  was  die  ouer  man  onseker  wat  hom  te  doen  staan, 
maar  met  ’n  gedempte  verwensing  oor  dié  vermetelheid,  het  hy 
besluit  dat  die  jeug  die  minste  moet  wees. 

Hy  kon  die  onversetlikheid  in  die  naderende  oë  van  die  ander 
sien.  Tree  vir  tree  het  die  skynbaar  onvermydelike  botsing  na 
’n  punt  geloop.  Met  ’n  versneide  hartklop  het  die  ouer  man  tog 
gaan  staan.  Die  jong  man  van  om  en  by  die  twintig,  het  sy 
volle  gewig  op  die  een  voet  geplaas  en  langsaam  die  ander  voet 
vanaf  die  punt  van  sy  lissielose  skoen  oor  die  sement  laat  sleep 
en  met  ’n  grinnik  wydsbeen  voor  die  man  kom  staan. 

Tydsaam  het  hy  sy  sigarette  uit  die  sak  van  sy  hemp  gehaal 
en  met  sy  hande  teen  sy  kuitbroek  geklap  op  soek  na  vuur- 
houtjies.  Die  pupille  van  die  ouer  man  het  in  die  lig  van  die 
vuurhoutjie  wat  duime  van  sy  gesig  getrek  is,  outomaties  ver- 
klein.  Met  sy  kop  half  skuins  gedraai,  maar  steeds  sy  oë  op  die 
man  gerig,  het  hy  sy  sigaret  aangesteek  en  die  rook  in  die  gesig 
van  die  ouer  man  geblaas. 

Vir  die  verbygangers  het  dit  gelyk  asof  die  twee  in  ’n  dood- 
gewone  gesprek-op-straat  gewikkel  was,  maar  dit  het  die  ouer 
man  al  sy  selfbeheersing  gekos  om  nie  die  vent  uit  sy  pad  te 
stamp  nie.  Wetende  dat  hy  homself  daardeur  meer  sou  opwen, 
het  hy  sy  kalmte  probeer  herwin.  Stadigaan  kon  hy  daarin  slaag 
om  sy  emosie  te  beteuel  en  meer  rasioneel  dink.  Waarom  die 
uittarting?  wat  sou  die  rede  wees?  alhoewel  hy  reeds  instinktief 
kon  aanvoel  dat  dit  hier  om  meer  gaan  as  die  aanvaarde  voorreg 
wat  die  gebruik  van  ’n  sypaadjie  aan  ’n  ouer  persoon  toesê. 

Net  om  seker  te  maak  dat  hy  nie  verkeerd  was  in  sy  afleiding 
nie,  het  hy  vlugtig  om  hom  gekyk  of  daar  nie  van  die  jong  man 
se  vriende  iewers  skuilhou  nie.  Toe  hy  weer  in  die  oë  van  die 
man  hier  voor  hom  kyk,  kon  hy  die  vermaak  en  spot  daarin  sien. 
Asof  dié  man  die  bedoeling  van  die  sydelingse  blik  van  die  ouer 
man  gesnap  het,  het  hy  sy  kop  geskud  asof  hy  wou  sê:  Nee, 
dit  is  nie  ’n  hinderlaag  helder-oor-dag  op  straat  nie,  maar  tog 
is  dit  ’n  vorm  van  roof,  raai  maar  weer. 

Dat  die  jeug  in  opstand  teen  die  norms  kom  wat  deur  ’n  ouer 
geslag  vasgelê  is,  kan  hy  in  ’n  mate  verstaan.  Dit  is,  ofskoon 
’n  voortdurende  rebellie  eie  aan  die  jeugstadium,  tog  van  ver- 
bygaande  aard  namate  die  jeug  volwasse  word,  ’n  stadium 
waarin  perspektief  sy  beslag  kry,  perspektief  en  die  daarop- 
volgende  ontnugtering.  Maar  wat  beoog  hulle  deur  hierdie 
praktiese  toepassing  van  verset,  hierdie  demonstrasies  net  waar 
’n  kans  dit  voordoen?  Is  hierdie  man  so  volslae  vasgevang  deur 

die  idee  dat  hy  nie  daaraan  sou  dink  dat  hy  ook  eendag  in  sy 
middeljare  geregtig  sou  wil  wees  op  agting  nie?  Of  as  hulle  nie 
nou  daartoe  in  staat  is  nie,  dan  ’n  middeweg  te  volg,  een  van 
byvoorbeeld  totale  negering? 

Op  die  oog  af  is  daar  min  of  meer  twintig,  vyf-en-twintig 
jaar  verskil  tussen  hom  en  die  jong  man.  Wat  het  hierdie 
vyf-en-twintig  jaar  hom  geleer?  ís  dit  iets  wat  hy  kan  gebruik 
om  dié  situasie  te  hanteer?  Die  sogenaamde  wysheid  wat  met 
die  jare  kom?  Hy  glimlag  wrang,  die  ander,  asof  in  refleks, 
verbreed  sy  grinnik. 

Vyf-en-twintig  jaar,  en  geen  verskil  nie?  Hy  dink  aan  'n 
Kerspartytjie  op  kantoor  ’n  jaar  of  wat  gelede.  Dié  aand  het  sy 
die  doodgewane  jeug  weer  in  hom  laat  oopbars.  Was  dit 
moontlik  dat  ’n  man  in  sy  veertigerjare  vyf-en-twintig  jaar 
totaal  kon  vergeet?  Volgens  haar  was  die  verskil  in  jare  tussen 
hulle  eerder  ’n  voordeel.  Die  paar  krisisweke  het  hom  ’n  nuwe 
insig  gegee,  en  hy  het  tot  die  ontnugterde  besef  gekom  dat  al 
die  jare  waarin  hy  sogenaamd  volwasse  geword  het,  slegs  ’n 
periode  was  waarin  die  jeug  stelselmatig,  langsaam  en  subtiel 
onderdruk  sou  word.  Dat  die  volwasse  lewe  die  vroeë  dood  van 
die  jeug  opeis.  Gedurende  die  paar  weke  het  hy  iets  van  die 
meedoënloosheid  en  ironie  van  die  lewe  geleer  wat  hom  ’n  paar 
dae  stug  en  opstandig  gelaat  het.  Toe  het  hy  dieselfde  vraag 
gestel:  Tot  watter  doel?  Hy  moes  buig  voor  die  lewenspatroon 
wat  as  norm  dien,  en  het  dit  eers  gelate  aanvaar,  toe  outomaties 
hervat,  en  Kerspartytjies  vermy. 

Vyf-en-twintig  jaar  se  wysheid!  A1  waarop  dit  neergekom 
het  was  ’n  nuwe  insig,  om  hom  sterker  te  verskans  teen  die 
jeug  in  en  buite  hom,  en  teen  versnelde  hartkloppings.  En  nou, 
weer  soos  daardie  aand,  ’n  herhaling  van  die  situasie:  ’n 
konfrontasie  tussen  die  jeug  en  ’n  jeug  wat  vyf-en-twintig  jaar 
ouer  is,  met  al  verskil  dat  die  een  geleer  het  om  te  onderdruk, 
die  ander  handel  op  die  ingewing  van  die  oomblik,  sonder 
insig.  Hoe  meer  impulsief,  des  te  moeiliker  sal  dit  later  wees  om 
te  onderdruk,  en  dan?  Sal  hierdie  jong  man  voor  hom,  in  sý 
veertigerjare  weer  wil  rebelleer,  dié  keer  teen  die  jeug? 

Skielik  bars  die  ouer  man  uit  van  die  lag,  en  vind  ’n  bykom- 
stige  behae  daarin  toe  hy  die  oorblufte  uitdrukking  op  die  ander 
se  gesig  sien.  Die  jeug  besef  dit  nie.  Dit  het  nie  reg  om  teen  die 
norms  wat  deur  die  ouer  geslag  gestel  is  te  rebelleer  nie.  Die 
ouer  garde  van  vandag  klou  nog  vas  aan  hierdie  dwang-norms 
wat  geskep  is  om  die  jeug  ’n  kans  te  bied,  en  hulle  besef  dit  nie. 
Maar  eendag  sal  dit  hulle  wees  wat  alle  konvensies  en  stan- 
daarde  die  afgrond  sal  inslinger.  Dan  sal  die  tyd  ryp  wees  vir 
reaksie,  wanneer  die  ouer  jeug  sý  eise  gaan  stel. 

Met  dié  wete  draai  die  ouer  man  om  en  loop  in  die  rigting 
terug  vanwaar  hy  gekom  het  — loop  ’n  ompad  na  sy  werk.  Hy 
hoor  die  jong  man  nog  ’n  ent  vlak  agter  hom  aangeloop  kom  en 
toe  al  verder  agterraak. 

FREDA  PLEKKER 


KAMEELDORING  ENKELD  EN  ENIG 

Hoe  het  jy  gegroei  en  gegroei 
in  die  geilte  van  my  droogte 
kameeldoring  enkeld  en  enig 
in  my  kalahari 

en  ’n  maanstraal  tel  jou  blare 
en  afsydige  skaduwees  hurk  om  jou  stam 
en  niemand  weet 

behalwe  die  nag  se  gekringde  hand 

óm  my  gestorwe  see 

hoe  my  dorheid  jou  wortels  koester, 

my  verlange  ’n  skuiwende  korreltjie  sand. 


DIE  BITTER  GROET 

Êrens  onder  ’n  afdak  van  strooihalms 

met  name  wat  droogweg  praat  van  aanvaarding 

met  name  wat  vlieg  in  die  wind  uit  my  hande 

met  name  wat  lieg  teen  die  koue 

met  name  wat  muf  onder  trane 

klip  ek  die  bitter  brood  die  bitter  groet 

en  gooi  . . . 

(o,  klein  en  laaste  waardigheid) 

,,Dood,  haal  áf  jou  hoed  van  strooi.” 


BELYDENIS  IN  BETON 

Moenie  terugkyk  nie 

die  lem  lê  in  jou  ingewande  teen  jou  slape 
die  lem 

met  sy  snykant  blink  van  gisters 
en  aan  die  hef 

die  dowwer  lied  van  jou  móres 

siek  voëls  kerm  aan  ’n  gekruisigde  dagbreek 

en  wie  is 

die  gewapende  skielik 

op  die  skaadmuur  van  die  dood 

die  wagter  op  die  muur  van  die  verdeling 

van  die  oudste  die  wreedste  die  intiemste 

belydenis  in  beton 

SLAAP  NOU,  MOENIE  DINK  NIE 


Slaap  nou  moenie  dink  nie 

slaap  soos  ’n  lap  uitgeput  en  vol  gate 

op  die  ashoop  tussen  die  rommel  van  jou  denke 

onder  die  ewige  dors  in  die  keel  van  ’n  kerkklok 

onder  die  son  ’n  singende  ketel  van  brons 

onder  die  wind  ’n  laodiseër  in  die  vurige  herfs 

slaap  nou 

want  vannag  moet  jy  waak 
teen  die  verskrikking  van  die  ontwaking 
soos  ’n  spieël  as  hy  wakkerword 
sonder  sy  glas. 

D.  P.  M.  BOTES 


met  die  hoogsomer 

met  die  hoogsomer  keer  ek  terug 

na  die  oewerlande  by  riviere  van  my  jeug 
na  die  bankveld  van  sprinkaan  en  rooigras 
na  die  klaagmuur  van  mooier  dae 
die  skuilplek  van  vaarlandswilgers 

want  met  hoogsomer  is  daar 

forelle  in  die  strome 
koeie  wat  bulk  by  krale 

perde  wat  runnik  in  die  groen  na  winterbrande 
skemeringe  wat  talm  in  die  skoon  lug 
skawagters  en  skape 

is  daar  vure 
en  die  voetpaadjies 

van  jou  glimlag 


jy  het  aan  my 

jy  het  aan  my 

die  heerlikheid  van  jou  liggaam  gegee 
die  warmte  van  jou  lende 
die  gedagtes  aan  waterkuile  aan  riete 
aan  oppervlaktes  wat  niks  meer  beteken  nie 

jy  was  nie  meer  ’n  meisie  nie 
jy  was  nie  meer  my  minnares  nie 
ook  nie  net  iemand  om  lief  te  hê  nie 


jy  is  veel  meer 
my  vrou 

GERHARD  VAN  DER  LINDE 


RESEP  VIR  ’N  FEES 

sit  skedels  bymekaar 
en  gryns  tesame 
gooi  weg  jul  horlosies 
vergeet  jul  rumatiek 
en  dans  in  die  donker: 
ratse  skelette 

tot  jul  swere  oopbreek 

die  rumatiek  jul  dans  vernietig 

die  ligte  aangaan 

elke  pendule  weer  begin  swaai 

en  jul  skelette  uitmekaarval 


MINNEBRIEF 

o beminde 

met  slanke  bene  in  ’n  minirok 

hoe  betreurenswaardig  tog 

is  jou  verraad 

agter  struike  op  partytjies 

met  karate-nemende  seuns 

en  eerstespanrugbyspelers 

(hoe  sal  ek  met  krom  skouers  en  bysiende  oë 

my  eer  beskerm?) 

jy  het  met  die  spotlag  in  jou  liggaam 

my  tot  'n  orgie  van  ons  kalwerliefde  uitgenooi 

ek  het  op  partytjies  te  veel  gesien  (agter  struike) 
en  die  orgasme  is  verbreek 

hiermee  dus  ’n  minnebrief  in  retrospeksie 
as  grafskrif  vir  ons  liefde  én  my  jeug 

WESSEL  PRETORIUS 


TRAGEDIE 

ons  kultuur  verloor  sy  norme 
soos  emosies  die  oorhand  kry 
met  ’n  egosentriese  versnelling 
op  die  tone  van  'n  handegeklap 

die  elastisiteit  van  ons  ledemate 
word  oorskry  in  ’n  verreikende  poging 
om  ’n  ontwykende  illusie  nakend 
oor  die  verhoog  te  laat  dans 

die  openhartige  optimisme 

verlig  ons  ondergang  skouspelagtig 

want  die  volume  begeerte  verander  met  die  druk 

— selfs  ’n  vyfvingerige  oefening  handel  reeds  oor  ons  grou-idee 


OP  MEKAAR 

ons  het  vuur  onder  beheer 
(ons  drange  ons  sedes) 
ons  is  in  bevel  van  geboortes 

ons  is  in  bevel  van  die  natuur 

die  elemente  luister  na  ons 
(ons  robotte  ons  atome) 
ons  is  beskaafd 

maar  steeds  loer  ons 
op  mekaar 

onderlangs 

soos  monsters 

STILLE  HEERSER 


as  ek  só  sit  & koerant  lees  nuus  luister 

’n  Spesiale  groepie  Suid-Viëtnamese  troepe 

het  die  geïsoleerde  Viëtkong-skerpskutters 

gevange  geneem  en  hulle  op  die  plek  onthoof 

dan  wonder  ek  ■ — as  hulle  net  na  my  woorde  geluister  het 

sou  alles  vreedsaam  wees  verstandhoudings  sou 

standbeelde  wees  vir  ewig  & altyd  standbeelde 

uit  die  digtheid  van  die  bevolking 

die  wêreld  is  so  wreed 
ek  is  stom 


I.P.V.  SEKS 

i.p.v.  seks 
gaan  ons  na 
’n  strand  hoog 
teen  ’n  berg 

ons  peins 

/wonder  oor  hoekom  die  aardkors 
meer  onstabiel  is  as  die  winde  daarom 
/raai  oor  die  begin  van  die  ystydperk 
gis  oor  die  vooruitsig  van  ’n  einde 
ons  sit 

& wonder  hoekom  ons  nog  rotse  uitgrawe 
uit  die  bose  kringloop  van  die  tye 
ons  lê 

& wonder  oor  die  pole  van  die  aarde 

dan 

van  ons  liggame 

ons  sug 

(alles  verloop  volgens  plan) 

GERNOT  BOURQUIN 


LENTE  IN  JOKKMOKK 


En  as  die  meerkol  in  Jokkmokk 
skree  op  die  Jokkmokkvos, 
dan  weet  die  hasies  van  Jokkmokk 
gevaar  is  in  die  bos. 


Ek  is  ’n  Jokkmokktakbokboer. 
Hoe  lyk  my  klere  blou  en  rooi? 

Ek  stel  ’n  wip  en  fluit  en  sing 
van  hermelyn  so  fyn  en  mooi: 
die  nooientjie  streel  ’n  silwer  ring, 
die  Jokkmokkmeisiekind. 


Uithalertakbok  van  Jokkmokk 
toef  ek  langs  liggroen  berkeboom, 
koel  die  moeras,  gitswart  en  naar: 
die  wit  kalf  van  my  droom 
laat  onverhoeds  my  doelloos  staar. 
Waar  dwaal  ek  in  Jokkmokk? 


Die  son  skyn  nou  weer  op  Jokkmokk 
waar  bessiebos  wit  blompies  bloei 
langs  klare  mere  hemeldiep 
wat  nooi  om  met  die  skuit  te  roei 
om  in  blink  wolke  voort  te  swiep 
na  Jokkmokkeilandjies. 


Ek  is  ’n  Jokkmokktakbokboer. 

Jy  hou  soos  ek  van  blou  en  geel. 
My  tentjie  wag  al  lank  op  jou, 
op  jou  wat  my  hart  gesteel  ’t. 
Hert  van  my  hart,  dis  lente  nou, 
dis  lente  in  Jokkmokk! 


BRIKSDALBREEN 


Die  gletser  hang  ’n  reusewaterval 
wat  in  sy  woeste  vaart  die  berge  af 
meteens  gesmoor  lê  in  ’n  glaswit  graf, 
stil  oor  ’n  meertjie  in  ’n  Noorse  dal. 


Soms  breek  ’n  stuk  af  met  ’n  dowwe  knal 
sodat  die  eggo’s  oor  die  flanke  draf 
van  'swart  verweerde  rotse,  stoer  en  straf, 
verdoof  deur  stilte  na  kanongeskal. 


Is  ons  hier  veilig  in  die  kraterkom? 

Tog  alles  is  so  groots  en  ongewoon 
omsluit  deur  hellingwande  van  ’n  dom: 
geen  middelaar  wat  tussen  ons  en  Hom 
in  newels,  water  en  gebergte  troon 
sodat  sluk-sluk  die  hartkloppings  verstom. 


* 


JEANNE  GOOSEN 

AALWEETAPPER 

Abendbrot  en  gebed 

voed  dié  wesp  wat  in  my  are  broei 

looistof  is  ’n  bitterappelink. 

Voëls  met  bliksemstrale  in  hul  bek 
bring  blomtyd  en  in  dié  waan 
word  ’n  woord 
vás 

aan  sy  begrip  gekoppel: 
Aalweetapper  is  ook  plant  .... 
Koraalrooi  deur  die  netelkoors 
bly  ook  ek 
sap 

van  ’n  Ou  Wêrelse  Stam. 

MADELEINE  SWART 


DEUR  DIE  VENSTER 

Die  son  skyn,  maar 

twee  rye  rooi  maak  my  tone  warm. 

Nog  koud  dus  daar  buite,  maar 

het  bome  met  pikswart  stamme,  liggroen  blare  — 

weet-nie-watsenaam-bome. 

Donkerbruin  stamme,  grasgroen  blare  — 
akkerbome. 

Valerige  stamme,  vinnig  bewegende  olyfgroen  blare  — 
bloekombome. 

Hier  en  daar  ’n  denneboom  en  ’n  vaal  boom, 
in  die  middel  van  almal,  die  groenste  boom. 

Op  my  lessenaar  . . . twee  rooi  blomme. 

Dis  Lente. 


DIE  WINDE  VAN  VERANDERING 
Wind  een 

Die  winter  se  rug  is  reeds  gebreek 
hy  sleep  sy  bene  langsaam  see  toe. 

Lug  oordags,  blouer,  dieper, 
pienk  en  wit  lentebloeisels  — vrolik 
koek  aan  die  takke. 

En  voel  die  sand  aan  elk  van  ons  bene 
na  ’n  swem  by  Kampsbaai,  vol  gille  en  skreeue 
en  soos  die  wêreld  om  ons  vervaag 
trek  ons  arms  weer  truie  aan. 

Wind  twee 

O Sterrewiggelaar 

Saam  met  die  donker  het  ons  bedaar; 
is  daar  nou  in  die  vooruitsig,  ’n  Amstelbier? 
Waarom  het  ons  toe  maar  nie  gegaan  nie? 
Teen  die  rotse  het  die  see  stil  geklots 
en  met  die  vroegnag  gebots. 

Laaste  wind 

Maar  alles  het  helaas  weer 
ongevraag  so  mooi  en  so  teer  geraak. 

Ons  gesels  op  die  end  ,top  ten’ 
en  ons  peusel  oor  ’n  sjokolade 
bittersoet. 

JULIEN  VANGANSBEKE 


EEN  VAN  DE  VELE 


Als  we  schaterlachen, 
vallen  in  de  zomer  soms  appels 
als  overrijpe  bewijzen  van  leven 
voor  onze  voeten  neer. 


Blad  na  blad, 

huilt  een  boom  zich  in  de  herfst 
tergend  langzaam  uit, 
en  bereidt 

wat  hem  dierbaar  is  onder  zijn  bast 
op  de  winter  voor. 

Winter,  waarin  hij 

tijdens  zeldzaam  smetteloze  nachten, 

even  inslaapt  als  een  lijk 

— maar  dan  een  lijk,  dat  huiverend  van 

zijn  naderend  bestaan  als  hakhout  droomt, 

en  ontwakend, 

uitgelaten  zijn  ontelbare  armen 
in  het  tastbaar  heelal  van 
het  gevogelte  steekt. 

Als  ik  het  goed  genoeg  bedenk, 
omarm  ik  in  de  lente  soms  een  boom 
als  een  mens  van  goede  wil: 
als  bij  wonder 

een  van  de  vele  afgezaagde  wetenswaardigheden. 

ALETTA  LUBBE 


’N  KLIP-KLIP-KLIPPIE  ROL  LOS 

Agter  my  oë  draai  en  kantel  voorbeelde  van  die  optiese  kuns 
steeds  terwyl  ek  die  blokke  rivierklippies  voor  die  Kunsmuseum 
reëlmatig  raaktree  ■ — sonder  om  die  nate  te  raak  . . . Die  sonlig 
is  skerp  en  wit  op  die  mure. 

Die  lokaal  agter  is  donker. 

Dit  laat  mens  lig  en  skoon  en  stil  voel. 

Goue  sirkels  en  halfsirkels  wentel  eteries  en  vonk  teen  ’n 
gitswart  agtergrond  in  ’n  raamwerk. 

Skuif  aan  na  die  volgende  kunswerk  . . . en  die  volgende. 
Reënboogkleure  skuif  en  skif  byna  onmerkbaar  binne  ’n 
rustige  reghoek.  En  jy  kry  ’n  gevoel  dat  dít  moontlik  kan  wees 
wat  die  manne  uit  die  ruimte  aanskou  — al  is  hierdie  net  ’n 
stofdeeltjie  van  húlle  ervaring. 

In  die  volgende  werk  verander  die  tempo  radikaal  wanneer 
glasvesel  roterende  kuns  word  met  lig  wat  onopvallend  wissel 
van  wit 
na  geel 
na  rooi 
na  violet 
terug  na  wit 
en  stilstand 

— in  tegnologiese  en  artistieke  verbondsharmonie. 

En  nou  die  rivierklippies  om  my  eerste  skrede  weer  so  helder 
in  aansyn  te  roep.  Hier  waar  ek  so  diep  versonke  en  verwonderd 
staan  oor  die  mens  en  sy  soeke  na 
die  nuwe 
die  volmaakte 
die  vorentoe 
dinge  en  denke 

Benaderings  wat  alles  wat  ek  in  die  lewe  aanskou  het,  klein 
en  na  kinderspel  laat  lyk  . . . soos  rivierklippies  — 
glad 

witgewas 

eenvormig. 

Klaterend  en  nat  uit  die  water  gehaal  en  handjiesvol  saam- 
geknars.  Daarna  vasgevang  in  teëls  wat  ’n  loopvlak  voor  ’n 
kunsmuseum  uitplavei:  solied,  sonder  beweging. 

En  voete  sonder  tal  gedagteloos  daaroorheen  sporend  — 

peinsend 

slenterend 

boheems 

modeloos 

berekenend;  soveel  rand  per  vierkante  sentimeter  vir  daardie 
skilder  kan  die  belegging  oor  twintig  jaar  vertiendubbel  . . . 

En  spuitfonteine  gorrel  naby  klippies  wat  nooit  weer  kan 
spoel  nie. 

Jý  spoel  deur  een  na  die  ander  fase  — rol  en  tuimel  en  raak 
in  die  proses  gepoleer.  Glad,  totdat  jy  ’n  (opper)vlak  bereik 
waarin  jy  staties  bly  en  stol  en  alles  van  jou  afgly  . . . 

En  Saterdagoggend  is  daar  wel  tyd  oor  vir  ’n  klip-klip-spel 
in  die  skaduwee  van  die  soetdoring  naby  die  bakoond: 

Grawe  die  gaatjie  mooi  vingerdiepte. 

Die  bont  klippie  trek  boontoe. 

Volg  hom  met  die  oë. 

Skraap  met  vier  vingers  klippies  uit  die  gaatjie. 

Vang  weer  die  ,,ghoen”  uit  die  lug. 

Hy  is  langs  die  rivier  opgetel.  Aan  die  gladde  kant  het  hy 
bruin  ringe  soos  ’n  kwas  in  hout.  Hy  het  nog  nie  ’n  groot  naam 
nie.  Maar  hy  is  Kaptein  van  al  jou  klippe.  Veel  later  leer  jy 
van  toermalyn  en  tieroog,  jaspis  en  agaat  . . . 

Daar  is  ook  oker  sandsteen  waarin  outa  Jan  se  graf  uitgekap 
is  aan  die  voet  van  die  kop  naby  die  rivier  ^ ’n  skoon,  soliede 
tombe ... 

En  vuurklip  en  ysterklip  cn  graniet. 

En  die  klip  wat  rieme  brei. 

En  rantjieklip  wat  rotstuin  word. 

En  die  maalklip  . . . en  ’n  Klip  wat  sonder  toedoen  van 
mensehande  losraak  en  die  beeld  getref  het  aan  sy  voete  van 
yster  en  van  klei  en  dit  fyngestamp  het. 

En  klippe  wat  stenig 

en  Stéfanus  — 

en  die  bidklip: 

Here,  reken  hulle  hierdie  sonde  nie  toe  nie! 

SIMONE  VAN  HEERDEN 


EK  WAG  OP  JOU 


Ek  wil  wag 
want  die  wag  self 
is  deel  van  jou  koms 


Elke  voetstap 

Elke  veraf  stem 

Elke  klop  iewers  op  ’n  deur 

— is  joue 


Ek  krabbel  patrone 
kleur  huisies  in 
draai  ’n  plaat 
lees  ’n  stukkie 
sluk  ’n  hoofpyn-pil 
probeer  toe-oë  rus 
sluimer  selfs  ’n  rukkie 
skrik  wakker  soos  ’n  wag 
wat  versuim  het  op  sy  waak 
Ek  wil  wag 
want  die  wag  self 
is  deel  van  jou  koms 
— al  kom  jy  nie. 

’N  PUIK  UITGAWE 


Kibel,  F.  & N.  Dubow:  Wolf  Kibel,  pp.  80,  12  kleurrepr.,  42  ill.  Kaapstad, 
Human  & Rousseau,  1968. 

Hierdie  boek  bestaan  uit  twee  dele;  ’n  oorsig  van  die  lewe  van  Wolf  Kibel, 
geskryf  deur  mevrou  F.  Kibel,  en  ’n  kritiese  benadering  van  sy  werk  deur 
N.  Dubow. 

Wolf  Kibel  is  in  1903  in  die  Russiese  deel  van  Pole  gebore.  Hy  stam  uit 
’n  kunssinnige  familie  en  reeds  as  kind  het  hy  begin  teken  en  skilder.  Later 
maak  hy  in  Warskou  kennis  met  ander  skilders  en  kry  hy  geleentheid  om  die 
werke  in  die  groot  museums  te  bestudeer.  Op  sy  twintigste  jaar  vlug  hy  uit 
Pole  weg:  eers  na  Wenen,  later  na  Palestina,  waar  hy  na  vier  jaar  naturaliseer. 
Hier  ontmoet  hy  sy  later  vrou.  Maar  hy  lewe  onder  moeilike  omstandighede 
en  uiteindelik  bewerk  ’n  broer  dat  hy  in  1929  na  Kaapstad  kom  en  hom  hier 
vestig.  Die  skoonheid  van  die  Kaap  maak  ’n  groot  indruk  op  hom,  maar  hy 
vind  dit  moeilik  om  by  die  materialistiese  lewe  aan  te  pas  en  hy  voel  die  tekort 
van  groot  kunsmuseums. 

Kibel  het  aanvanklik  ’n  groot  eerbied  gehad  vir  die  werk  van  Chagall  en 
Matisse,  maar  hy  behou  sy  eie  persoonlikheid  en  later  ontgroei  hy  hulle 
invloed.  Sy  eerste  uitstalling  in  Kaapstad  was  in  1931-  Die  publiek  het  dit  ’n 
skandaal  beskou.  Dit  is  begryplik.  Die  mense  het  slegs  belangstelling  gehad  vir 
die  romantiese  realisme  en  hulle  het  ook  nouliks  iets  anders  geken.  Wat  elders 
in  die  wêreld  op  kunsgebied  aangaan  was  nouliks  bekend.  Dis  egter  opvallend 
dat  o.a.  Hugo  Naude  die  waarde  van  Kibel  se  werk  besef  het.  Saam  met  die 
beeldhouer  Lipschitz  het  Kibel  ’n  ateljee  gehad,  waar  ook  lesse  gegee  word. 
Die  uitstallings  het  egter  min  opgelewer  en  die  lewe  bly  vol  materiële  bekom- 
mernis.  Sy  laaste  uitstalling  is  in  1937,  ’n  jaar  later  is  hy  oorlede. 

Die  werk  van  Kibel  is  altyd  toegespits  op  harmonie  en  eenheid.  Hy  is  nooit 
annekdoties  of  pitturesk  in  sy  kuns  nie,  maar  hy  het  ook  nooit  die  werklikheid 
verlaat  nie,  omdat  hy  die  daaruit  volgende  vormloosheid  as  armlik  beskou. 
Hy  het  ’n  skerpe  oog  vir  die  karakteristieke  in  mens  en  dier  en  as  hy  vervorm, 
doen  hy  dit  uitsluitend  om  ’n  spesiale  doel  te  probeer  bereik.  Vervorming 
gebruik  hy  nooit  as  ’n  doel  op  sigself  nie.  Trouens,  namate  hy  ouer  word  het 
vervorming  verminder  en  lê  hy  meer  en  meer  toe  op  uitbeelding  van  die 
familiekring  en  die  daaglikse  lewe.  Hy  soek  altyd  die  stemming  van  iets,  die 
wetmatige  in  die  saamstelling  daarvan,  sonder  om  aan  spontaniteit  te  verloor. 

Ons  kan  ons  afvra  wat  die  belangrikheid  van  Wolf  Kibel  vir  ons  eie  kuns  is. 
Direk  kan  daar  nie  veel  invloed  gewees  het  nie.  Hy  werk  slegs  vir  sewe  jaar 
in  Suid-Afrika  en  in  hierdie  tyd  verset  hy  hom  steiselmatig  teen  die  destydse 
oorheersende  kunssmaak  in  Kaapstad.  Die  konvensionele  skoonheid,  wat  in 
daardie  jare  hier  ’n  hoogtepunt  deurgemaak  het,  het  vir  Kibel  geen  aantrek- 
kingskrag  gehad  nie.  Hy  gee  nooit  daaraan  toe  nie.  Maar  veral  in  die  begin  het 
ook  die  koerante  nie  mooi  geweet  wat  om  oor  sy  uitstallings  te  sê  nie. 
Inderdaad  is  daar  in  ’n  baie  klein  kring  van  kunstenaarsvriende  erkenning  vir 
sy  werk.  Tog  het  hy  aan  die  Kaap  maar  ’n  trieste  lewe  gehad. 

Indirek  is  sy  invloed  groot.  Nadat  ekspressionisme  en  die  moderne  kuns- 
rigtings  in  ons  land  deurgebreek  het,  het  Kibel  sy  regmatige  plek  onder  ons 
vooraanstaande  kunstenaars  ingeneem.  Dis  nie  onmoontlik  nie  dat  hy,  as  hom 
’n  langer  lewe  gegun  was,  een  van  die  leidende  figure  in  ons  kunstenaarswêreld 
sou  geword  het.  Dat  hy  hier  pionierswerk  verrig  het,  lei  geen  twyfel  nie. 

Hierdie  boek  is  ’n  baie  aantreklike  en  welkome  toevoeging  tot  die  stadig 
groeiende  ry  van  publikasies  oor  Suid-Afrikaanse  kuns  en  kunstenaars.  Die 
kleurafbeeldings  is  besonder  geslaagd.  Die  swart-wit  illustrasies  leen  hulle  nie 
tot  'reproduksie  van  ekspressionistiese  werk  nie.  Ook  hier  is  dit  weer  opvallend. 
Die  afmeting  van  die  boek  skep  geleentheid  vir  die  reproduksies  om  tot  hul 
reg  te  kom,  sonder  om  moeilik  hanteerbaar  te  wees.  Dit  is  ’n  baie  belangrike 
boek  oor  ’n  belangrike  kunstenaar. 


F.  G.  E.  Nilant 

SKYFIES 


ROOIE  DUITEN  (deur  J.  van  Breemen) 

Ontroerende  herinnering:  ploiselinge  dooi  in  de  hersenen,  zodat  het  vocht 
met  een  zakdoek  opgevangen  moet  worden.  Dis  nou  vir  ons  reeks  oorlede 
tydskrifte  bedoel. 

Hij  had  een  splintertje  ialent.  Daar  maakte  hij  een  balk  van  die  hij  anderen 
in  het  oog  dreef.  Hij  moet  taamlik  volop  wees  by  ons. 


* 


LETTERKUNDIGE  A B C 


Akademie: 

Brink,  André  P.: 


Chris  Barnard: 
Donder: 

Ek: 

Fees: 

Grové,  A.  P.: 

Himne: 

Inspirasie: 

Jongeres: 

Kritiek: 

Laaggedig: 

Metrum: 
Nienaber,  P.  ].: 

Ons  Klyntjie: 
Plagiaat: 

Queer: 

Reitz,  F.  W.: 
Sewe  Duiwels: 
T ragedie: 

Uys: 

Voëlvry: 

Watermeyer: 

Xteen,  Louis: 

Yker: 

Zoeloelander: 


'n  ding  met  dertien  ambagte  en  dertien  ongelukke. 
genóém  oor  die  onnoembare  dinge  wat  hy  noem,  ongenoem 
as  noemenswaardige  vertaler  van  beroemde  klassieke  werke 
vir  ons  kinders. 

die  vlieër-een,  nie  die  vlieënde  een  nie. 

C.A.K.-geluide  as  jy  Silbersteins  sê. 

’n  beroemde  karakter  in  talle  reisverhale. 

iets  waartoe  ons  taal  herhaaldelik  aanleiding  gee  as  ons 

moeg  gehandhaaf  is. 

die  laaste  sif. 

oorspronklik  ’n  lofgesang,  tans  ’n  wraakgeskrif. 

iets  wat  deur  kritici  opgemerk  word  as  dit  afwesig  is. 

Almal  ná  die  Driemanskap.  'Vgl.  "WAT  onder  feniks. 

vlooipoeier  vir  die  artistieke  brandsiek. 

letterkundige  troukoek  met  twee  of  drie  verdiepings,  Verboë 

vorm:  lae  gedig. 

’n  primitiewe  liturgie  wat  jy  moet  ken  om  st.  10  te  slaag. 

die  naam  waaronder  die  biblioteekpersoneel  van  Kafueweg 

binne  een  vel  gehuisves  is. 

die  Afrikaanse  roman. 

baring  sonder  verwagting  (voor  of  na). 

uitspraak  van  Afrikaans  by  opvoerings  en  voordragte. 

’n  staatsman  wat  nie  skaam  was  vir  sy  letterkunde  nie. 

Toe  die  Silbersteins  nog  Christelik  en  Nasionaal  was. 
dat  so  baie  van  ons  kan  lees. 

Krige. 

die  kuns  om  ’n  gekweste  voël  te  laat  ,,styg”. 

’n  digter  wat  die  gedig  as  ’n  ekonomiese  windeyer  beskou, 
(Vgl.  ook  bitter  brood  op  die  watergooy.) 

Afrikaanse  digter  wie  se  Fluit  in  die  Riet  ’n  digterlike 
daad  is. 

joernalissie  of  redakteur  van  ’n  koerant  met  ’n  roeping: 
’W^oIf!  Wolf! 

iemand  met  ’n  gestorwe  voorliefde  vir  heilige  en  ’n  nuwe 
liefde  vir  ysterbeeste. 


Yslik  die  uwe, 

OU  GRIETJIE 

BOEKE  ONTVANG  1969 

HAUM,  Kaapstad 


BELCHER;  R,  K.:  Grondslae  van  die  sonnetvorm  R3,75 

HUMAN  EN  ROUSSEAU,  Kaapstad 

ANDERSEN,  HANS  C.:  Die  mooiste  sprokies  van  — , Vert.  deur 

Marié  Opperman)  R3.75 

BOUWS,  JAN;  Die  volkslied,  deel  van  ons  erfenis  Rl.95 

BRAUMANN,  FRANZ:  Goud  in  die  silwer  Ooste  (Vert.  Pieter 

W.  Grobbelaar)  Rl.80 

BRINK,  ANDRÉ  P.:  Midi  (Op  reis  deur  Suid-Frankryk)  R2.65 

GODDEN,  RUMER:  Die  muisvroutjie  (111.  William  Pêne  du  Bois) 

(Vertaling)  Rl.50 

KRIGE,  UYS;  Spaans-Amerikaanse  Keuse  R2.50 

LEWIS,  ELIZABETH  FOREMAN:  Seun  van  die  Jangtse  (In  Afr. 

vert.  deur  C.  M.  Stimie)  Rl.95 

LOUW,  GEORGE:  Opstand  verby  R1.95 

PIETERSE,  PROF.  J.  E.  e.a.:  Mens  en  gemeenskap  (Huldigingsbundel 

vir  prof.  dr,  G.  Cronjé)  R4.50 

SHAKESPEARE,  WILLIAM;  Richard  III  (Vert.  André  P.  Brink)  R2.25 

VERNE,  JULES:  Michel  Strogof  (In  Afr.  verwerk  deur  Chris  van  Lille)  R1.80 

NASIONALE  BOEKHANDEL,  Kaapstad 

HEERDEN,  ERNST  VAN;  Die  ander  werklikheid  ( Letterkundige 

beskouings)  — 

LOUW,  N.  P.  VAN  WYK:  Berei  in  die  Woestyn  (’n  Sinne-  en  waspel)  Rl.85 

PLESSIS,  P.  G.  DU;  Die  nag  van  Legio  — 

S.A.  AKADEMIE  VIR  W.  EN  K.:  Die  waardes  van  die  Afrikaner 
(Referate  gelewer  by  die  jaarvergadering  in  Junie  1968 
in  Bloemfontein)  — 

J.  L,  VAN  SCHAIK,  Pretoria 

BUNING,  TJ.  en  STRYDOM,  S.:  Jac.  van  Looy,  ’n  keur  uit  sy  prosa  — 


Gedruk  deur  T.  W.  Hayne  Beperk  (Hayne  en  Gibson).  Doornfontein. 
Johannesburg.  F2660. 

INTEKENVORM 

Aan:  Tydskrif  vir  Letterkunde,  Posbus  1758,  Pretoria. 

Ingeslote  die  bedrag  van  R3.00  as  intekengeld  op  Tydskrif 
vir  Letterkunde  vir  ’n  volle  jaargang. 

NAAM  (drukskrif):  

ADRES:  


DATUM: 


Aan:  Tydskrif  vir  Letterkunde.  Posbus  1758,  Pretoria. 

Ingeslote  die  bedrag  van  R3.00  as  intekengeld  op  Tydskrif 
vir  Letterkunde  vir  ’n  volle  jaargang. 

NAAM  (drukskrif):  

ADRES:  


DATUM: 


Aan:  Tydskrif  vir  Letterkunde.  Posbus  1758,  Pretoria. 

Ingeslote  die  bedrag  van  R3.00  as  intekengeld  op  Tydskrif 
vir  Letterkunde  vir  ’n  volle  jaargang. 

NAAM  (drukskrif):  

ADRES:  


DATUM: 


Aan:  Tydskrif  vir  Letterkunde,  Posbus  1758,  Pretoria. 

Ingeslote  die  bedrag  van  R3.00  as  intekengeld  op  Tydskrif 
vir  Letterkunde  vir  ’n  volle  jaargang. 

NAAM  (drukskrif):  

ADRES:  


DATUM: 


Aan:  Tydskrif  vir  Letterkunde,  Posbus  1758,  Pretoria. 

Ingeslote  die  bedrag  van  R3.00  as  intekengeld  op  Tydskrif 
vir  Letterkunde  vir  ’n  volle  jaargang. 

NAAM  (drukskrif):  

ADRES:  


DATUM: 


/ í.' 


